ഞങ്ങളെന്തു തെറ്റ് ചെയ്തു ?\nBy Online Desk.30 Dec, 2017\nമലപ്പുറം കുന്നുമ്മല് ട്രാഫിക് സര്‍ക്കിളില് എയ്ഡ്‌സ് ബോധവല്‍ക്കരണ ഭാഗമായി വിദ്യാര്‍ഥിനികള് ഫ്‌ളാഷ് മോബ് അവതരിപ്പിച്ചത് ഡിസംബര് ഒന്നിന്..\nതട്ടമിട്ട് നൃത്തം ചെയ്യുന്ന മൂന്ന് പെണ്‍കുട്ടികളുടെ വീഡിയോ സമൂഹമാധ്യമങ്ങളിലൂടെ വളരെ വേഗം പ്രചരിച്ചു. ഇതോടെ ഫ്‌ളാഷ് മോബ് ആവിഷ്‌കാരം മതകേന്ദ്രീകൃത ചര്‍ച്ചയിലേക്ക് വഴിതെറ്റി.\nപ്രതിഷേധമെന്ന നിലയില് എസ്.എഫ്.ഐ മലപ്പുറം ജില്ലാകമ്മറ്റി മലപ്പുറത്ത് ഫ്‌ളാഷ്‌മോബ് സംഘടിപ്പിച്ചതോടെ രാഷ്ട്രീയമാനങ്ങള് കൈവന്നു. പ്രതിഷേധത്തിന്റെ ഭാഗമായുള്ള ഫ്‌ളാഷ്‌മോബില് പങ്കാളിയായ വണ്ടൂര് ഹയര്‍സെക്കന്‍ഡറി വിദ്യാര്‍ത്ഥിനിയായ അന്‍ജും ആയി പിന്നീട് ഇര.\nവിവാദങ്ങള് അവിടം കൊണ്ടൊന്നും തീര്‍ന്നില്ല. തിരുവനന്തപുരത്ത് അന്താരാഷ്ട്ര ചലച്ചിത്രോത്സവത്തില് സ്ത്രീവിരുദ്ധതയ്‌ക്കെതിരെ അരങ്ങേറിയ ഫ്‌ളാഷ്‌മോബിനു നേരെയും മതമൗലികവാദികള് തിരിഞ്ഞു. ഇത്തവണ കെ.എസ്.യു മലപ്പുറം ജില്ലാ വൈസ് പ്രസിഡന്റ് ജസ്‌ല ആയിരുന്നു പുതിയ ഇര.\nഹയര് സെക്കന്ററി സ്‌കൂളിലെ ലീഡര് അന്‍ജും, ബാംഗ്‌ളൂരില് എം.ബി.എ വിദ്യാര്‍ത്ഥിനിയായ ജസ്‌ല എന്നിവര് കലാകൗമുദിയോട് സംസാരിക്കുന്നു..\nആള്‍ക്കൂട്ടവുമായി സംവദിക്കാന് ഓരോ കാലഘട്ടത്തിലും അക്കാലത്തെ ക്ഷുഭിതയൗവ്വനങ്ങള് വ്യത്യസ്തങ്ങളായ ആവിഷ്‌കാരരൂപങ്ങള് കണ്ടെത്തിയിട്ടുണ്ട്. തെരുവുനാടകങ്ങളും നാടന്‍പാട്ടുകളും കേരളത്തിലെ തെരുവുകളില് കഴിഞ്ഞ കാലങ്ങളില് പ്രതിഷേധത്തിന്റെയും ആശയപ്രകാശനത്തിന്റെയും ആവിഷ്‌കാരരൂപങ്ങളായി മാറിയിട്ടുണ്ട്. പുതിയ കാലത്ത് കേരളത്തിന്റെ തെരുവുകള് ഫ്‌ളാഷ്‌മോബ് എന്ന ന്യൂജനറേഷന് ആവിഷ്‌കാര രൂപത്തിന്റെ ചടുതലകള്‍ക്ക് പിന്നിലെയാണ്. പെട്ടെന്ന് ആള്‍ക്കൂട്ടത്തിനിടയില് പ്രത്യക്ഷപ്പെടുന്ന ഒരു ഗ്രൂപ്പ് തങ്ങളുടെ ആവിഷ്‌കാരത്തിലൂടെ ആശയപ്രകാശനം നടത്തി പിന്‍വാങ്ങുന്ന ഫ്‌ളാഷ്‌മോബുകള് അമേരിക്കയിലാണ് ആദ്യം അരങ്ങേറുന്നത്. 2003 ജൂണ് 3ന് ന്യൂയോര്‍ക്കില് അരങ്ങേറിയ ആദ്യ ഫ്‌ളാഷ്‌മോബ് പക്ഷെ വിജയമായിരുന്നില്ല. എന്നാല് പതിനാലു വര്‍ഷം കൊണ്ട് കേരളത്തിലെ ഗ്രാമങ്ങളില് വരെ പുതിയ തലമുറയുടെ ആശയപ്രകാശനത്തിന്റെ ആവിഷ്‌കാര രൂപമെന്ന നിലയില് ജനകീയമാകാന് ഫ്‌ളാഷ്‌മോബുകള്‍ക്ക് സാധിച്ചു. 'മഹേഷിന്റെ പ്രതികാരമെന്ന' ഇടുക്കി പശ്ചാത്തലമായി കഥനടക്കുന്ന സിനിമയിലൂടെയാണ് ഈ ആവിഷ്‌കാരരൂപം പരിചിതമായത്.\nസങ്കുചിത മതമൗലികവാദികളുടെ ഉറക്കം കെടുത്തുന്ന തലത്തിലേയ്ക്ക് ഫ്‌ളാഷ്‌മോബുകള് മാറുന്നുവെന്ന ശുഭകരമല്ലാത്ത അവസ്ഥയിലൂടെയാണ് വര്‍ത്തമാന കേരളം കടന്നുപോകുന്നത്. കേരളത്തിലെ കാമ്പസുകളിലും തെരുവിലുമെല്ലാം യുവത്വം പലതരത്തിലുള്ള ആശയപ്രകാശനത്തിനായി ഫ്‌ളാഷ്‌മോബിന്റെ സാധ്യത ഉപയോഗിച്ചിരുന്നു. 2016 ആഗസ്റ്റ് 7ന് മുലയൂട്ടല് വാരത്തോട് അനുബന്ധിച്ച് കൊച്ചിയിലെ ലുലുമാളില് മുലയൂട്ടുന്ന അമ്മമാരുടെ ബോധവത്കരണത്തിനായി ബ്രെസ്റ്റ് ഫീഡിംഗ് സപ്പോര്‍ട്ട് ഫോര് ഇന്ത്യന് മദേഴ്‌സിന്റെ ആഭിമുഖ്യത്തില് ഫ്‌ളാഷ്‌മോബ് നടന്നിരുന്നു. കൈക്കുഞ്ഞുങ്ങളെ കാരിയറില് ഏന്തിയ അമ്മമാരാണ് അന്ന് പങ്കാളികളായത്. ഒരു വര്‍ഷത്തിനിപ്പുറം എയ്ഡ്‌സ് ബോധവത്കരണത്തിന്റെ ഭാഗമായി മലപ്പുറത്ത് മൂന്ന് പെണ്‍കുട്ടികള് ഫ്‌ളാഷ്‌മോബ് അവതരിപ്പിച്ചപ്പോള് ആകാശം ഇടിഞ്ഞുവീണെന്ന തരത്തിലുള്ള പ്രതികരണങ്ങളാണ് മതമൗലികവാദികള് സോഷ്യല് മീഡിയകളിലൂടെ പ്രചരിച്ചത്. ആവിഷ്‌കാരരൂപങ്ങളുടെ പേരില് കേരളത്തിലെ സാംസ്‌കാരിക മണ്ഡലങ്ങളില് പോലും വിഭാഗീയത സൃഷ്ടിക്കുന്ന തലത്തിലേക്ക് മലപ്പുറത്ത് അവതരിപ്പിക്കപ്പെട്ട ഫ്‌ളാഷ് വളര്‍ന്നു കഴിഞ്ഞു.\nഡിസംബര് ഒന്നിനാണ് മലപ്പുറം കുന്നുമ്മല് ട്രാഫിക് സര്‍ക്കിളില് എയ്ഡ്‌സ് ബോധവല്‍ക്കരണ ഭാഗമായി വിദ്യാര്‍ഥിനികള് ഫ്‌ളാഷ് മോബ് അവതരിപ്പിച്ചത്. വെളിപാടിന്റെ പുസ്തകത്തിലെ 'എന്റമ്മേടെ ജിമിക്കി കമ്മല്..' എന്ന പാട്ടിനൊത്താണ് പെണ്‍കുട്ടികള് ചുവടുവെച്ചത്. തട്ടമിട്ട് പാട്ടിനൊത്ത് നൃത്തംചെയ്യുന്ന മൂന്ന് പെണ്‍കുട്ടികളുടെ വീഡിയോ ഫേസ്ബുക്ക് ഉള്‍പ്പെടെയുള്ള സമൂഹമാധ്യമങ്ങളിലൂടെ ദുരുദ്ദേശപരമായി വളരെ വേഗമാണ് പ്രചരിക്കപ്പെട്ടത്. ഇതോടെ മലപ്പുറത്ത് എയ്ഡ്‌സ് ബോധവത്കരണ ക്യാമ്പയിന്റെ ഭാഗമായി നടന്ന ആവിഷ്‌കാരം മതകേന്ദ്രീകൃത ചര്‍ച്ചയിലേക്ക് വഴിതെറ്റി.\nഫ്‌ളാഷ്‌മോബില് പങ്കെടുത്ത പെണ്‍കുട്ടികളെ മോശമായി ചിത്രീകരിച്ച് അപകീര്‍ത്തികരമായ പരാമര്‍ശങ്ങളോടെയാണ് ഇത്തരത്തിലുള്ള സോഷ്യല്‍മീഡിയ പ്രചരണങ്ങള് മതമൗലികവാദികള് നടത്തിയത്. പെണ്‍കുട്ടികള്‍ക്കെതിരെ നടക്കുന്ന അപവാദപ്രചരണത്തിനെതിരെ പ്രതികരിച്ച, ദോഹയില് റേഡിയോ ജോക്കിയായി ജോലി ചെയ്യുന്ന സൂരജിനെയും സോഷ്യല് മീഡിയയില് മതമൗലികവാദികള് അസഭ്യവര്‍ഷത്തോടെ വിചാരണ നടത്തി. സൂരജ് ജോലി ചെയ്യുന്ന ദോഹയിലെ മലയാളി റെഡ് എഫ് എം റേഡിയോ സ്റ്റേഷനെതിരെയും വലിയതോതിലുള്ള മതമൗലികവാദികളുടെ സൈബര് അക്രമണം നടന്നു. എഫ്എം സ്‌റ്റേഷന് ബഹിഷ്‌കരിക്കണം എന്ന ആവശ്യം വ്യാപകമായി ഉയര്‍ന്നതോടെ ജോലി ഉപേക്ഷിക്കുകയാണെന്നും സ്ഥാപനത്തിനെ ക്രൂശിക്കരുതെന്നും ആവശ്യപ്പെട്ട് സൂരജിന് ഫേസ്ബുക്കില് പോസ്റ്റിടേണ്ടിയും വന്നിരുന്നു. ഇതോടെയാണ് പൊതുസമൂഹം ഗൗരവത്തോടെ ഈ വിഷയത്തെ അഭിസംബോധന ചെയ്യുന്നത്.\nഫ്‌ളാഷ്‌മോബ് വിഷയം എസ്.എഫ്.ഐ ഏറ്റെടുക്കുകയും പ്രതിഷേധമെന്ന നിലയില് എസ്.എഫ്.ഐ മലപ്പുറം ജില്ലാകമ്മറ്റി മലപ്പുറത്ത് ഫ്‌ളാഷ്‌മോബ് സംഘടിപ്പിക്കുകയും ചെയ്തതോടെ വിഷയത്തിന് രാഷ്ട്രീയമാനങ്ങളും കൈവന്നു. പ്രതിഷേധത്തിന്റെ ഭാഗമായുള്ള ഫ്‌ളാഷ്‌മോബില് പങ്കാളിയായ വണ്ടൂര് ഹയര്‍സെക്കന്‍ഡറി വിദ്യാര്‍ത്ഥിനിയായ അന്‍ജൂം ആയി പിന്നീട് മതമൗലികവാദികളുടെ എതിരാളി. പതിമൂന്ന് പെണ്‍കുട്ടികള് അണിനിരന്ന പ്രതിഷേധ ഫ്‌ളാഷ് മോബില് അന്‍ജൂം മാത്രമായിരുന്നു ഏക മുസ്‌ളീം. ഫ്‌ളാഷ്‌മോബ് വിവാദം ചൂടുപിടിക്കുന്നതിനിടയില് എം.എസ്.എഫിന്റെ വിദ്യാര്‍ത്ഥി നേതാവ് അഡ്വ. ഫാത്തിമ തെഹ്‌ലിയയും യൂത്ത് ലീഗ് നേതാവ് പി.കെ.ഫിറോസും മതമൗലികവാദികള്‍ക്കെതിരെ രംഗത്തുവന്നു. ഇത് പ്രതീക്ഷയോടെയാണ് കേരളീയ പൊതുസമൂഹം നോക്കിക്കണ്ടത്.\nവിവാദങ്ങള് അവിടം കൊണ്ടൊന്നും അവസാനിപ്പിക്കാന് മതമൗലികവാദികള് ഒരുക്കമായിരുന്നില്ല. കേരളത്തിന്റെ അന്താരാഷ്ട്ര ചലച്ചിത്രോത്സവത്തില് സമൂഹത്തിന്റെ സ്ത്രീവിരുദ്ധതയ്‌ക്കെതിരെ അരങ്ങേറിയ ഫ്‌ളാഷ്‌മോബിനെയും തട്ടത്തിന്റെ രാഷ്ട്രീയത്തിലേക്ക് ചുരുക്കിവായിക്കാന് സോഷ്യല് മീഡിയയിലൂടെ മതമൗലികവാദികള്‍ക്ക് സാധിച്ചു. ഇത്തവണ കെ.എസ്.യു മലപ്പുറം ജില്ലാ വൈസ് പ്രസിഡന്റ് ജസ്‌ലയായിരുന്നു അവരുടെ പുതിയ ഇര. ജസ്‌ലയ്‌ക്കെതിരെ ഭീകരമായ സൈബര് ആക്രമണമാണ് സദാചാര സൈബര് ആങ്ങളമാര് അഴിച്ചുവിട്ടത്. വനിതാ കമ്മീഷനും മനുഷ്യാവകാശ കമ്മീഷനും പൊലീസിനുമെല്ലാം ജസ്‌ല പരാതി നല്‍കിയിട്ടും സൈബര് ആക്രമണത്തിന്റെ തീക്ഷണത ഇതെഴുതുന്ന നിമിഷം വരെ ശമിച്ചിട്ടില്ല.\nകലയെ ഹൃദയത്തോട് ചേര്‍ത്ത് പിടിക്കാന് ചെറുപ്പം മുതല് കൊതിച്ച ജസ്‌ല മലപ്പുറം മഞ്ചേരിയിലെ ഒരു മുസ്‌ളീം കുടുംബത്തില് നിന്നാണ് വരുന്നത്. ചെറുപ്പത്തില് ഏറെ മോഹിച്ചാണ് ജസ്‌ല ഭരതനാട്യവും കുച്ചിപ്പുടിയും മോഹിനിയാട്ടവുമെല്ലാം പഠിക്കാന് ചേരുന്നത്. നൃത്തം വേണോ മതം വേണോയെന്ന മദ്രസ അധ്യാപകന്റെ ചോദ്യത്തിന് മുന്നില് ജസ്‌ലയ്ക്ക് നൃത്തത്തെ ഉപേക്ഷിക്കേണ്ടി വന്നു. നന്നായി ചിത്രം വരച്ചിരുന്ന, യൂണിവേഴ്‌സിറ്റി നാടകമത്സരത്തില് മികച്ച അഭിനേത്രിക്കുള്ള സമ്മാനം വാങ്ങിയിട്ടുള്ള, തന്റെ കലാനൈപുണ്യത്തോട് സങ്കുചിത മതബോധത്തിന്റെ വക്താക്കള് എക്കാലത്തും മുഖം തിരിഞ്ഞു നിന്നിട്ടേയുള്ളുവെന്ന് ജസ്‌ല കലാകൗമുദിയോട് വ്യക്തമാക്കി. ബാംഗ്‌ളൂരില് എം.ബി.എ വിദ്യാര്‍ത്ഥിനിയായ ജസ്‌ല ഭിന്നലിംഗക്കാരെക്കുറിച്ച് ഗവേഷണവും നടത്തിയിട്ടുണ്ട്.\nഅന്‍ജൂം (ലീഡര് വണ്ടൂര് ഗേള്‍സ് ഹയര്‍സെക്കന്‍ഡറി സ്‌കൂള്)\nമലപ്പുറത്ത് എയ്ഡ്‌സ് കാമ്പയിന്റെ ഭാഗമായി തട്ടമിട്ട് ഫ്‌ളാഷ്‌മോബ് കളിച്ച പെണ്‍കുട്ടികളെ സോഷ്യല്‍മീഡിയയിലൂടെ അപഹസിച്ചതിനെതിരെ എസ്.എഫ്.ഐ എടുത്ത നിലപാടിന്റെ ഭാഗമായാണ് മലപ്പുറത്ത് വീണ്ടും ഫ്‌ളാഷ്‌മോബ് കളിച്ചത്. ആ പ്രതിഷേധ ഫ്‌ളാഷ്‌മേബില് 13 വിദ്യാര്‍ത്ഥിനികളാണ് പങ്കെടുത്തത്. ആ ഫ്‌ളാഷ്‌മോബില് പങ്കെടുത്ത ഏക മുസ്‌ളിം വിദ്യാര്‍ത്ഥിനി ഞാനായിരുന്നു. എനിക്കെതിരെ സോഷ്യല്‍മീഡിയയില് അപഹാസ്യകരമായ കമന്റുകള് വന്നിരുന്നു. എന്നെ സംബന്ധിച്ച് എസ്.എഫ്.ഐ തീരുമാനത്തിന്റെ ഭാഗമായാണ് ഫ്‌ളാഷ്‌മോബില് പങ്കാളിയായത്. എസ്.എഫ്.ഐ ഒപ്പമുള്ളതിനാല് ഒരുതരത്തിലുള്ള സോഷ്യല് മീഡിയ ഭീഷിണികളിലും കൂസുന്നില്ല. മാത്രമല്ല ഭാവിയിലും സംഘടനാ തീരുമാനമനുസരിച്ച് ഇത്തരം പ്രതിഷേധങ്ങളുടെ ഭാഗമായി രംഗത്തുവരാന് യാതൊരു മടിയുമില്ല. ഞാന് എന്തു തെറ്റാണ് ചെയ്തത്?\nവണ്ടൂര് ഗേള്‍സ് ഹയര്‍സെക്കന്‍ഡറി സ്‌കൂളിലെ ലീഡറായ ഞാന് നേരത്തെയും ഫ്‌ളാഷ്‌മോബുകളില് പങ്കെടുത്തിട്ടുണ്ട്. കഴിഞ്ഞ തിരഞ്ഞെടുപ്പ് കാലത്ത് ജില്ലയില് പലയിടത്തും ഫ്‌ളാഷ്‌മോബുകള് അരങ്ങേറിയിരുന്നു. ഞാന് പലയിടത്തുംപങ്കാളിയായി വണ്ടൂര് ഗേള്‍സ് ഹൈസ്‌കൂളിലെ വിദ്യാര്‍ത്ഥിനികള് അങ്ങാടിയില് രക്തദാനത്തിന്റെ ഭാഗമായി ഫ്‌ളാഷ്‌മോബ് നടത്തിയിരുന്നു. അതിലൂടെ അമ്പതോളം ആളുകളെ രക്തദാനത്തിനായി കണ്ടെത്തിയിരുന്നു. ഇത്തരത്തില് ജില്ലയില് ആരോഗ്യ ബോധവത്കരണങ്ങളുടെ ഭാഗമായി നേരത്തെയും ഫ്‌ളാഷ്‌മോബുകള് അരങ്ങേറിയിട്ടുണ്ട്. ഇത്തരം ഫ്‌ളാഷ്‌മോബുകളെ തട്ടത്തിന്റെ രാഷ്ട്രീയത്തിലേക്ക് ചുരുക്കി സങ്കുചിതമായി കാണുന്നവരാണ് വിവാദങ്ങള് സൃഷ്ടിക്കുന്നത്.\nഎന്നെ ഇല്ലാതാക്കാന് നോക്കുന്നു: ജസ്‌ല\nമതത്തിനെതിരോ തട്ടത്തിനെതിരോ ആയിട്ടായിരുന്നില്ല ഞങ്ങള് ചലച്ചിത്രമേളയില് ഫ്‌ളാഷ്‌മോബ് നടത്തിയത്. അത് തുടക്കത്തില് തന്നെ വ്യക്തമാക്കിയിരുന്നു. 'എനിക്കൊരു പെണ്ണിനെവേണം, എനിക്ക് കാലുമടക്കി തൊഴിക്കാനും, തണുപ്പത്ത് കെട്ടിപ്പിടിച്ചുറങ്ങാനും, എന്റെ മക്കളെ പെറ്റുകൂട്ടാനും എനിക്കൊരു പെണ്ണിനെ വേണം' എന്ന സ്ത്രീവിരുദ്ധ സിനിമാ ഡയലോഗ് പറഞ്ഞായിരുന്നു ഞങ്ങള് ഫ്‌ളാഷ്‌മോബ് ആരംഭിച്ചത്. ഈ ഡയലോഗിലെ സ്ത്രീവിരുദ്ധ മനോഭാവത്തെ തുറന്ന് കാണിക്കുകയും സ്ത്രീയെന്നാല് കേവലം ചോറുണ്ടാക്കാനും കുട്ടികളെ പ്രസവിക്കാനുമുള്ള ഉപകരണങ്ങള് മാത്രമല്ലെന്ന് വ്യക്തമാക്കുകയുമാണ് ഉദ്ദേശമെന്ന് ഫ്‌ളാഷ്‌മോബിന്റെ തുടക്കത്തില് വ്യക്തമാക്കിയിരുന്നു. അതില് പങ്കെടുത്തവര് തട്ടമിട്ടിരുന്നോ കുരിശിട്ടിരുന്നോ പൊട്ടുതൊട്ടിരിന്നോ എന്നത് ഇവിടെ പ്രസക്തമല്ല. പൊതുസമൂഹത്തില് നഷ്ടപ്പെടുന്ന പെണ്ണിടങ്ങളെക്കുറിച്ചും, പൊതുഇടത്തില് പെണ്ണ് പ്രത്യക്ഷപ്പെട്ടാല് ഉണ്ടാകുന്ന ചോദ്യം ചെയ്യലുകളെക്കുറിച്ചുമായിരുന്നു ഞങ്ങള് സംവദിച്ചത്. ആരെങ്കിലും അനുവദിച്ച് തരേണ്ടതല്ല പെണ്ണിന്റെ സ്വാതന്ത്ര്യമെന്നും ഞങ്ങള് ആ ഫ്‌ളാഷ്‌മോബിലൂടെ വ്യക്തമാക്കാന് ഉദ്ദേശിച്ചിരുന്നു. ഞങ്ങള് ഉദ്ദേശിച്ച ആശയം വളരെ വ്യക്തമായി ആള്‍ക്കൂട്ടത്തിനെ ബോധ്യപ്പെടുത്താന് സാധിച്ചുവെന്നാണ് വിശ്വാസം. പിന്നീട് ചാനല്‍ലൈവിലും ഇതെല്ലാം വ്യക്തമാക്കിയിരുന്നു. അപ്പോഴേക്കും സോഷ്യല്‍മീഡിയയിലൂടെ ഒരു വിഭാഗം അസഭ്യപ്രചരണം ആരംഭിച്ചിരുന്നു. അതെല്ലാം പ്രതീക്ഷിച്ചിരുന്നതാണെങ്കിലും മൂന്നുകുട്ടികള് തട്ടമിട്ട് കളിച്ചുവെന്നത് ഉയര്‍ത്തിക്കാണിച്ച് ഞങ്ങള് അവതരിപ്പിച്ച ഫ്‌ളാഷ്‌മോബിനെ തട്ടത്തിന്റെ സങ്കുചിത രാഷ്ട്രീയത്തിലേക്ക് ചുരുക്കിവായിക്കുകയായിരുന്നു ചിലര്. ഞങ്ങള്‍ക്കൊപ്പം ഫ്‌ളാഷ്‌മോബ് കളിച്ച മറ്റുള്ളവരുടെ മതമോ ജാതിയോ ലിംഗവ്യത്യാസമോ ഒന്നും ഞങ്ങള് പരിഗണിച്ചിരുന്നില്ല. ഉന്നയിച്ച വിഷയത്തിന്റെ മെരിറ്റ് മാത്രമായിരുന്നു ഞങ്ങള് പരിഗണിച്ചത്.\nഞാന് തലയില് തട്ടം ഇട്ടതും ഇടാത്തതുമായ ചിത്രങ്ങള് സോഷ്യല് മീഡിയയിലൂടെ പ്രചരിപ്പിച്ചാണ് എനിക്കെതിരെ അസഭ്യപ്രയോഗങ്ങള് നടത്തിയത്. മതം എന്റെ തിരഞ്ഞെടുപ്പാണ്, തട്ടവും എന്റെ തിരഞ്ഞെടുപ്പാണ്. ഞാന് ഭിന്നലിംഗക്കാരിയാണ് എന്റെ മതമേതാണ് തുടങ്ങിയ നിലയില് നടക്കുന്ന പ്രചരണങ്ങളെല്ലാം നമുക്ക് അവഗണിക്കാം. പക്ഷെ സോഷ്യല് മീഡിയയിലൂടെ ഭീഷിണിയുടെ സ്വരം മുഴുങ്ങുമ്പോള് നമുക്കത് അവഗണിച്ച് പോകാന് കഴിയില്ല. ഭരണഘടന അനുശാസിക്കുന്ന നമ്മുടെ ജനാധിപത്യപരമായ സ്വാതന്ത്ര്യത്തെ വെല്ലുവിളിക്കുമ്പോള് അതിനെ നമ്മള് ചോദ്യം ചെയ്യേണ്ടതുണ്ട്. നമ്മള് ചോദ്യം ചെയ്യാന് മടിക്കുന്ന കാലത്തോളം ഇത്തരം ജനാധിപത്യ ധ്വംസനങ്ങള് ആവര്‍ത്തിക്കുക തന്നെ ചെയ്യും.\nപെണ്‍കുട്ടി ഫ്‌ളാഷ്‌മോബ് കളിക്കുമ്പോള് പെണ്‍കുട്ടി ഉറക്കെ സംസാരിക്കുമ്പോള് അതിനെ അഴിഞ്ഞാട്ടമായി ചിത്രീകരിക്കുന്ന പ്രവണത അംഗീകരിക്കാന് സാധിക്കില്ല. മലപ്പുറത്ത് എയ്ഡിസിനെതിരായ കാമ്പയിനില് തട്ടമിട്ടപെണ്‍കുട്ടികള് ഫ്‌ളാഷ്‌മോബ് കളിച്ചതിലും അതിനെതിരായ പ്രതിഷേധ ഫ്‌ളാഷ്‌മോബുകളില് തട്ടമിട്ട പെണ്‍കുട്ടികള് പങ്കെടുത്തതിലും, ഞങ്ങളുടെ വിഷയത്തിലായാലും അതിനെ മതപരമായ സങ്കുചിതത്വത്തിലേക്ക് ചുരുക്കി വായിക്കുന്നതാണ് ഇവിടുത്തെ യഥാര്‍ത്ഥവിഷയം. ഫ്‌ളാഷ്‌മോബ് കളിച്ചതിന്റെ പേരില് ഞാന് മതവിരോധിയാണെന്നും എന്നെ ഊരുവിലക്കണമെന്നുമെല്ലാമുള്ള ശബ്ദസന്ദേശങ്ങള് നാട്ടിലെ ചില പ്രാദേശിക വാട്ട്‌സ്ആപ്പ് ഗ്രൂപ്പുകളില് പ്രചരിക്കുന്നുണ്ട്. ഈ ശബ്ദസന്ദേശങ്ങള് പരാതിക്കൊപ്പം തിരുവനന്തപുരത്ത് പൊലീസിന് കൈമാറിയിട്ടുണ്ട്.\nകഴിഞ്ഞ ദിവസം വളരെ പ്രമുഖനായ മതപ്രഭാഷകന് (അദ്ദേഹം എന്റെ പേരുപറയാത്തതിനാല് അദ്ദേഹത്തിന്റെ പേര് പറായാതിരിക്കാനുള്ള മാന്യത ഞാനും കാണിക്കുന്നു) പെണ്ണ് പൊതുഇടത്തില് നൃത്തം ചെയ്യുന്നതും വാദ്യോപകരണങ്ങള് വായിക്കുന്നതും ഖിയാമത്ത് നാളിന്റെ (ലോകവസാനം) ലക്ഷണമാണെന്ന് പറഞ്ഞിരുന്നു. മതത്തെ വിറ്റുജീവിക്കുന്നതും ഈ ഖിയാമത്ത് നാളിന്റെ ലക്ഷണമാണെന്നാണ് എനിക്ക് ആദ്ദേഹത്തെയും ഓര്‍മ്മിപ്പിക്കാനുള്ളത്. ഞാനും അദ്ദേഹവുമെല്ലാം ഖിയാമത്ത് നാളിന്റെ സൂചകങ്ങളായിരിക്കുമ്പോള് അദ്ദേഹം ഞങ്ങളെ മാത്രം ഫോക്കസ് ചെയ്ത് സംസാരിക്കുന്നതില് എന്ത് യുക്തിയാണുള്ളത്. മതത്തെ വിറ്റുജീവിക്കുന്ന പുരോഹിതന്‍മാര് ഖിയാമത്ത് നാളിന്റെ ലക്ഷണമാണെന്ന് പറഞ്ഞാല് ഞാന് മതവിരുദ്ധയായി മാറും. പെണ്ണ് പൊതുഇടത്തില് നൃത്തം ചെയ്യുന്നതും വാദ്യോപകരണങ്ങള് വായിക്കുന്നതും ഖിയാമത്ത് നാളിന്റെ ലക്ഷണമാണെന്ന് പറഞ്ഞാല് അത് സത്കര്‍മ്മമാകും. തല്‍ക്കാലം ആ ചര്‍ച്ചയിലേക്കും ആ രാഷ്ട്രീയത്തിലേക്കും പോകാന് ഞാന് ആഗ്രഹിക്കുന്നില്ല.\nഞാന് ഫ്‌ളാഷ്‌മോബ് കളിച്ചതിന്റെ പേരില് എന്റെ ഇളയ സഹോദരനോട് 'നിന്റെ സഹോദരിയല്ലെ നിനക്കവളുടെ അഴിഞ്ഞാട്ടം നിര്‍ത്താന് കഴിയില്ലെ' എന്ന് ചോദിക്കുന്ന മനോവൈകൃതത്തെയാണ് ഞാന് ചോദ്യം ചെയ്യുന്നത്. 'നിന്റെ സഹോദരിയുടെ വീഡിയോ ക്‌ളിപ്പുകള് ലീക്കായിട്ടുണ്ട് കുടുംബമായിരുന്ന് കാണാന്' പറഞ്ഞ് സഹോദരന് വ്യാജ എം.എം.എസ് സന്ദേശങ്ങള് അയച്ചു കൊടുക്കുന്ന സമീപനം എത്രമാത്രം നീചമാണ്. അവന് പോലും പക്ഷെ ഈ വിഷയത്തില് എനിക്ക് പിന്നില് ശക്തമായി ഉറച്ചു നില്‍ക്കുന്നു എന്നത് സന്തോഷകരമാണ്. എന്റെ സഹോദരനുംഉപ്പയ്ക്കുമെല്ലാം എന്നെ നന്നായി അറിയാമെന്നത് തന്നെയാണ് എന്റെ കരുത്ത്.\nഎന്നെ വേശ്യയായും അഭിസാരികയായും മുദ്രകുത്തിയാണ് സോഷ്യല് മീഡിയയില് പ്രചരണങ്ങള് നടക്കുന്നത്. ഖുറാനിലെ ആയത്തുകള് എഴുതി വച്ച് അതിന്റെ കീഴെയാണ് എനിക്കെതിരെ അസഭ്യവര്‍ഷം. എന്താണ് ഇക്കൂട്ടര് പഠിച്ചിരിക്കുന്ന മതം, എന്താണവരുടെ സമാധാനം, എന്തുപ്രബോധനമാണ് ഇവര് നടത്തുന്നത്. നമ്മള് ചോദ്യം ചെയ്യുമ്പോള് നമ്മള് അഴിഞ്ഞാട്ടക്കാരികളാകുന്നു പോണ്‍വീഡിയോയില് പ്രത്യക്ഷപ്പെടേണ്ടവളാകുന്നു. ഇസ്‌ളാം ഏറ്റവും സമാധാനപരമായ മതമാണ്. ഇസ്‌ളാം വിശാലമായ ഇടങ്ങളുള്ള മതമാണ്. ഇസ്‌ളാമിനെ ദുര്‍വ്യാഖ്യാനിക്കുന്നവരാണ് തിരുത്തലിന് വിധേയരാകേണ്ടത്. മുസ്‌ളിം സ്ത്രീകള് വീടിനുള്ളില് ഇരുന്നാല് മതിയെന്ന് വാദിക്കുന്നവര് ഇസ്‌ലാമിന്റെ ചരിത്രത്തെക്കുറിച്ച് ധാരണയില്ലാത്തവരാണ്. ധീരതയുടെ ആത്മവിശ്വാസത്തിന്റെ പ്രതികരണത്തിന്റെചരിത്രമുള്ള നിരവധി സ്ത്രീകള് ഇസ്‌ളാമിന്റെ ചരിത്രത്തിലുണ്ട്. ഇവരുടെയെല്ലാം ചരിത്രമെല്ലാം മൂടിവച്ചാണ് ദൈവത്തിന്റെ മീഡിയേറ്റ്‌ഴ്‌സ് എന്ന് ഭാവിക്കുന്നവര് പ്രഭാഷണം നടത്തുന്നത്. ഞാനും ഫ്‌ളാഷ്‌മോബില് പങ്കെടുത്ത മറ്റുള്ളവരും എന്തു തെറ്റാണ് ചെയ്തത്.


കടമ്പകള് എല്ലാം പൂര്‍ത്തിയായി; യൂറോപ്യൻ യൂണിയനില് നിന്ന് പുറത്ത് | britian leaves European union\nകടമ്പകള് എല്ലാം പൂര്‍ത്തിയായി; ബ്രിട്ടണ് യൂറോപ്യൻ യൂണിയനില് നിന്ന് പുറത്ത്\nLondon, First Published 1, Feb 2020, 6:22 AM IST\nയൂറോപ്യൻ യൂണിയനുമായുള്ള 47 വർഷത്തെ ബന്ധമാണ് ബ്രിട്ടൻ അവസാനിപ്പിച്ചത്. ഇനി 27 രാജ്യങ്ങളാണ് യൂറോപ്യൻ യൂണിയനിൽ ഉള്ളത്. വിടുതൽ നടപടികൾ പൂർത്തിയാക്കാൻ ബ്രിട്ടനും യൂറോപ്യൻ യൂണിയനും 11 മാസത്തെ സമയം ഉണ്ട്\nലണ്ടന്: ബ്രിട്ടൻ യൂറോപ്യൻ യൂണിയനിൽ നിന്ന് ഔദ്യോഗികമായി പുറത്തായി. പ്രാദേശിക സമയം രാത്രി 11 മണിക്കാണ് ബ്രെക്സിറ്റ് നടപ്പായത്. ബ്രെക്സിറ്റ് ബ്രിട്ടന്റെ പുതിയ ഉദയമാണെന്ന് പ്രധാനമന്ത്രി ബോറിസ് ജോൺസൻ പ്രതികരിച്ചു. മൂന്നര വർഷം നീണ്ട ചർച്ചകൾക്കും രാഷ്ട്രീയ അട്ടിമറികൾക്കും ശേഷമാണ് ബ്രെക്സിറ്റ് നടപ്പായത്.\nയൂറോപ്യൻ യൂണിയനുമായുള്ള 47 വർഷത്തെ ബന്ധമാണ് ബ്രിട്ടൻ അവസാനിപ്പിച്ചത്. ഇനി 27 രാജ്യങ്ങളാണ് യൂറോപ്യൻ യൂണിയനിൽ ഉള്ളത്. വിടുതൽ നടപടികൾ പൂർത്തിയാക്കാൻ ബ്രിട്ടനും യൂറോപ്യൻ യൂണിയനും 11 മാസത്തെ സമയം ഉണ്ട്. ഡിസംബർ 31 നാണ് പൂർണ അർത്ഥത്തിൽ ബ്രെക്സിറ്റ് നടപ്പാകുക.\nഅതുവരെ വ്യാപാരകരാറുകളും പൗരത്വവും നിലനിൽക്കും. പതിനൊന്ന് മാസത്തിനകം ബ്രിട്ടൻ യൂറോപ്യന് യൂണിയനിലെ അംഗരാജ്യങ്ങളുമായും മറ്റ് രാജ്യങ്ങളുമായും പുതിയ കരാറുകൾ രൂപീകരിക്കും. 2016ലാണ് യൂറോപ്യൻ യൂണിയൻ വിടാൻ ജനഹിതപരിശോധന(ബ്രെക്സിറ്റ്)യിലൂടെ ബ്രിട്ടൻ തീരുമാനിച്ചത്.\n2019 മാർച്ച് 29-ന് ബ്രെക്സിറ്റ് നടപ്പാക്കാനായിരുന്നു തീരുമാനമെങ്കിലും കരാറിൽ ധാരണയായില്ല. ഇതോടെയാണ് വിടുതൽ നീണ്ടത്. ലോകം ആകാംക്ഷയോടെയാണ് യൂറോപ്യന് യൂണിയനില് നിന്ന് വേര്‍പ്പെട്ട ബ്രിട്ടനെ നോക്കുന്നത്. ഇന്ത്യ അടക്കമുള്ള രാജ്യങ്ങള് ഏറെ പ്രതീക്ഷയിലാണ്. ബ്രിട്ടന് മറ്റു രാജ്യങ്ങളുമായി സ്വതന്ത്രമായി വ്യാപാര-പങ്കാളിത്ത കരാറുകൾ ഉറപ്പിക്കാന് ഇനി സാധിക്കും.\nbritian leaves European union


Anas Rashid ഏഴരശ്ശനി Television Actor\nAnas Rashid ജാതകം and Astrology\nപേര് Anas Rashid\nജനന തിയതി 31 : 8 : 1980 ജനന സമയം 12 :0: 0\nജന്മ സ്ഥലം Malerkotla\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ Anas Rashid ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. Anas Rashid സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. Anas Rashid കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും Anas Rashid ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. Anas Rashid രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. Anas Rashid നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. Anas Rashid വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. Anas Rashid ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. Anas Rashid കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. Anas Rashid കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ Anas Rashid വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. Anas Rashid സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .


'അതിരുകാക്കും മലയൊന്ന് തുടുത്തേ തക തക താ'; പാട്ടും പാടി നടന്നു മറഞ്ഞത് അതുല്യപ്രതിഭ | Malayalam Movie Songs| sung by Nedumudi Venu| legendary actor\nOct 11, 2021, 02:50 PM IST\nനെടുമുടി വേണു | നെടുമുടി വേണു ഫോട്ടോ: വിവേക് ആര്. നായര്\nആലായാല് തറ വേണം എന്ന കാവാലം നാരായണപ്പണിക്കരുടെ ഗാനം മലയാളികള് ഹൃദിസ്ഥമാക്കിയത് നെടുമുടി വേണുവിന്റെ ശബ്ദത്തിലൂടെയാണ്. 1982-ല് മോഹന്റെ സംവിധാനത്തില് പുറത്തിറങ്ങിയ ആലോലം എന്ന സിനിമയ്ക്ക് വേണ്ടിയായിരുന്നു ആ ഗാനം ഉപയോഗപ്പെടുത്തിയത്. മൂന്ന് പതിറ്റാണ്ട് പിന്നിടുന്ന ഗാനത്തിന് ഇന്നും ആരാധകരേറെ. ആലോലത്തിലെ ഗാനത്തിന് മുമ്പ് തന്നെ 1981 ല് റിലീസായ വേനല് എന്ന ചിത്രത്തിന് വേണ്ടി നീ തന്നെ എന്ന കാവ്യാത്മകഗാനം നെടുമുടി വേണു ആലപിച്ചിരുന്നു. കെ. അയ്യപ്പപണിക്കരുടെ വരികള് ചിട്ടപ്പെടുത്തിയത് എം ബി ശ്രീനിവാസനായിരുന്നു. ആലോലത്തിന് ശേഷം സ്‌നേഹപൂര്‍വം മീര എന്ന എന്ന ചിത്രത്തിന് വേണ്ടി കുഞ്ഞുണ്ണി മാഷ് രചിച്ച നാല് ഗാനങ്ങള് നെടുമുടി വേണു ആലപിച്ചു. എം.ജി. രാധാകൃഷ്ണന്റെ ഈണത്തിലായിരുന്നു ചിത്രത്തിലെ ഗാനങ്ങള്.\nതുടര്‍ന്ന് 1983 ല് പുറത്തിറങ്ങിയ ആശ്രയം, മണ്ടന്‍മാര് ലണ്ടനില് തുടങ്ങിയ ചിത്രങ്ങളിലെ രണ്ട് ഗാനങ്ങള് എം.ബി. ശ്രീനിവാസന്റേയും ശ്യാമിന്റേയും സംഗീതത്തില് നെടുമുടി വേണു ആലപിച്ചു. ആശ്രയത്തിലെ പിറന്നാളില്ലാതെ എന്ന ഗാനം യേശുദാസിനും ജാനകിയ്ക്കുമൊപ്പവും മണ്ടന്‍മാര് ലണ്ടനില് എന്ന ചിത്രത്തിലെ ഗാനം സി.ഒ. ആന്റോയ്‌ക്കൊപ്പവുമാണ് അദ്ദേഹം പാടിയത്. പിന്നീട് 1985 ല് കാവാലത്തിന്റെ വരികള്‍ക്ക് എം.ജി. രാധാകൃഷ്ണന് ഈണം പകര്‍ന്ന ഒരിടത്തൊരിടത്ത്(ചിത്രം: എനിക്കും എനിക്കും ഇടയ്ക്ക്) എന്ന ഗാനം ഷാജിനിക്കൊപ്പം നെടുമുടി വേണു പാടി. 1986 ല് ധീം തരികിട തോം എന്ന സിനിമയ്ക്ക് വേണ്ടി മൂന്ന് ഗാനങ്ങളാണ് നെടുമുടി വേണു പാടിയത്. ഗാനങ്ങളുടെ രചനയും സംഗീതവും അദ്ദേഹത്തിന്റെ തന്നെയാണ് നിര്‍വഹിച്ചത്.\n1987 ല് തീര്‍ഥം എന്ന ചിത്രത്തിന് വേണ്ടി കാവാലവും ബാലചന്ദ്രന് ചുള്ളിക്കാടും ചേര്‍ന്ന് രചിച്ച രണ്ട് ഗാനങ്ങള്‍ക്ക് നെടുമുടി വേണു ശബ്ദം പകര്‍ന്നു. ബോംബെ രവിയുടേതായിരുന്നു ഈണം. അക്കൊല്ലം തന്നെ പുറത്തിറങ്ങിയ എഴുതാപ്പുറങ്ങള് എന്ന സിനിമയ്ക്ക് വേണ്ടി ഒരു ഗാനം അദ്ദേഹം എഴുതി ഈണമിട്ട് പാടി. അതേ ചിത്രത്തിലെ പാടുവാനായി വന്നു നിന്റെ എന്നാരംഭിക്കുന്ന ഗാനത്തിന്റെ ആദ്യഭാഗത്ത് നെടുമുടി വേണുവിന്റെ ശബ്ദം ഉപയോഗപ്പെടുത്തിയിട്ടുണ്ട്. ഒഎന്‍വി കുറുപ്പിന്റെ വരികള്‍ക്ക് വിദ്യാധരന് മാസ്റ്ററായിരുന്നു സംഗീതം നല്‍കിയത്.\nഅതിന് ശേഷം പുറത്തിറങ്ങിയ സര്‍വ്വകലാശാല എന്ന സിനിമയിലെ അതിരുകാക്കും മലയൊന്നു തുടുത്തേ എന്ന ഗാനം അക്കാലത്ത് സാഹിത്യകുതുകികളുടെ പ്രിയഗാനമായിരുന്നു. സിനിമയില് നെടുമുടി വേണു അവതരിപ്പിച്ച കഥാപാത്രത്തിന്റെ ആത്മാവായിരുന്നു ആ ഗാനം. കാവാലത്തിന്റെ വരികള്‍ക്ക് എം.ജി. രാധാകൃഷ്ണനായിരുന്നു ഈണം നല്‍കിയത്. 1989 ല് പുറത്തിറങ്ങിയ വന്ദനത്തിലേയും പൂരത്തിലേയും ഗാനങ്ങള്‍ക്ക് ആ അതുല്യകലാകാരന്റെ ശബ്ദം സംഗീതസംവിധായകര് ഉപയോഗപ്പെടുത്തി. പിന്നീട് പത്ത് വര്‍ഷത്തെ ഇടവേളയ്ക്ക് ശേഷം സ്വന്തം ലേഖകന് എന്ന സിനിമയ്ക്ക് വേണ്ടിയാണ് അദ്ദേഹം ഗാനരംഗത്ത് പങ്കാളിയായത്. 2016 ല് പാവാട എന്ന സിനിമയ്ക്ക് വേണ്ടി ഇഹലോകജീവിതം എന്ന പാട്ട് അദ്ദേഹം പാടി. 2019 ല് തെളിവ് എന്ന ചിത്രത്തിന് വേണ്ടി അദ്ദേഹം തന്നെ രചിച്ച് ഈണമിട്ട എവിടെ അവള് എന്ന തെരുവുനാടകഗാനമാണ് നെടുമുടി വേണുവിന്റെ ശബ്ദത്തില് റെക്കോഡ് ചെയ്ത അവസാന സിനിമാഗാനം.\nContent Highlights: Songs sung by Nedumudi Venu legendary actor


പ്രേക്ഷക പ്രശംസ പിടിച്ചു പറ്റിയ ആഷിഖ് അബു ചിത്രം ‘വെെറസ്’ കേരളത്തിൽ വിജയകരമായി പ്രദർശനം തുടരുന്നതിനിടെ, നിർമ്മാതാവ് റിമാ കല്ലിങ്കലുമായുള്ള ഓർമ്മ പങ്കുവെച്ചും സിനിമയുടെ വിജയത്തിൽ ആശംസ അറിയിച്ചും നടി പാർവതി. റിമയെ കുറിച്ചോർക്കുമ്പോൾ അഭിമാനമാണ് തോന്നുന്നതെന്ന് പാർവതി ഇൻസ്റ്റയിൽ കുറിച്ചു.\nഎങ്ങനെ ഒരു ഗെയിം ചെയിഞ്ചറാകാം എന്ന് പഠിച്ചത് റിമയിൽ നിന്നാണെന്ന് പാര്‍വതി പറയുന്നു. റിമയുമായുള്ള സൗഹൃദത്തിൽ നിന്നാണ് മറ്റുള്ളവരോടും, തന്നോട് തന്നെയുള്ള സത്യസന്ധതയുടെ മൂല്യം തിരിച്ചറഞ്ഞത്. തന്റെ കഠിനമായ സമയങ്ങളിൽ കൂടെ നിന്നത് റിമ കല്ലിങ്കലായിരുന്നുവെന്നും പാർവതി കുറിച്ചു. വെെറസിന്റെ ചിത്രീകരണത്തിനിടെ തിരക്കഥാകൃത്ത് മുഹ്സിൻ പരാരി പകർത്തിയ ഇരുവരുടെയും ചിത്രം പങ്കുവെച്ച് കൊണ്ടാണ് പാർവതി കുറിപ്പ് ഷെയർ ചെയ്തത്. ‘റിമ കല്ലിങ്കൽ പ്രസന്റ്സ്’ എന്ന് തുടങ്ങുന്ന ചിത്രത്തിന്റെ ഭാഗമായത് അഭിമാനകരമായ നേട്ടമായാണ് കാണുന്നതെന്നും താരം പറഞ്ഞു. നിപ പ്രമേയമാക്കി പുറത്തിറങ്ങിയ വെെറസ് കേരളത്തിലുടനീളം മികച്ച പ്രതികരണം നേടി പ്രദർശനം തുടരുകയാണ്.


കാട്ടാനകൾ കൃഷിയിടത്തിൽ; ആനക്കൂട്ടം ചവിട്ടിക്കൂട്ടി നശിപ്പിച്ചത് നൂറോളം വാഴകൾ - കണ്ണൂരാൻ വാർത്ത\nHome Unlabelled കാട്ടാനകൾ കൃഷിയിടത്തിൽ; ആനക്കൂട്ടം ചവിട്ടിക്കൂട്ടി നശിപ്പിച്ചത് നൂറോളം വാഴകൾ\nകാട്ടാനകൾ കൃഷിയിടത്തിൽ; ആനക്കൂട്ടം ചവിട്ടിക്കൂട്ടി നശിപ്പിച്ചത് നൂറോളം വാഴകൾ\nഇരിട്ടി : ആറളം ഫാമിൽ തമ്പടിച്ചു കിടക്കുന്ന കാട്ടാനകളെ തുരത്തി കാടുകയറ്റാനുള്ള ശ്രമം ഒരു ഭാഗത്തു നടക്കുമ്പോൾ മറുഭാഗത്ത് കർഷകന്റെ ജീവനോപാധിയായി നട്ടു നനച്ച് വളർത്തിയ കാർഷികവിളകൾ മുഴുവൻ കാട്ടാനകൾ തകർക്കുന്ന ദയനീയ രംഗവും മേഖലകളിൽ അരങ്ങേറുകയാണ്. വ്യാഴാഴ്ച രാത്രിയും വെള്ളിയാഴ്ച പുലർച്ചെയുമായി മുഴക്കുന്നിലെ പാലപ്പുഴ പുഴയോരത്തെ സാദത്തിന്റെ കൃഷിയിടത്തിൽ കയറിയ ആനക്കൂട്ടം ചവിട്ടിക്കൂട്ടി നശിപ്പിച്ചത് നൂറോളം വാഴകളാണ്. കഴിഞ്ഞ മൂന്ന് ദിവസം കൊണ്ട് സാദത്തിന്റെ കൃഷിയിടത്തിൽ നിന്നും കാട്ടാനക്കൂട്ടം നശിപ്പിച്ചത് കുലക്കാറായ അറുനൂറോളം വാഴകളാണ്. ഒരു വർഷത്തിനിടയിൽ അറുപതോളം തവണ കാട്ടാനകൾ തന്റെ കൃഷിയിടത്തിൽ എത്തിയിട്ടുണ്ടെന്നാണ് സാദത്ത് പറയുന്നത്.\nആറളം ഫാമിൽ തമ്പടിച്ചു കിടക്കുന്ന കാട്ടാനക്കൂട്ടങ്ങളാണ് ഫാമിന് ചുറ്റുമുള്ള മുഴക്കുന്ന്, ആറളം, പേരാവൂർ തുടങ്ങിയ പഞ്ചായത്തുകളിലെ കൃഷിയിടങ്ങളിൽ ഇറങ്ങി നാശം വിതക്കുന്നത്. ആനകളുടെ അക്രമം തുടരുകയും ജനങ്ങളുടെ പ്രതിഷേധം കണക്കുകയും ചെയ്യുമ്പോൾ ആനതുരത്താൽ എന്ന പ്രക്രിയയുമായി വനം വകുപ്പധികൃതർ ഇറങ്ങും. ഇങ്ങിനെ നിരവധി തവണ ഇവിടെ ആനതുരത്തൽ നടന്നെങ്കിലും അടുത്ത മണിക്കൂറിൽ തന്നെ ഇവ വീണ്ടും ഫാമിലേക്കു മടങ്ങി എത്തുന്നു. വ്യാഴ്ചയും കനത്ത സുരക്ഷയൊരുക്കി ആറളം ഫാമിൽ തമ്പടിച്ച കാട്ടാനകളെ തുരത്തൽ പ്രക്രിയ നടന്നിരുന്നു. ഡി എഫ് ഒ പി. കാർത്തിക്ക് ആറളം വൈൽഡ് ലൈഫ് വാർഡൻ എ. ഷജ്‌ന എന്നിവരാണ് തുരത്തലിന് നേതൃത്വം നൽകുന്നത്. ഇതിനിടയിലാണ് വ്യാഴ്ച രാത്രിയും വെള്ളിയാഴ്ച പുലർച്ചെയുമായി സാദത്തിന്റെ കൃഷിയിടത്തിൽ ആനക്കൂട്ടത്തിന്റെ ആക്രമണമുണ്ടായിരിക്കുന്നത് .\nവിദേശത്തുള്ള ബന്ധുക്കളുടെയും കുടുംബക്കാരുടേയും സഹായത്താൽ പാലപ്പുഴ പുഴയോരത്ത് പത്ത് ഏക്കർ സ്ഥലം വാങ്ങി കൃഷി നടത്തി ജീവിതം കുരുപ്പിടിക്കാനുള്ള ശ്രമമാണ് ആനക്കൂട്ടം തകർത്തത്. ആദ്യഘട്ടത്തിൽ കൃഷി ചെയ്ത 3000ത്തോളം വാഴകളിൽ പതുതിയും കാട്ടാന നശിപ്പിചിരുന്നു . രണ്ടാംഘട്ടത്തിൽ നടത്തിയ 1000വാഴകളിൽ 600എണ്ണമാണ് മൂന്ന് നാല് ദിവസംകൊണ്ട് ചവിട്ടികൂട്ടിയത്.\nപാലപ്പുഴ കടന്ന് എത്തുന്ന ആനക്കൂട്ടത്തെ പ്രതിരോധിക്കുന്നതിനായി തോട്ടം മുഴുവൻ ലക്ഷങ്ങൾ മുടക്കി കമ്പി വേലി സ്ഥാപിച്ചെങ്കിലും കുറെ ഭാഗം കാട്ടാനകൾ തന്നെ നശിപ്പിച്ചു. സ്വന്തം ആവശ്യത്തിനും വിൽപ്‌നയ്ക്കുമായി മൂന്ന് ഏക്കറിൽ നട്ടുവളർത്തിയ തീറ്റ പുൽകൃഷിയിൽ മുക്കൽ ഭാഗവും നശിപ്പിച്ചു. പിടിച്ചു നില്ക്കാൻ വഴിയില്ലാതായതോടെ ഒരു മാസം മുൻമ്പ് സാദത്തും പറമ്പിലെ തൊഴിലാളികളും ചേർന്ന് ആനക്കൂട്ടം നശിപ്പിച്ച വാഴക്കുലയുമായി ഇരിട്ടിയിലെ ആറളം വൈൽഡ് ലൈഫ് വാർഡൻ ഓഫീസിന് മുന്നിൽ കുത്തിയിരുപ്പ് സമരം നടത്തിയിരുന്നു. ആനയിറങ്ങാതിരിക്കാൻ നടപടി സ്വീകരിക്കാമെന്ന ഉറപ്പിൻ മേലാണ് സമരം പിൻവലിച്ചതെങ്കിലും തുടർ നടപടികൾ ഒന്നും ഉണ്ടായില്ല.


ഫ്ളാറ്റില് അസ്ഥികൂടം കണ്ടെത്തിയ സംഭവത്തില് ദുരൂഹത\nHome News National ഫ്ളാറ്റില് അസ്ഥികൂടം കണ്ടെത്തിയ സംഭവത്തില് ദുരൂഹത\nഅമേരിക്കയില് നിന്നു മകന് എത്തിയപ്പോള് കസേരയില് ഇരിക്കുന്ന നിലയില് അമ്മയുടെ അസ്ഥികൂടം കണ്ടെത്തിയ സംഭവത്തില് ദുരൂഹത. മരിക്കുന്നതിന് മുമ്പായി മരണപ്പെട്ട സ്ത്രീ എഴുതിയ കത്ത് ലഭിച്ചു. തന്റെ മരണത്തിന് ആരും ഉത്തരവാദിയല്ലെന്ന് കാണിച്ച കത്താണ് ഇപ്പോള് കണ്ടെടുത്തിരിക്കുന്നത്. സ്ഥികൂടത്തിനു സമീപത്തു നിന്ന് 50000 രൂപയും കണ്ടെടുത്തിട്ടുണ്ട്. മരിട്ട ആഷാ സഹാനി തന്റെ രണ്ടാം വിവാഹത്തിലെ ഭര്‍ത്താവിനൊപ്പമായിരുന്നു താമസം. 2013ല് രണ്ടാം ഭര്‍ത്താവും മരിച്ചു. ആദ്യ ഭര്‍ത്താവിലെ കുട്ടിയാണ് അമേരിക്കയില് നിന്നെത്തിയ റിതു രാജ്.\nരണ്ടാം ഭര്‍ത്താവിന്റെ മരണ ശേഷം ഇവര് ഫ്ലാറ്റിന്റെ പുറത്ത് അധികം ഇറങ്ങാറില്ലായിരുന്നു. മകന്റെ കൂടെ അമേരിക്കയിലേക്ക് പോയെങ്കിലും വേഗം തന്നെ മടങ്ങി വന്നു. ഫ്ളാറ്റില് നിന്നും ആളുകള് പലതും മോഷ്ടിക്കുമെന്നും ഇവര് സദാ സമയം സംശയിച്ചിരുന്നു. ഇക്കാരണം കൊണ്ട് തന്നെ പണിക്കാരടക്കം ഇവരുമായി സഹകരിക്കുന്നത് വിരളമായിരുന്നു.\nഇവരെ ഒട്ടും പുറത്ത് കാണാഞ്ഞിട്ടും ആളുകള് വന്ന് അന്വേഷിച്ചതുമില്ല. 2016ഏപ്രില് മാസത്തിലാണ് അമ്മയോട് അവസാനമായി സംസാരിച്ചതെന്നാണ് റിതുരാജ് പോലീസിനോട് പറഞ്ഞത്. എന്നാല് ഇതിന് ശേഷം റിതു രാജ് നാട്ടില് വന്നെങ്കിലും അമ്മയെ കാണാതെ മടങ്ങി. ഇതിനിടെ അമ്മയെ ഫോണില് വിളിച്ച് കിട്ടാഞ്ഞതിനെ തുടര്‍ന്ന് പോലീസില് റിതു രാജ് അറിയിച്ചിരുന്നു. താന് വൃദ്ധ സദനത്തിലേക്ക് മാറുകയാണെന്നാണ് അന്ന് ഇവര് പോലീസിനെ അറിയിച്ചത്. ഒക്ടോബര് 25നായിരുന്നു ഇത്. അതിന് ശേഷമാണ് റിതു രാജ് നാട്ടിലെത്തിയത്. വിവാഹ മോചന ആവശ്യങ്ങള്‍ക്കായി വന്നത് കൊണ്ടാണ് അമ്മയെ കാണാതെ മടങ്ങിയതെന്നാണ് റിതുരാജ് അറിയിച്ചത്. മാസങ്ങളായി റിതു രാജ് അമ്മയ്ക്ക് കഴിഞ്ഞ കുറേ മാസങ്ങളായി പണം അയയ്ക്കുന്നുണ്ടായിരുന്നുമില്ല. മൂന്നുമാസമായി ഈ ഫ്ളാറ്റിലെ വൈദ്യുത ബില് അടച്ചിട്ട്. മൃതദേഹം കണ്ടെത്തുമ്പോള് ഇവിടുത്തെ വൈദ്യുതി ബന്ധവും വിച്ഛേദിച്ച നിലയിലായിരുന്നു.\nfinds mother's skeleton\nPrevious articleജീൻപോൾ ലാലിനെതിരായ കേസിൽ പരാതിയില്ലെന്ന് നടി\nNext articleബോളിവുഡ് നടന് സീതാറാം പഞ്ചാല് അന്തരിച്ചു.\n308 കോടിയുടെ ഈ ഫോണ് ഉപയോഗിക്കുന്നത് ഒരു സ്ത്രീയാണ്\nഇനി ചാണകത്തിനും നല്ല സമയം ; ഓൺലൈനിൽ മുന്തിയ കച്ചവടം\nവൈറ്റിലയിൽ നിന്നും കാക്കനാടേക്ക് ഒരു ബോട്ട് യാത്ര


ദക്ഷിണ കൊറിയ-യു.എസ് നാവിക അഭ്യാസം; ഗുവാം ആക്രമിക്കുമെന്ന് ഉത്തര കൊറിയ – Chandrika Daily\nBy chandrika Friday October 13, 2017 23:56 pm\nദക്ഷിണ കൊറിയ-യു.എസ് നാവിക അഭ്യാസം; ഗുവാം ആക്രമിക്കുമെന്ന് ഉത്തര കൊറിയ\nസോള്/ പ്യോങ്‌യാങ്: അമേരിക്കയും ഉത്തര കൊറിയയും തമ്മിലുള്ള വാക് പോര് വീണ്ടും. മിസൈല് ആണവ പരീക്ഷണങ്ങള് കൊണ്ട് അമേരിക്കയയേയും ദക്ഷിണ കൊറിയയേയും വിറപ്പിക്കുന്ന ഉത്തര കൊറിയക്ക് അതേ…\nസോള്/ പ്യോങ്‌യാങ്: അമേരിക്കയും ഉത്തര കൊറിയയും തമ്മിലുള്ള വാക് പോര് വീണ്ടും. മിസൈല് ആണവ പരീക്ഷണങ്ങള് കൊണ്ട് അമേരിക്കയയേയും ദക്ഷിണ കൊറിയയേയും വിറപ്പിക്കുന്ന ഉത്തര കൊറിയക്ക് അതേ നാണയത്തില് മറുപടി നല്‍കാന് അമേരിക്കയും ദക്ഷിണ കൊറിയയും ശ്രമം ആരംഭിച്ചു.\nഇരു രാജ്യങ്ങളും സംയുക്തമായുള്ള നാവികാഭ്യാസം അടുത്ത ആഴ്ച ആരംഭിക്കും. മേഖലയില് സംഘര്‍ഷാവസ്ഥ നിലനില്‍ക്കെ ഉത്തര കൊറിയയ്ക്കുള്ള ശക്തമായ താക്കീതെന്ന നിലയിലാണ് അമേരിക്കയും ദക്ഷിണ കൊറിയയും സൈനികാഭ്യാസത്തെ നോക്കിക്കാണുന്നത്. 16 മുതല് 26 വരെ നടക്കുന്ന നാവികാഭ്യാസത്തില് യു.എസ് വിമാനവാഹിനിക്കപ്പലായ യു.എസ്.എസ് റൊണാള്‍ഡ് റീഗനും മറ്റ് രണ്ട് കപ്പലുകളുമാണ് എത്തുക. സീ ഓഫ് ജപ്പാനിലും യെല്ലോ സീയിലും നടക്കുന്ന അഭ്യാസം ഇരു രാജ്യങ്ങളിലെ നാവിക വിഭാഗങ്ങള് തമ്മിലുള്ള ആശയ വിനിമയവും ഒത്തൊരുമയും വ്യക്തമാക്കുന്നതായിരിക്കുമെന്ന് യു.എസ് അറിയിച്ചു.\nഅമേരിക്കയുടെ ആണവ അന്തര് വാഹിനിയായ യു.എസ് മിഷിഗണ് ദക്ഷിണ കൊറിയയില് ഉടനെത്തും. അതേ സമയം സംയുക്ത സൈനിക അഭ്യാസം നടത്തിയാല് പ്രതികരിക്കുമെന്ന് ഉത്തര കൊറിയ വ്യക്തമാക്കിയിട്ടുണ്ട്. അമേരിക്കന് സാമ്രാജ്യത്വ ശക്തികളും ദക്ഷിണ കൊറിയയിലെ കളിപ്പാവകളും പ്രകോപനത്തിന് ശ്രമിക്കുന്നത് അവരുടെ നാശത്തിന് ഇടയാക്കുമെന്ന് ഉത്തര കൊറിയ മുന്നറിയിപ്പ് നല്‍കിയിട്ടുണ്ട്.\nഅമേരിക്കന് പ്രദേശമായ ഗുവാമിലേക്ക് മിസൈല് തൊടുത്തുവിടുമെന്നും ഇതിന് കൊറിയയെ നിര്‍ബന്ധിപ്പിക്കരുതെന്നും പ്യോങ്‌യാങ് മുന്നറിയിപ്പ് നല്‍കിയിട്ടുണ്ട്. നേരത്തെ ആഗസ്റ്റില് പസഫിക് ദ്വീപ് രാഷ്ട്രമായ ഗുവാമിനെ ആക്രമിക്കുമെന്ന് ഉത്തര കൊറിയ ഭീഷണിപ്പെടുത്തിയിരുന്നു.


ആദ്യ ചൊവ്വ ആചരണം : Deepika.com Nattu Visesham\nആദ്യ ചൊവ്വ ആചരണം\nമങ്കൊന്പ് : വിശുദ്ധ അന്തോനീസിന്‍റെ തീർഥാടന കേന്ദ്രമായ മുട്ടാർ സെന്‍റ് തോമസ് കുമരംചിറ പള്ളിയിൽ ഇടവമാസത്തെ ആദ്യചൊവ്വാ ആചരണം 21ന് നടക്കും. രാവിലെ ആറിനും, ഏഴിനും, 11.30 നും വിശുദ്ധ കുർബാന, നൊവേന. 9.30ന് വചനപ്രഘോഷണം, ആരാധന. വൈകുന്നേരം അഞ്ചിന് വിശുദ്ധ കുർബാന, നൊവേന. തീർഥാടകർക്കായി പ്രത്യേക ബസ് സർവീസ് ഏർപ്പെടുത്തിയിട്ടുണ്ടെന്ന്് പള്ളി അധികൃതർ അറിയിച്ചു.\nസെന്‍റ് മേരീസ് കപ്പേളയിൽ തിരുനാൾ\nതുറവൂർ: വളമംഗലം തെക്ക് സെന്‍റ് മേരീസ് കപ്പേളയിൽ പരിശുദ്ധ ദൈവമാതാവിന്‍റെ വണക്കമാസ തിരുനാളിനു കൊടിയേറി. ഫാ. ഏബ്രഹാം കിടങ്ങേൻ കൊടിയേറ്റുകർമം നിർവഹിച്ചു.\nതിരുനാൾ ദിനമായ ഇന്നു രാവിലെ പത്തിന് ആഘോഷമായ തിരുനാൾ ദിവ്യബലി - ഫാ. ജോണ്‍സണ് കൂവേലി. വചനസന്ദേശം - ഫാ. ജൂബി കളത്തിപ്പറന്പിൽ. തുടർന്നു പ്രദക്ഷിണം, നേർച്ചക്കഞ്ഞി.


എംസിജെ/എംഎൽഐഎസ്സി/എംപിഎഡ്/എംസിഎ (ലാറ്ററൽ എൻട്രി) പരീക്ഷകൾ : Deepika.com Educational News\nഎംസിജെ/എംഎൽഐഎസ്സി/എംപിഎഡ്/എംസിഎ (ലാറ്ററൽ എൻട്രി) പരീക്ഷകൾ\nകണ്ണൂർ സർവകലാശാലയുടെ ഒന്നാം സെമസ്റ്റർ എംസിജെ/മാസ്റ്റർ ഓഫ് ലൈബ്രറി + ഇൻഫർമേഷൻ സയൻസ്/എംപിഎഡ്/എംസിഎ (ലാറ്ററൽ എൻട്രി) ഡിഗ്രി (സിസിഎസ്എസ് –റഗുലർ –നവംബർ 2016) പരീക്ഷകൾക്കുള്ള ഓൺലൈൻ അപേക്ഷകൾ പിഴകൂടാതെ 13 മുതൽ 18 വരെയും 130 രൂപ പിഴയോടെ 20 വരെയും സമർപ്പിക്കാം. അപേക്ഷയുടെ പ്രിന്റൗട്ടിനോടൊപ്പം എപിസി, ചലാൻ എന്നിവ ഈ മാസം 25 നകം സർവകലാശാലയിൽ എത്തിക്കണം. പരീക്ഷാതീയതികൾ പിന്നീട് പ്രഖ്യാപിക്കും.\nസുധാകൃഷ്ണൻ സ്കോളർഷിപ്പ് അപേക്ഷ 18 വരെ സ്വീകരിക്കും\nകണ്ണൂർ സർവകലാശാലയുടെ ഈവർഷത്തെ സുധാകൃഷ്ണൻ എൻഡോവ്മെന്റ് സ്കോളർഷിപ്പിനുവേണ്ടിയുള്ള അപേക്ഷകൾ സ്വീകരിക്കുന്ന അവസാന തീയതി 18 വരെ നീട്ടി. വിശദവിവരങ്ങൾ സർവകലാശാലയുടെ ഔദ്യോഗിക വെബ്സൈറ്റിൽ ലഭിക്കും.\nമൂന്നാം വർഷ ബിബിഎ, ബികോം വിദ്യാർഥികൾ പ്രോജക്ട് സമർപ്പിക്കണം\nകണ്ണൂർ സർവകലാശാല വിദൂര വിദ്യാഭ്യാസ വിഭാഗം മൂന്നാം വർഷ ബിബിഎ, ബികോം വിദ്യാർഥികളുടെ പ്രോജക്ട് താഴെപറയും പ്രകാരം വിദൂര വിദ്യാഭ്യാസ വിഭാഗത്തിലേക്കു സമർപ്പിക്കണം.\nഫെബ്രുവരി ഒന്നിനു കണ്ണൂർ ശ്രീനാരായണ കോളജ് സെന്ററായിട്ടുള്ള എസ്എൻഐ4ബിഎസ് 0001–400 വരെയുള്ള ബികോം വിദ്യാർഥികൾ. രണ്ടിന് എസ്എൻഐ4ബിഎസ് 0401–800 വരെയുള്ള ബികോം വിദ്യാർഥികൾ. മൂന്നിന് എസ്എൻഐ 4ബിഎസ് 0801–102 വരെയുള്ള ബികോം വിദ്യാർഥികൾ. ആറിന് ശ്രീകണ്ഠപുരം എസ്ഇഎസ് കോളജ്, കൂത്തുപറമ്പ് നിർമലഗിരി കോളജ്, മട്ടന്നൂർ പിആർഎൻഎസ്എസ് കോളജ് സെന്ററായിട്ടുള്ള മുഴുവൻ ബികോം വിദ്യാർഥികൾ. ഏഴിന് തലശേരി ഗവ. ബ്രണ്ണൻ കോളജ് സെന്ററായിട്ടുള്ള ബികോം വിദ്യാർഥികൾ. എട്ടിന് ഇരിട്ടി എംജി കോളജ് സെന്ററായിട്ടുള്ള ബികോം വിദ്യാർഥികൾ. ഒൻപതിന് മാനന്തവാടി ഗവ.കോളജ് സെന്ററായിട്ടുള്ള ബികോം വിദ്യാർഥികൾ. 10ന് കണ്ണൂർ കെഎംഎം കോളജ് സെന്ററായിട്ടുള്ള ബികോം വിദ്യാർഥികൾ. 13ന് മാടായി സിഎഎസ് കോളജ്, തളിപ്പറമ്പ് സർ സയ്യിദ് കോളജ് സെന്ററായിട്ടുള്ള ബികോം വിദ്യാർഥികൾ.\n14ന് പയ്യന്നൂർ കോളജ് സെന്ററായിട്ടുള്ള ബികോം വിദ്യാർഥികൾ. 15ന് കാഞ്ഞങ്ങാട് നെഹ്റു ആർട്സ് ആൻഡ് സയൻസ് കോളജ് സെന്ററായിട്ടുള്ള ബികോം വിദ്യാർഥികൾ. 16ന് കാസർഗോഡ് ഗവ. കോളജ് സെന്ററായിട്ടുള്ള ബികോം വിദ്യാർഥികൾ. 17ന് രാജപുരം സെന്റ് പയസ് ടെൻത് കോളജ്, ഇ.കെ.എൻ.എം ഗവ. കോളജ് എളേരിത്തട്ട്, ഗവ. കോളജ് മഞ്ചേശ്വരം സെന്ററുകളായിട്ടുള്ള ബികോം വിദ്യാർഥികൾ. 18ന് മൂന്നാവർഷ ബിബിഎ എല്ലാ സെന്ററിലുള്ള വിദ്യാർഥികൾ.\nമൂന്നാം സെമസ്റ്റർ എൽഎൽഎം ഹാൾടിക്കറ്റ്\nനാലാം സെമസ്റ്റർ എംസിജെ പരീക്ഷാഫലം\nമാറ്റിവച്ച ബിഎഎംഎസ് പരീക്ഷ 23 മുതൽ\nനാലാം സെമസ്റ്റർ ബിടെക് പരീക്ഷാഫലം


അല്പ സമയം ബാക്കിയുണ്ട്, ഓര്‍ക്കുക, നിശ്ശബ്ദ കാഹളം മുഴങ്ങുന്നു- സി രാധാകൃഷ്ണന് എഴുതുന്നു - Samakalika Malayalam\nഅല്പ സമയം ബാക്കിയുണ്ട്, ഓര്‍ക്കുക, നിശ്ശബ്ദ കാഹളം മുഴങ്ങുന്നു- സി രാധാകൃഷ്ണന് എഴുതുന്നു\nBy സി. രാധാകൃഷ്ണന് | Published: 26th April 2018 12:39 PM |\nLast Updated: 26th April 2018 12:39 PM | A+A A- |\nജനാധിപത്യത്തിന്റെ കിടപ്പാടത്തിന് നാല് തൂണുകളുണ്ടെന്നാണ് വെച്ചിരിക്കുന്നത്: നിയമനിര്‍മ്മാണ സഭ, നിയമ നിര്‍വ്വഹണത്തിനു ഭരണയന്ത്രം, നിയമത്തിലേയും നിയമം നടപ്പാക്കുന്നതിലേയും അപാകതകള് പരിഹരിക്കാന് കച്ചേരി, നിയമവാഴ്ചയുടെ എല്ലാ വശങ്ങളും ജനപക്ഷത്തുനിന്നു നിരീക്ഷിച്ച് ഗുണപരമായി വിമര്‍ശിക്കാന് മാധ്യമങ്ങള്.\nഇതു നാലും ശരിയായി പ്രവര്‍ത്തിച്ചാല് നാട്ടില് സ്വര്‍ഗ്ഗരാജ്യം നടപ്പിലാവുമെന്ന് നിശ്ചയം. മറിച്ച്, നരകതുല്യമാവുന്നു ജീവിതമെങ്കില് ഇവയില് ഏതെങ്കിലുമോ എല്ലാമോ തകരാറിലാണെന്നര്‍ത്ഥം. പണ്ഡിതരല്ലാത്തവര്‍ക്കും തുല്യ പങ്കുള്ളതാണല്ലോ ജനായത്തം. അതിനാല്, സാമാന്യ ബുദ്ധിവെച്ച് ആകെ മൊത്തം ഒന്നു നോക്കാം.\nനിയമനിര്‍മ്മാണ സഭകള് ഒരു പതിറ്റാണ്ടിനിടെ ഉണ്ടാക്കിയ നിയമങ്ങള് നാടിന് എത്ര ഗുണം ചെയ്തു? ഒരെണ്ണംപോലും ഒരു ഗുണവും ചെയ്തിട്ടില്ല എന്നു മാത്രമല്ല, ദോഷം ധാരാളം ചെയ്തിട്ടുമുണ്ട്. കോടികള് ചെലവുള്ളതാണ് ഓരോ സഭയുടേയും നടത്തിപ്പ്. പുല്ലു തിന്നുകയില്ല, പശുക്കളെ തിന്നാന് അനുവദിക്കയുമില്ല എന്ന (ദു)ശ്ശാഠ്യത്തോടെ പുല്ലുവട്ടിയില് കിടക്കുന്നതായി പറയപ്പെടുന്ന ഏതോ ഒരു ജന്തുവിന്റെ രീതിയിലാണ് 'നിര്‍മ്മാതാക്കള്' പെരുമാറുന്നത്. തങ്ങളുടെ ശമ്പളവും പെന്‍ഷനും അലവന്‍സും വര്‍ദ്ധിപ്പിക്കുന്ന കാര്യത്തിലാണ് ആകപ്പാടെ 'ഐകമത്യമഹാബലം' കാണപ്പെടുന്നത്. ചെയ്യാത്ത ജോലിക്ക് കൂലി ഇല്ല എന്നൊരു നിയമം എന്തുകൊണ്ടുണ്ടാകുന്നില്ല? മാത്രമല്ല, ജോലി ശരിയായി ചെയ്യുന്നെങ്കില്‍പ്പോലും ഒരു 'നിയമ നിര്‍മ്മാതാ'വിന് ഒരു ശരാശരി കേരളീയന്റെ വരുമാനത്തിലേറെ ശമ്പളമോ പെന്‍ഷനോ കൊടുക്കുന്നത് എന്തു നീതിയുടേയും ന്യായത്തിന്റേയും ബലത്തിലാണ്?\nജനം നിയമം കയ്യിലെടുക്കരുത് എന്നാണ് അടിസ്ഥാന നിയമം. ന്യായം തന്നെ. അതിര്‍ത്തി വിട്ടുപോകരുതല്ലോ. പക്ഷേ, നിയമപാലകര്‍ക്ക് നിയമം കയ്യിലെടുക്കാമോ? ആരെയും എപ്പോള് വേണമെങ്കിലും പിടികൂടാമെന്ന അവസ്ഥയുണ്ട്. അത്രമാത്രം സങ്കീര്‍ണ്ണവും ബഹുലവുമാണ് നാട്ടിലെ നിയമങ്ങള്. ഒരു പൗരനും ഒരു ദിവസവും ഒരു നിയമമെങ്കിലും തെറ്റിക്കാതെ ജീവിക്കാന് സാധ്യമല്ല. ഭരണഘടനയ്ക്കുണ്ടായ ഭേദഗതികള് എത്രയെണ്ണമെന്നുപോലും ഒട്ടുമിക്ക പേര്‍ക്കും തിട്ടമില്ല. എനിക്കും നിശ്ചയമില്ല; കൈവിട്ടുപോയി. എന്തിനും ഏതിനും വകുപ്പുണ്ട്. എം.എല്.എ ബലാത്സംഗം ചെയ്താല് അത് 'ബഹുജന സമ്പര്‍ക്ക പരിപാടിയാവും! പൊലീസുകാരനാവാന് ഏഴു ജന്മം കഴിഞ്ഞാലും അര്‍ഹത നേടാനാവാത്തവര് എങ്ങനെ ആ ഉടുപ്പിടാനിടയാകുന്നു? അത്തരക്കാര് ചവിട്ടിക്കൊല നടത്തിയാലത് എങ്ങനെ തെളിവെടുപ്പിന്റെ 'ഭാഗ'മാവുന്നു?\nനാലു കാലുകളില് നെടുന്തൂണ് കോടതിയാണ്. സത്യക്കോടതി ന്യായക്കോടതിയായതോടൊപ്പം 'നാണയ'ക്കോടതി കൂടി ആയി. എന്നുവെച്ചാല് ന്യായാധിപര് കൈക്കൂലി വാങ്ങുന്നു എന്നല്ല (അറിയില്ല). കാശില്ലാത്തവന് ഒരു കോടതിയുടേയും നാലയലത്തു ചെല്ലാനൊക്കില്ല. അവന്റെ ഭാഷ അവിടെ ആര്‍ക്കും മനസ്സിലാവില്ല. കറുത്ത കുപ്പായം കൂടി ആവുമ്പോള് ഏതോ പ്രേതകഥയുടെ രംഗാവിഷ്‌കാരം പോലെ ആയിത്തീരുന്നു!\nഎണ്ണമറ്റ കേസുകള് കെട്ടിക്കിടക്കുന്നു. വിചാരണ പതിറ്റാണ്ടുകള് നീളുകയും പ്രതികള് അത്രയും കാലം റിമാന്റില് കഴിയുകയും ചെയ്യുന്നു. കുറ്റക്കാരനാണെന്ന് തെളിഞ്ഞിട്ടില്ലാത്തവനെ പതിറ്റാണ്ടോളം ജയിലിലിടുന്നത് കുറ്റമല്ലെന്നുണ്ടോ?\nവോട്ടുബാങ്കുകളുണ്ടാക്കാനും സംരക്ഷിക്കാനും സ്ഥാപിത താല്‍പ്പര്യക്കാര് കേസുകളുണ്ടാക്കുകയും അവ കേള്‍ക്കാന് കോടതികള് മറ്റെല്ലാം മാറ്റിവയ്ക്കുകയും ചെയ്യുന്നു. 'തിരിഞ്ഞു കളിക്കുന്ന' തിരുമാലികളുടെ മനസ്സിലിരിപ്പ് കോടതികള്‍ക്ക് മനസ്സിലാകാത്തതാണോ?' (അല്ലെന്നു വിചാരിക്കുന്നത് കോടതിയലക്ഷ്യത്തിലേക്കു നയിക്കാവുന്ന നിഗമനങ്ങളിലല്ലെ എത്തുക?)\nപുഴയില്‍നിന്ന് ഒരു മീന്‍പിടുത്തക്കാരന് നല്ലൊരു മീന് കിട്ടിയാല്, ഈ ഉള്‍നാട്ടില് ആളുകള് ഇന്നും പറയും: ''ഹമ്പൊ, ഇതു കൊണ്ടുചെന്നു കൊടുത്താല് തുക്ടിസായ്വ് ഏത് കൊലക്കേസ്സും വിടും!'' ('തുക്ടി' എന്നാല് സായ്പിന്റെ കാലത്തെ കളക്ടര്, അദ്ദേഹം ജില്ലാ മജിസ്‌ട്രേറ്റുമായിരുന്നു.)\n'വെളുക്കാന് തേച്ചത് പാണ്ടാവുമ്പോള്' ഓര്‍ക്കുന്ന കോടതിക്കഥള് വേറെയുണ്ട്: രണ്ടുപേര് തമ്മിലുള്ള അതിര്‍ത്തി തര്‍ക്കം മൂത്ത് ക്രിമിനല് കേസായി. ജയിക്കാന് ആരെയാണ് 'പിടി'ക്കേണ്ടത് എന്ന് ഇരുകൂട്ടരും അന്വേഷണം തുടങ്ങി. കൂട്ടത്തില് പാവമായ ആള്‍ക്ക് കൈക്കൂലി കൊടുക്കാന് ഒന്നുമില്ല കൈവശം. ആകെയുള്ള പത്തു കോഴിമുട്ട വീട്ടുകാരിയോട് വാങ്ങി കിഴികെട്ടി പുറപ്പെട്ടു. എതിര്‍ഭാഗം വക്കീല് ക്രോസ്സുവിസ്താരം തുടങ്ങിയപ്പോള് ഇയാള് ന്യായാധിപനെ നോക്കി കണ്ണീരോടെ അറിയിച്ചു: ''യശ്മാ, നേര് ഇന്റെ പാകത്താ. പിന്നെ, ഇന്റേക്കെ പത്ത് കോഴിമുട്ടയെ ഉള്ള്. അത് ഇതാ!''\nനല്ലവനായ ആ മജിസ്‌ട്രേറ്റ് ഇരുഭാഗം വക്കീല്‍മാരേയും ചേംബറിലേക്ക് വിളിപ്പിച്ച് കേസ് കോടതിക്കു പുറത്തു രാജിയാക്കാന് നിര്‍ദ്ദേശിച്ചുപോലും: ''ഇത്രയും പാവങ്ങളായ ആളുകള് ഒരു കേസിലും പ്രതികളായിക്കൂടാ?''\n'കോയക്കുട്ട്യാക്ക കോയിമുട്ടേങ്കൊണ്ട് കോടതീപ്പോയപോലെ' എന്നൊരു പറച്ചിലും ഉണ്ടായി.\nമാധ്യമങ്ങളുടെ കാര്യം ഇതിലെല്ലാമേറെ പരുങ്ങലിലാണ്. വലിയ പൊല്ലാപ്പിലാണവര്. കൂടെ ഉണ്ടെന്ന് ജനങ്ങളെ ബോദ്ധ്യപ്പെടുത്തണം, അതേസമയം തിരിഞ്ഞു കളിക്കുന്ന രാഷ്ട്രീയത്തിരുമാലികളുടെ ചോറില് മണല് വീഴ്ത്തരുത്, പരോക്ഷമായി അധികാരത്തിന്റെ പങ്കും ആനുകൂല്യങ്ങളും വേണം. വന്നുവന്ന് സമൂഹമാദ്ധ്യമങ്ങളെപ്പോലും 'താല്പര്യ സിന്‍ഡിക്കേറ്റുകള്' കൈവശപ്പെടുത്തിക്കഴിഞ്ഞു. വന് അഴിമതികളുടേയും അക്രമങ്ങളുടേയും അനീതികളുടേയും കഥകള് മൂര്‍ന്നുനാളത്തെ അത്ഭുങ്ങള് മാത്രമായി കലാശിപ്പിക്കുകയാണ് മുറ. 'ഇലയ്ക്കും മുള്ളിനും കേടില്ലാതെ' അടുത്ത തലവാചകം കൊണ്ട് കാര്യം കുശാലാക്കും.\nജാതിമത കക്ഷിതാല്പര്യങ്ങള്‍ക്കതീതമായി എന്തെങ്കിലുമൊരു കാര്യത്തെക്കുറിച്ച് ഒരു നിമിഷവും ചിന്തിക്കാന് ജനങ്ങളിലാരെയും അനുവദിക്കല്ല എന്നു ശപഥം ചെയ്ത മട്ടിലാണ് വാര്‍ത്താവിനിമയം. വേനല്‍ക്കാലം പിറന്നാല് വെറും ഉത്സവങ്ങളും പെരുന്നാളുകളും ചന്ദനക്കുടം നേര്‍ച്ചകളും കൊണ്ട് സമയവും സ്ഥലവും നിറക്കാം. എല്ലാവര്‍ക്കും സന്തോഷം. അതാണല്ലോ കാര്യം!\nഇതൊക്കെ ഇപ്പോള് ഓര്‍ക്കാന് കാരണം അടുത്തിടെയുണ്ടായ ചില നിയമനിര്‍മ്മാണങ്ങളും കോടതിവിധികളും കേന്ദ്ര-കേരള ഭരണനടപടിക്രമങ്ങളും ഇവയോടൊക്കെ മാധ്യമങ്ങള് പ്രതികരിച്ച രീതിയുമാണ്.\nനമ്മുടെ ജനായത്തം ഒരു സ്വേച്ഛാധിപത്യത്തിലേക്കോ പട്ടാളഭരണത്തിലേക്കുതന്നെയോ നീങ്ങുകയാണോ എന്ന ആശങ്കയാണ് കുറിപ്പിനാധാരം. എല്ലാ തൂണുകളും തട്ടിനിരപ്പാക്കപ്പെടും മുന്‍പ് നില്പു നേരെയാക്കാന് ഓരോ തൂണിനും ഇപ്പോഴും സമയം അല്പമായെങ്കിലും ബാക്കിയുണ്ട്. ഓര്‍ക്കുക, നിശ്ശബ്ദ കാഹളം മുഴങ്ങുന്നു!\nനിയമനിര്‍മ്മാണ സഭ സി രാധാകൃഷ്ണന് ജനായത്തം സ്വേഛാധിപത്യം പട്ടാള ഭരണം c radhakrishnan


ഗര്‍ഭിണിയെ കൊലപ്പെടുത്തി വയറ്കീറി കുഞ്ഞിനെ കൈവശപ്പെടുത്തിയ അമ്മയും മകളും അറസ്റ്റില് - IBC Live\nപ്രവാസികളുടെ ക്വാറന്റൈൻ ഫീസ്: സർക്കാർ തീരുമാനം നന്ദികേട് – ഇ.ടി. മുഹമ്മദ് ബഷീർ എം. പി 1 hour ago\nബെവ് ക്യൂ ആപ്പ് വൈകുന്നു; വിശദീകരണവുമായി ഫെയർകോഡ്2hours ago\nമലപ്പുറം മഞ്ചേരിയില് മരിച്ച കുഞ്ഞിന് കോവിഡ് ഇല്ലായിരുന്നുവെന്ന് രക്ഷിതാക്കള്2hours ago\nഗര്‍ഭിണിയെ കൊലപ്പെടുത്തി വയറ്കീറി കുഞ്ഞിനെ കൈവശപ്പെടുത്തിയ അമ്മയും മകളും അറസ്റ്റില്\nPosted By: Editoron: May 17, 2019 In: LATEST, NEWS, WORLDNo Comments\nവാഷിങ്ടണ്: ഒമ്പതുമാസം ഗര്‍ഭിണിയായ കൗമാരക്കാരിയെ കൊലപ്പെടുത്തിയ ശേഷം വയറുകീറി കുഞ്ഞിനെ കൈവശപ്പെടുത്തിയ സംഭവത്തില് സ്ത്രീയും മകളും അറസ്റ്റില്.ഹൈസ്‌കൂള് വിദ്യാര്‍ഥിനിയായ മര്‍ലിന് ഓക്കോവ ലോപ്പസ് എന്ന പത്തൊമ്പതുകാരിയാണ് കൊല്ലപ്പെട്ടത്. കുഞ്ഞിനെ സ്വന്തമാക്കാന് വേണ്ടി അമ്മയും മകളും ചേര്‍ന്ന് മര്‍ലിനെ കൊലപ്പെടുത്തുകയായിരുന്നെന്നാണ് പോലീസ് നിഗമനം.സംഭവവുമായി ബന്ധപ്പെട്ട് ക്ലാരിസ ഫിഗറോവ(46), മകള് ഡിസൈറീ ഫിഗറോവ(24),ക്ലാരിസയുടെ പുരുഷസുഹൃത്ത് പിയോട്ടര് ബോബാക്ക് എന്നിവരെ പോലീസ് അറസ്റ്റ് ചെയ്തു. ക്ലാരിസയ്ക്കും ഡിസൈറിക്കും മേല് കൊലപാതക കുറ്റമാണ് ചുമത്തിയിരിക്കുന്നത്. കൊലപാതകം മറച്ചുവെച്ച കുറ്റമാണ് പിയോട്ടറിനു മേലുള്ളത്.\nഏപ്രില് 23 മൂന്നുമണിയോടെയാണ് മാര്‍ലെനെ കാണാതാകുന്നത്.ജോലികഴിഞ്ഞ് മൂത്ത മകനെ ഡേകെയറില് നിന്ന് കൂട്ടിക്കൊണ്ടുവരാന് പോകും വഴിയാണ് മര്‍ലിനെ കാണാതായത്. ആരോ തട്ടിക്കൊണ്ടുപോയതാണെന്ന സംശയത്തില് വീട്ടുകാര് പൊലീസില് പരാതി നല്‍കുകയും ചെയ്തു.പോലീസ് നടത്തിയ അന്വേഷണത്തിലാണ് മര്‍ലിന്റെ മൃതദേഹം ഓടയില് നിന്ന് കണ്ടെത്തിയത്. വയറ് കീറിയ അവസ്ഥയിലായിരുന്നു മൃതശരീരം. കഴുത്തില് കുരുക്കിട്ട് മുറുക്കിയാണ് മര്‍ലിന് കൊല്ലപ്പെട്ടിരിക്കുന്നതെന്നും തുടര്‍ന്നാണ് വയറ് കീറി കുഞ്ഞിനെ പുറത്തെടുത്തതെന്നും പരിശോധനയില് വ്യക്തമായി.സംഭവുമായി ബന്ധപ്പെട്ട് നിരവധിയാളുകളെ കസ്റ്റഡിയിലെടുത്ത് ചോദ്യം ചെയ്തു. വ്യാഴാഴ്ച വെകുന്നേരത്തോടെയാണ് ക്ലാരിസയുടെയും ഡിസൈറിയുടെയും ബോബാക്കിന്റെയും അറസ്റ്റ് പോലീസ് സ്ഥിരീകരിച്ചത്. ക്ലാരിസയുടെ വീടിനു പരിസരത്തെ മാലിന്യവീപ്പയില്‍നിന്നായിരുന്നു മാര്‍ലെന്റെ മൃതദേഹത്തിന്റെ അവശിഷ്ടങ്ങള് ലഭിച്ചത്.\nകൊല്ലപ്പെടുന്നതിന് ദിവസങ്ങള്‍ക്കു മുമ്പ് മാര്‍ലെന് ഫെയ്സ്ബുക്കിലെ ഒരു ഗ്രൂപ്പില് ഒരു സന്ദേശം പോസ്റ്റ് ചെയ്തിരുന്നു.അമ്മമാര്‍ക്ക് വേണ്ടിയുള്ള ഈ ഫേസ്ബുക്ക് ഗ്രൂപ്പിന് മര്‍ലിന്റെ തിരോധാനവുമായി ബന്ധമുണ്ടെന്ന് കണ്ടെത്തിയത് അന്വേഷണത്തില് വഴിത്തിരിവാകുകയായിരുന്നു.\nഈ ഗ്രൂപ്പിലുള്ള ക്ലാരിസ ഫിജുറോ എന്ന 46കാരി കുഞ്ഞുടുപ്പുകള് വാഗ്ദാനം ചെയ്ത് മര്‍ലിനെ വീട്ടിലേക്ക് വിളിച്ചുവരുത്തി കൊല നടത്തുകയായിരുന്നെന്ന് പൊലീസ് പറഞ്ഞു.\nമര്‍ലിനെ കാണാതായ ദിവസം വൈകുന്നേരം ആറ് മണിയോടെ ക്ലാരിസ് തന്റെ നവജാതശിശുവിന് ശ്വാസതടസ്സമുണ്ടെന്ന് അറിയിച്ച് അത്യാഹിതവിഭാഗത്തിന്റെ സഹായം തേടിയിരുന്നു. ഈ ഫോണ്‍റെക്കോഡും കൃത്യത്തില് ക്ലാരിസിന്റെ പങ്കുതെളിയിക്കുന്നതായി. ക്ലാരിസ് സഹായം ചോദിച്ചത് മര്‍ലിന്റെ കുഞ്ഞിന് വേണ്ടിയായിരുന്നെന്ന് പൊലീസ് പറഞ്ഞു. അന്ന് ആശുപത്രിയില് പ്രവേശിപ്പിച്ച കുഞ്ഞ് ഇപ്പോഴും അപകടനില തരണം ചെയ്തിട്ടില്ല. ക്ലാരിസിന്റെ 27കാരനായ മകന് കഴിഞ്ഞ വര്‍ഷം മരിച്ചിരുന്നു. ഒരു ആണ്‍കുഞ്ഞിനെ സ്വന്തമാക്കാന് വേണ്ടി ക്ലാരിസ് മുന്‍കൂട്ടി തയ്യാറാക്കിയ പദ്ധതി പ്രകാരം മര്‍ലിനെ വിളിച്ചുവരുത്തുകയായിരുന്നു.\nകരിപ്പൂര് വിമാനത്താവളത്തില് ഒളിപ്പിച്ച് കടത്താന് ശ്രമിച്ച 1400 ഗ്രാം സ്വര്‍ണ്ണം പിടികൂടി\nഗോഡ്‌സെ വെടിവെച്ചു കൊന്നില്ലായിരുന്നെങ്കില് ഗാന്ധി ആര്‍എസ്എസുകാരനായെനെയെന്ന് ബി ജെ പി നേതാവ്


bride-for-loan-21companyഭവന വായ്പാ കുംഭകോണം\nതിരു.ലോ കോളേജിലെ സംഘര്‍ഷം:മന്ത്രി ബാലന്റെ മകനെ പുറത്താക്കി\nFriday 26th November 2010 4:08pm\nഭവന വായ്പാ കുംഭകോണം 21കമ്പനികള് ഉള്‍പ്പെട്ടതായി സി.ബി.ഐ\nFriday 26th November 2010 4:00pm\nന്യൂദല്‍ഹി: ഭവന വായ്പാ കുംഭകോണക്കേസില് 21 കമ്പനികള് ഉള്‍പ്പെട്ടതായി സി.ബി.ഐ. ഇടത്തരം വന്‍കിട കമ്പനികളും ഇടത്തരം കമ്പനികളും ഇതിലുള്‍പ്പെടും. ഇവര്‍ക്കെതിരെ അന്വേഷണം തുടരുകയാണ്. റിയല് എസ്റ്റേറ്റ് കമ്പനികളും വായ്പാ തട്ടിപ്പു നടത്തിയതായി സി.ബി.ഐ വൃത്തങ്ങല് അറിയിച്ചു.\nലോണിന് കോഴ നല്‍കിയെന്ന ആരോപണവുമായി ബന്ധപ്പെട്ട് 17 ലധികം കമ്പനികള് സി ബി ഐയുടെ നിരീക്ഷണത്തിലായിരുന്നു. കമ്പനികളോട് ലോണ്‍നല്‍കിയതിന്റെ എല്ലാ രേഖകളും ഹാജരാക്കാന് സി.ബി.ഐ ആവശ്യപ്പെട്ടിരുന്നു.\nകുംഭകോണവുമായി ബന്ധപ്പെട്ട് രാമചന്ദ്രന് നായര്, ആര് എന് തയാല്, വെങ്കോബ ഗുജ്ജല്, എന്നിവരെ സി ബി ഐ കഴിഞ്ഞദിവസം അറസ്റ്റ് ചെയ്തിരുന്നു.


ചുംബന രംഗങ്ങൾ ഒഴിവാക്കി!! വെളിപ്പെടുത്തലുമായി ഇമ്രാൻ ഹഷ്മി, കാരണം മീ ടൂ...-Oneindia-Bollywood-Malayalam-WSFDV\nചുംബന രംഗങ്ങൾ ഒഴിവാക്കി!! വെളിപ്പെടുത്തലുമായി ഇമ്രാൻ ഹഷ്മി, കാരണം മീ ടൂ...\nOneindia | 12th Oct, 2018 05:22 PM\nബോളിവുഡിലെ ഹോട്ട് അന്റ് സെക്സി താരം എന്നാണ് നടൻ ഇമ്രാൻ ഹഷ്മിയെ അറിയപ്പെടുന്നത് . താരത്തിന്റെ കിസ്സിങ് സ്റ്റൈൽ തന്നെ സിനിമ മേഖലയിൽ ഏറെ ചർച്ച ചെയ്യപ്പെട്ടിട്ടുണ്ട്. രാജ്യമെമ്പാടും മിടു ക്യാംപെയ്ൻ തീ പിടിച്ച ചർച്ചയാകുമ്പോൾ കൂടുതൽ വെളിപ്പെടുത്തലുമായി നടൻ രംഗത്തെത്തിയിരിക്കുകയാണ്.\nഇമ്രാൻ ഹഷ്മി ചിത്രങ്ങളിലെ ഇന്റിമേറ്റ് രംഗങ്ങൾ ഏറെ ശ്രദ്ധിക്കപ്പെട്ടിട്ടുള്ളതാണ്. എന്നാൽ അതിനെ കുറിച്ചുളള ഒരു വെളിപ്പെടുത്തലാണ് താരം ഇപ്പോൾ പങ്കവെയ്ക്കുന്നത്. ദേശീയ മാധ്യമമായ മുംബൈ മിററിന് നൽകിയ അഭിമുഖത്തിലാണ് താരം ഇക്കാര്യം വ്യക്തമാക്കിയത്. തന്റെ പല ചിത്രങ്ങളിൽ നിന്നും കിസ്സിങ്ങ് രംഗങ്ങളും കൂടുതൽ ഇന്റിമെസി രംഗങ്ങളും ഒഴിവാക്കിയിട്ടുണ്ടെന്ന് താരം പറഞ്ഞു. ഇത്തരം രംഗങ്ങൾ ചിത്രീകരിക്കുന്നതിനു മുൻപ് താരങ്ങളുമായി ചർച്ച ചെയ്യും. അവരുടെ അഭിപ്രായം പരിഗണിച്ചതിനു ശേഷം മാത്രമാണ് ഇത്തരത്തിലുള്ള സീനുകൾ ഷൂട്ട് ചെയ്യുന്നതെന്ന് ഇമ്രാൻഷ്മി പറഞ്ഞു.\nഅതേസമയം തന്റെ നിർമ്മാണ കമ്പനിയായ ഇമ്രാൻ ഹഷ്മി ഫിലിംസിൽ സ്ത്രീകളുടെ സുരക്ഷ ഉറപ്പ് വരുത്താനുളള ആക്ടും ഉൾപ്പെടുത്തുമെന്നും അഭിമുഖത്തിൽ പറഞ്ഞിട്ടുണ്ട്. ഇത്തരത്തിലുളള ലൈംഗികാരോപണങ്ങൾ ഒരിക്കലും കണ്ടില്ലെന്ന് നടിക്കാൻ കഴിയില്ലെന്നും താരം ട്വീറ്റ് ചെയ്തിരുന്നു.


യുപിയിൽ അടിപതറി ബി.ജെ.പി | Global Indian News\nHome Breaking news യുപിയിൽ അടിപതറി ബി.ജെ.പി\nയുപിയിൽ അടിപതറി ബി.ജെ.പി\nഉത്തര്‍പ്രദേശ് പഞ്ചായത്ത് തെരഞ്ഞെടുപ്പില് ബിജെപിക്ക് കനത്ത തിരിച്ചടി. പ്രധാനമന്ത്രി നരേന്ദ്ര മോദിയുടെ മണ്ഡലമായ വാരണാസി ഉള്‍പ്പെടെ അയോധ്യ, കാശി, മഥുര എന്നിവിടങ്ങളിലെല്ലാം ബിജെപി വലിയ തോല്‍വിയാണ് ഏറ്റുവാങ്ങിയത്. സംസ്ഥാനത്തെ പകുതിയിലേറെ പഞ്ചായത്തുകളും സമാജ്‌വാദി പാര്‍ട്ടി തൂത്തുവാരി. വാരണാസിയില് ആകെയുള്ള 40 സീറ്റില് ഏഴ് സീറ്റ് മാത്രമാണ് ബിജെപിക്ക് നേടാനായത്. 15 ഇടത്ത് സമാജ്‌വാദി പാര്‍ട്ടി വിജയിച്ചു.\n3050 ജില്ലാ പഞ്ചായത്തുകളിലേക്കാണ് തെരഞ്ഞെടുപ്പ് നടന്നത്. 764 സീറ്റ് ബിജെപി നേടിയപ്പോള് 762 സീറ്റുമായി എസ്പി തൊട്ടുപിന്നിലാണ്. 369 സീറ്റുമായി ബിഎസ്പി മൂന്നാമതും 80 സീറ്റുമായി കോണ്‍ഗ്രസ് നാലാമതുമാണ്. 1071 സീറ്റും സ്വതന്ത്രരാണ് നേടിയത്. സംസ്ഥാനത്തുടനീളം എസ്പിക്ക് വലിയ നേട്ടമാണ് ഉണ്ടായത്. അയോധ്യയില് 40ല് 24 സീറ്റും സ്വന്തമാക്കി സമാജ്‌വാദി പാര്‍ട്ടി വിജയിച്ചു. ബിജെപി ആറ് സീറ്റ് മാത്രമാണ് ഇവിടെ നേടിയത്. മായാവതിയുടെ ബിഎസ്പി അഞ്ച് സീറ്റും നേടി.\nമഥുരയില് ബിജെപിക്ക് എട്ട് സീറ്റ് മാത്രമാണ് നേടാനായത്. ബിഎസ്പി 12ഉം ആര്‍എല്‍ഡി ഒന്‍പത് സീറ്റും നേടി. ഏപ്രില് 29നായിരുന്നു ഉത്തര്‍പ്രദേശില് പഞ്ചായത്ത് തെരഞ്ഞെടുപ്പ് നടന്നത്. പാര്‍ട്ടി ചിഹ്നത്തില് മത്സരിക്കാതെ പാര്‍ട്ടികള് തങ്ങളുടെ സ്ഥാനാര്‍ത്ഥികളെ നിര്‍ത്തുന്നതാണ് യുപിയില് പഞ്ചായത്ത് തെരഞ്ഞെടുപ്പുകളുടെ രീതി.\nവരണാസിയില് 15 സീറ്റുകളില് എസ്പി ജയിച്ചു. കോണ്‍ഗ്രസും ബിജെപിയും അഞ്ച് സീറ്റ് വീതം നേടി. എട്ടിടത്ത് സ്വതന്ത്രരാണ് വിജയിച്ചത്. വോട്ടെണ്ണല് അവസാനിക്കാന് ഇനിയും മണിക്കൂറുകള് എടുക്കുമെന്നാണ് റിപ്പോര്‍ട്ടുകള്.\nആഭ്യന്തര മന്ത്രി രാജ്നാഥ് സിംഗിന്റെ തട്ടകമായ ലഖ്നൗവില് പത്തിടത്ത് എസ്പിയും നാല് സീറ്റില് ബിഎസ്പിയും വിജയിച്ചു. ബിജെപിക്ക് കിട്ടിയത് മൂന്ന് സീറ്റുമാത്രമാണ്. യോഗി ആദിത്യനാഥിന്റെ മണ്ഡലമായ ഗോരഖ്പൂരില് ബിജെപി 20 സീറ്റില് ജയിച്ചു. അതേസമയം വെല്ലുവിളിയായി 19 സീറ്റ് നേടി എസ്പി തൊട്ടുപിന്നിലുണ്ട്. 21 ഇടത്ത് സ്വതന്ത്രരും വിജയിച്ചു.\nPrevious articleമാര് ക്രിസോസ്റ്റമിന്റെ മരണത്തില് അനുശോചിച്ച് മുഖ്യമന്ത്രി\nNext articleഇന്ത്യയിൽ ഓക്സിജൻ വിതരണത്തിനായി 280,000 യുഎസ് ഡോളർ സമാഹരിച്ച് മൂന്ന് ഇന്ത്യൻ-അമേരിക്കൻ സഹോദരങ്ങൾ


നെല്‍സണ് മണ്ടേല ആശുപത്രിയില്,നില ഗുരുതരമെന്ന് ഡോക്ടര്‍മാര്\nSaturday 8th June 2013 5:13pm\nവൊ സെ എസ്ദ ഗ്രവീദ (നിങ്ങള് ഗര്‍ഭിണിയാണോ?) – ഒരു മലയാളി സ്ത്രീയുടെ ജാലക കാഴ്ചകള് -2\nപലസ്തീന് കൂട്ടക്കുരുതി; ഇസ്രായേലിലെ അംബാസഡര്‍മാരെ ദക്ഷിണാഫ്രിക്കയും തുര്‍ക്കിയും തിരികെ വിളിച്ചു\nവിലക്കിന് പിന്നാലെ ഒന്നാമതെത്തി റബാദ\nസിറില് റാമാഫോസ ദക്ഷിണാഫ്രിക്കന് പ്രസിഡന്റ്\nപാര്‍ട്ടിയുടെ സമ്മര്‍ദ്ദത്തിനൊടുവില് ദക്ഷിണാഫ്രിക്കന് പ്രസിഡന്റ് ജേക്കബ് സുമ രാജി വെച്ചു\nജോഹന്നാസ്ബര്‍ഗ്: ദക്ഷിണാഫ്രിക്കന് സ്വാതന്ത്ര സമര നായകനും, മുന് പ്രസിഡന്റുമായ നെല്‍സണ് മണ്ടേലയെ ആശുപത്രിയില് പ്രവേശിപ്പിച്ചു.\nശ്വാസകോശത്തിലെ അണുബാധയെ തുടര്‍ന്നാണ് മണ്ടേലയെ ആശുപത്രിയില് പ്രവേശിപ്പിച്ചത്. അദ്ദേഹത്തിന്റെ നില അതീവ ഗുരുതരമാണെന്ന് ആശുപത്രി അധികൃതര് അറിയിച്ചു.\nമണ്ടേലയെ ആശുപത്രിയില് പ്രവേശിപ്പിച്ച കാര്യം ദക്ഷിണാഫ്രിക്കന് പ്രസിഡന്റായ ജേക്കബ് സുമയാണ് മാധ്യമങ്ങളെ അറിയിച്ചത്.\nശ്വാസകോശത്തില് അണുബാധ കണ്ടെത്തിയതിനെ തുടര്‍ന്ന് കഴിഞ്ഞ ഡിസംബറിലും മണ്ടേലയെ ആശുപത്രിയില് പ്രവേശിപ്പിച്ചിരുന്നു.\nഅണുബാധക്കുള്ള ചികിത്സക്കും, കരളിലെ കല്ല് നീക്കം ചെയ്യുന്നതിനുള്ള താക്കോല് ദ്വാര ശസ്ത്രക്രിയക്കും ശേഷമാണ് അന്ന് അദ്ദേഹം ആശുപത്രി വിട്ടത്. ശസ്ത്രക്രിയക്ക് ശേഷം 18 ദിവസത്തോളം മണ്ടേല ആശുപത്രിയില് ചെലവഴിച്ചിരുന്നു. ചികിത്സക്ക് ശേഷം വീട്ടില് തിരിച്ചെത്തിയ മണ്ടേല പിന്നീട് പൊതു പരിപാടികളിലൊന്നും പങ്കെടുത്തിരുന്നില്ല.\nരാജ്യത്തിന്റെ എക്കാലത്തേയും മികച്ച നേതാക്കളില് ഒരാളാണ് മണ്ടേല. അദ്ദേഹത്തിന്റെ അസുഖത്തില് രാജ്യം അതീവ ദുഃഖത്തിലാണെന്നും, അസുഖം ഭേദമാകാന് രാജ്യം മൊത്തം അദ്ദേഹത്തിന് വേണ്ടി പ്രാര്‍ത്ഥിക്കുന്നുണ്ടെന്നും ദക്ഷിണാഫ്രിക്കന് പ്രസിഡന്റ് ജേക്കബ് സുമ പറഞ്ഞു.\nമണ്ടേല വിടപറഞ്ഞ് ദിവസങ്ങള്‍ക്കുള്ളില് വീട്ടുകാര്‍ക്കിടയില് അവകാശത്തര്‍ക്കം\nSaturday 21st December 2013 6:45am\nമണ്ടേല ഇനി ഓര്‍മ്മ\nSunday 15th December 2013 10:04pm\nമണ്ടേലയുടെ അനുസ്മരണ ചടങ്ങിനിടെ ഫോട്ടോഷൂട്ട് : പ്രതികരിക്കാതെ ഒബാമയും നേതാക്കളും\nThursday 12th December 2013 11:10am


chicken price sky rocket in kerala സംസ്ഥാനത്ത് കോഴിയിറച്ചിയുടെ വില കുതിച്ച് ഉയരുന്നു\nസംസ്ഥാനത്ത് കോഴിയിറച്ചിയുടെ വില കുതിച്ച് ഉയരുന്നു\nസംസ്ഥാനത്ത് കോഴിയിറച്ചിയുടെ വില കുതിച്ച് ഉയരുന്നു. ഒരാഴ്ചയ്ക്കിടെ ഉണ്ടായത് 60 രൂപയുടെ വിലവർധനയാണ്. ലോക്ഡൗണിനെത്തുടർന്ന് അയൽ സംസ്ഥാനങ്ങളിൽ നിന്ന് കോഴി വരവ് കുറഞ്ഞതാണ് വില ഉയരാൻ കാരണമെന്ന് കച്ചവടക്കാർ പറയുന്നു.\nസംസ്ഥാനത്ത് പക്ഷിപ്പനി റിപ്പോർട്ട് ചെയ്തതിന് പിന്നാലെ കോഴി വില നിലം പൊത്തിയിരുന്നു. കഴിഞ്ഞ ഒരാഴ്ച മുമ്പ് വരെ കോഴിയിറച്ചിയുടെ വില കിലോക്ക് 140 രൂപയായിരുന്നു. ഇന്ന് കോഴിക്കോട് നഗരത്തിലെ വിപണി വില 200 രൂപയാണ്. ഇടയ്ക്ക് 225 രൂപ വരെ ഉയർന്നു. പെരുന്നാൾ കാലത്തുണ്ടായ അപ്രതീക്ഷിത വിലവർധന ജനങ്ങളെ പ്രതിസന്ധിയിലാക്കി.\nകേരളത്തിലെ ഫാമുകളിൽ കോഴികളില്ലാത്തതും ലോക്ക് ഡൗണിനെത്തുടർന്ന് അയൽ സംസ്ഥാനങ്ങളിൽ നിന്ന് കോഴി വരവ് കുറഞ്ഞതുമാണ് വില ഉയരാൻ കാരണമെന്നാണ് കച്ചവടക്കാർ പറയുന്നത്. ചെറുകിട കർഷകർ കോഴിക്കുഞ്ഞുങ്ങളെ ഇറക്കാതായതോടെ കോഴിക്ക് കടുത്ത ക്ഷാമമായി. മീനിന്റെ ലഭ്യത കുറഞ്ഞതും കാരണമാണ്.\n200 രൂപയ്ക്ക് മുകളിൽ കോഴിയിറച്ചി വിൽക്കരുതെന്ന ജില്ലാ ഭരണകൂടങ്ങളുടെ നിർദേശം വന്നതോടെയാണ് വിലവർധന അൽപമെങ്കിലും നിയന്ത്രിക്കാനായത്.\nStory Highlights- chicken price sky rocket in kerala


എളമ്പുലാശ്ശേരി നാലുശ്ശേരി ഭഗവതി ക്ഷേത്രത്തിൽ പൂരാഘോഷത്തിനു കൊടിയേറി.\n15 Mar 19 11:24 AM\nഎളമ്പുലാശ്ശേരി നാലുശ്ശേരി ഭഗവതി ക്ഷേത്രത്തിൽ പൂരാഘോഷത്തിനു കൊടിയേറി. ഇന്നെ രാത്രി നടന്ന കൊടിയേറ്റത്തിനു സാക്ഷിയാവൻ കാവിലമ്മയുടെ തിരുമുറ്റത്ത് ആയിരങ്ങളെത്തി. 20 നാണ് ദേശപ്പൂരം. ഇന്ന് പൂരം പുറപ്പാട്, 16ന് ഇടയാറാട്ട്, 17ന് കൂട്ടു വിളക്ക്. 18ന് ചെറിയ ആറാട്ട് എന്നിവ നടത്തും. 19 ന് വലിയ വലിയാറാട്ട് നാളിൽ ഉച്ചയ്ക്ക് ശേഷം5മണിക്ക് പഞ്ചാരി മേളം, കാഴ്ചശീവേലി, പഞ്ചവാദ്യം,\nരാത്രി 11ന് ഡബിൾ തായമ്പക, പുലർച്ചെ 2.45ന് ശീവേലി എഴുന്നള്ളിപ്പ്, 3.30ന് ദേശക്കാളകളുടെ സംഗമം എന്നിവ നടത്തും. 20 നാണു ദേശപ്പൂരം. രാവിലെ 8 മണിക്ക് പഞ്ചാരി മേളം, 3.45ന് കാള വേല ഇളക്കൽ,4മണിക്ക് ദേശവേലയിളക്കൽ, 4.15ന് ദേശപ്പൂര സംഗമം.6മണി മുതൽ ദേശവേലകളുടെ ക്ഷേത്ര പ്രദക്ഷിണം. 21 ന് ആറാടി കുടിവെയ്പ്പോടെ സമാപിക്കും.


പണ്ഡിറ്റ് ജസ്‌രാജ്; പോരാട്ടങ്ങളില് നിന്ന് ഉയിര്‍കൊണ്ട ഹിന്ദുസ്ഥാനി രാഗം\nവ്യക്തികളുടെ വിജയഗാഥകള് പലതും നീണ്ട പോരാട്ടങ്ങളുടേതു കൂടിയാണ്. പോരാട്ടത്തിന്റെ ഇത്തരം അറിയാക്കഥകള് പലപ്പോഴും അവരുടെ മനസിലൊതുങ്ങുകയോ ജീവിതവിജയത്തിന്റെ അടരുകളില് മറഞ്ഞു നില്‍ക്കുകയോ ആണുണ്ടാവുക. എന്നെങ്കിലും മനസു തുറക്കുമ്പോഴാകും സംഘര്‍ഷങ്ങളുടെ ഇത്തരം കഥകള് പുറം ലോകമറിയുക. ഹിന്ദുസ്ഥാനി സംഗീത വിഹായസിലെ സൂര്യതേജസായി വിളങ്ങുന്ന സംഗീത സാമ്രാട്ട് പണ്ഡിറ്റ് ജസ്‌രാജും ഇത്തരത്തില് മനസില് തുറക്കാത്ത ഒരു അറ സൂക്ഷിക്കുന്നുണ്ട്. ലോകത്തെവിടെ ആയിരുന്നാലും നവംബര് അവസാനവാരം അദ്ദേഹം ഹൈദ്രാബാദിലെ അച്ഛന്റെ സമാധിയിലെത്തും. അച്ഛനിലൂടെ പകര്‍ന്നു കിട്ടിയ സംഗീത സ്മൃതികളുമായി അദ്ദേഹം സ്മൃതി മണ്ഡപത്തില് മണിക്കൂറുകള് ചിലവഴിക്കും. ഇതിനു പിന്നില് ആരോടും പങ്കു വെക്കാത്ത ചില ഓര്‍മ്മകളുണ്ട്. ഹൈദ്രാബാദിലെ അംബര്‍പെട്ടിയിലെ അച്ഛന്റെ സമാധിക്കരികെ യുവര് സ്റ്റോറിയുടെ മാനേജിംഗ് എഡിറ്റര് അരവിന്ദ് യാദവുമായി നടത്തിയ സൗഹൃദ സംഭാഷണത്തില് ജസ് രാജ് തന്റെ മനസു തുറക്കുന്നു.\nഅച്ഛന്റെ സ്മൃതി മണ്ഡപത്തിനരികെ നില്‍ക്കുമ്പോള് ജസ് രാജ് അച്ഛന് നഷ്ടപ്പെട്ട ഒരു അഞ്ചു വയസുകാരന്റെ ഓര്‍മ്മകളിലേക്ക് മടങ്ങിപ്പോകും. അഞ്ചു വയസുള്ളപ്പോഴാണ് ജസ്‌രാജിന് തന്റെ അച്ഛന് നഷ്ടപ്പെടുന്നത്. ചെറു പ്രായത്തില് തന്നെ എന്നന്നേക്കുമായി അച്ഛന് നഷ്ടപ്പെടുന്ന വേദന എത്ര ആഴത്തിലുള്ളതാണെന്ന് അത് അനുഭവിച്ചവര്‍ക്കേ അറിയൂ. അവിടെ നിന്നാണ് തന്റെ പോരാട്ടത്തിന്റെ തുടക്കവുമെന്ന് അദ്ദേഹം ഓര്‍ത്തെടുക്കുന്നു. തന്റെ വലിയ ജീവിത വിജയത്തിന്റെ രഹസ്യം ഒരു പക്ഷേ ഇന്നും ഓരോ നിമിഷവും പിന്തുടരുന്ന ഇത്തരം ജീവിത സംഘര്‍ഷങ്ങളുടേത് കൂടിയാണെന്നാണ് അദ്ദേഹം പറഞ്ഞു വെക്കുന്നു. അച്ഛന് മരിച്ചു കഴിഞ്ഞപ്പോള് അമ്മയായി ജസ് രാജിന്റെ കൂട്ട്. എന്നാല് വര്‍ഷങ്ങള്‍ക്കകം അമ്മയെ ക്യാന്‍സര് രോഗം പിടികൂടിയതതോടെ കാര്യങ്ങള് കൈവിടുന്ന അവസ്ഥയിലെത്തി. 1950കളില് ക്യാന്‍സര് പിടിപെട്ടാലുള്ള സ്ഥിതി ചിന്തിക്കാവുന്നതിനുമപ്പുറമാണ്.\nകല്‍ക്കത്തയുടെ തെരുവുകളില് അമ്മക്ക് ക്യാന്‍സറിനായുള്ള മരുന്നിനായി അലയുന്ന ചിത്രം യുവാവായ ജസ് രാജിന്റെ മനസില് ഇന്നും വേദനയോടെ തങ്ങി നില്‍ക്കുന്നു. മരുന്നിനുള്ള ഡോക്ടറുടെ കുറിപ്പടിയുമായി പല മെഡിക്കല് കടകളിലും കയറിയിറങ്ങി തെക്കന് കല്‍ക്കത്തയില് നിന്നും നടന്ന് മധ്യ കല്‍ക്കത്തയിലെത്തി. ഒടുവില് ഒരിടത്തു നിന്ന് മരുന്ന് ലഭിച്ചു. എന്നാല് മരുന്ന് ലഭിച്ചപ്പോള് അതിനാവശ്യമായ കാശ് കൈവശമില്ലാത്ത അവസ്ഥ. അത്രയേറെയായിരുന്ന ആ മരുന്നിന്റെ വില. ഉണ്ടായിരുന്നതു കൊടുത്ത് ബാക്കി പിന്നീട് തരാമെന്നു പറഞ്ഞു. ' മരുന്നു കടയില് ആരെങ്കിലും കടം പറയുമോ' എന്ന സെയില്‍സ്മാന്റെ മറുചോദ്യം കേട്ട് നിസഹായനും, അപമാനിതനുമായി തലതാഴ്ത്തവേ, ആരോ തന്റെ തോളത്ത് കൈവെച്ചു. എന്നിട്ട് അയാള് ആ സെയില്‍സ്മാനോട് പറഞ്ഞു 'ഉള്ളതു വാങ്ങി മരുന്നു നല്‍കൂ, ബാക്കി എന്റെ അക്കൗണ്ടിലെഴുതൂ.' ജസ് രാജ് തലയുയര്‍ത്തി അയാളുടെ മുഖത്തേക്ക് നോക്കി. അയാള്‍ക്ക് എന്നെ എങ്ങനെ അറിയാമെന്ന കാര്യം എനിക്കറിയില്ലായിരുന്നു. നിസഹായനായ ഒരു ചെറുപ്പക്കാരന്റെ മനസ് കണ്ട ആ മനുഷ്യന് ആ മെഡിക്കല് ഷോപ്പിന്റെ ഉടമസ്ഥന് തന്നെയായിരുന്നു.\nസംഘര്‍ഷത്തിനും പോരാട്ടത്തിനുമൊപ്പം ജീവിതത്തില് ഈശ്വരന്റെ കൃപയും അത്യാവശ്യമാണെന്നാണ് അദ്ദേഹത്തിന്റെ പക്ഷം. പോരാട്ടങ്ങളില് തുണയായി എന്നും ഒപ്പമുണ്ടാവുക ആ പരമകാരുണികന് തന്നെയാവുമെന്ന് ജസ് രാജിനുറപ്പാണ്. അനേകര്‍ക്ക് വഴികാട്ടിയായ പണ്ഡിറ്റിന്റെ ജീവിത കഥകള് ഇതിനു തെളിവാണ്. ഒരു കഥ അദ്ദേഹം പറഞ്ഞതിങ്ങനെ.. 'മരുന്നിന്റെ കാര്യം ശരിയായപ്പോള് ദിവസവും രണ്ടു നേരം ഇന്‍ജക്ഷന് വേണമെന്നു ഡോക്ടര് നിര്‍ദ്ദേശിച്ചു. ഓരോ വിസിററിനും ഫീസായി 15 രൂപ നിരക്കില് ദിവസവും 30 രൂപ ഡോക്ടര് ആവശ്യപ്പെട്ടു. പ്രയാസമെങ്കിലും അമ്മയുടെ ചികിത്സ മുടങ്ങാതിരിക്കാന് സമ്മതിച്ചു. പോകുന്ന നേരത്ത് ഡോക്ടറോട് അന്നു വൈകുന്നേരം താന് ആകാശവാണിയില് പാടുന്നുണ്ടെന്നും അത് കേള്‍ക്കണമെന്നും അഭ്യര്‍ഥിച്ചു. എന്നാല് തനിക്ക് പാട്ടില് താത്പര്യമില്ലെന്നും അനന്തരവളുടെ അടുത്ത് വിരുന്നിനായി പോകേണ്ടതുണ്ടെന്ന ഡോക്ടറുടെ മറുപടി എന്നെ നിരാശപ്പെടുത്തി. എന്നാല് അടുത്ത ദിവസം എന്നെ ആശ്ചര്യപ്പെടുത്തിക്കൊണ്ട് അദ്ദേഹം പറഞ്ഞു-'അനന്തിരവളുടെ വീട്ടില് വെച്ച് ഞാന് താങ്കളുടെ പാട്ടു കേട്ടു. ഇതു പാടുന്നയാള് സാമ്പത്തികമായി അവശതയനുഭവിക്കുന്ന ഒരാളാണെന്ന് അവള് എന്നോട് പറഞ്ഞു.' പില്‍ക്കാലത്ത് ഗീതാദത്തെന്ന പേരില് പ്രസിദ്ധയായ ഗീതാറായ് ആയിരുന്നു അദ്ദേഹത്തിന്റെ അനന്തിരവള്. അന്നു മുതല് രണ്ടു രൂപ നിരക്കില് ഓരോ വിസിറ്റിംഗും അദ്ദേഹം അനുവദിച്ചു തന്നു. ഇങ്ങനെ കഷ്ടപ്പാടിന്റെ ദിനങ്ങളിലെന്നും ഈശ്വര കടാഷം എന്റെയൊപ്പമുണ്ടായിരുന്നു. പോരാട്ടങ്ങളാണ് തന്റെ വിജയത്തിന് പിന്നിലെന്ന് വിശ്വസിക്കുമ്പോഴും അഹങ്കരിക്കാതിരിക്കണമെന്ന് പണ്ഡിറ്റ് ജസ് രാജ് ഓര്‍മ്മിപ്പിക്കുന്നു. അഹങ്കാരം വ്യക്തിയുടെ പതനത്തിന് വഴിവെക്കുമെന്നും പോരാട്ടവീര്യം കുറക്കുമെന്നും അദ്ദേഹം വിശ്വസിക്കുന്നു.\nഅദ്ദേഹത്തിന്റെ കുട്ടികാലത്തെ കുറച്ചു ദിനങ്ങള് ഹൈദ്രാബാദിലെ തെരുവോരങ്ങളുമായി ചേര്‍ന്നു നില്‍ക്കുന്നവയാണ്. ഗോലിഗുഡാ ചമന്, നാമപ്പള്ളി, എന്നീയിടങ്ങളാണ് ജസ് രാജിന്റെ കുട്ടിക്കാലത്തെ ഓര്‍മ്മപ്പെടുത്തുന്നത്. സ്‌കൂളിലേക്കു പോന്ന വഴി ബീഗം അക്തറിന്റെ ' ദീവാന ബനാനാ ഹെ തൊ ദീവാനാ ബനാ ദേ, വര്‍നാ, കഹീം തക്ദീര് തമാശാ ന ബനാ ദേ എന്ന ഗസല് ഒരു ഹോട്ടലില് നിന്ന് ഒഴുകി വന്നപ്പോള് എല്ലാം മറന്ന് ഹോട്ടലിന്റെ മുന്നില് നിന്ന് ആ ഗസല് മൊത്തം കേട്ടത് ഇന്നും ഓര്‍മ്മയില് സജീവമായി നില്‍ക്കുന്നു. എന്നാല് അദ്ദേഹത്തിന്റെ സ്‌കൂള് പഠനം അവസാനിപ്പിച്ച ഗസലും ഇതായിരുന്നു. തുടര്‍ന്ന് അദ്ദേഹം തബല വാദനത്തിലേക്ക് കടന്നു. എന്നാല് അപ്പോഴും അദ്ദേഹം കൊതിച്ചത് വര്‍ഷങ്ങള്‍ക്കു ശേഷം ലാഹോറിലെ ഗാനവേദികള് കീഴടക്കുന്ന ഗായകനാകണമെന്നായിരുന്നു. പിന്നീടുള്ള അദ്ദേഹത്തിന്റെ പോരാട്ടവും അതിനുവേണ്ടിയായിരുന്നു. തളരാതെ പരിശ്രമിക്കാനുള്ള തന്റെയീ മനസാണ് നീണ്ട ജീവിത യാത്രയിലെ ഏറ്റവും വലിയ പ്രേരണയെന്നും അദ്ദേഹം സാക്ഷ്യപ്പെടുത്തുന്നു. പാടാന് കഴിവുണ്ടെങ്കില്, പഠിച്ചു കൊണ്ടേയിരിക്കുക, നിരന്തരം പരിശ്രമിച്ചു കൊണ്ടിരിക്കുക. ഈശ്വര സാക്ഷാത്കാരത്തിനായി കാത്തിരിക്കുക. ഇതാണ് അദ്ദേഹത്തിന്റെ ജീവിതമന്ത്രം.


ലൂസിഫറിൻ്റെ റെക്കോർഡ് ഭീഷ്മ തകർക്കുമെന്ന് മോഹൻലാൽ ഫാൻ സന്തോഷ് വർക്കി; ശരിവച്ച് ബോക്സ് ഓഫീസ് കളക്ഷൻ റിപ്പോർട്ടുകളും - Latest News From Mollywood - Online Peeps\nAnusha March 10, 2022 No Comments\nഅമൽ നീരദ് സംവിധാനം ചെയ്ത് മലയാളത്തിൻ്റെ മെഗാസ്റ്റാർ മമ്മൂട്ടി നായകനായെത്തുന്ന ഭീഷ്മപർവ്വം ബോക്സ് ഓഫീസിൽ തരംഗം സൃഷ്ടിച്ചു കൊണ്ടിരിക്കുകയാണ്. കഴിഞ്ഞ ദിവസം തന്നെ ചിത്രം 50 കോടി ക്ലബ്ബിൽ കയറുകയും ചെയ്തു. സോഷ്യൽ മീഡിയയിൽ നിരവധി പേരാണ് ഭീഷ്മപർവ്വം സിനിമയെ കുറിച്ച് അഭിപ്രായം പറയുന്നത്. അത്തരത്തിൽ സന്തോഷ് വർക്കി തന്റെ ഫേസ്ബുക്കിൽ സിനിമയെക്കുറിച്ച് കുറിച്ച കുറിപ്പാണ് ഇപ്പോൾ സോഷ്യൽ മീഡിയയിൽ വൈറലായി മാറുന്നത്. ‘ലാലേട്ടൻ ആറാടുകയാണ്’ എന്ന ഡയലോഗിലൂടെ സോഷ്യൽ മീഡിയയിൽ ട്രെൻഡിങ്ങായി മാറിയ വ്യക്തിയാണ് സന്തോഷ് വർക്കി.\nസിനിഫിൽ എന്ന മൂവി ഗ്രൂപ്പിലൂടെ പ്രതികരിച്ച സന്തോഷ് വർക്കിയുടെ ഡയലോഗിനെ തുടർന്ന് നിരവധി ട്രോളുകളും പാട്ടുകളും എത്തിയിരുന്നു. മോഹൻലാലിൻ്റെ കടുത്ത ആരാധകനായ സന്തോഷ് വർക്കി ഇപ്പോഴിതാ ഭീഷ്മപർവ്വം എന്ന സിനിമയെക്കുറിച്ച് തൻ്റെ ഫേസ്ബുക്കിൽ കുറിച്ചതാണ് ആരാധകർ ഏറ്റെടുത്തിരിക്കുന്നത്. ഭീഷ്മ വളരെ മനോഹരമായ ഒരു ചിത്രമാണെന്നും, മമ്മൂട്ടിയുടെ സ്റ്റൈലിഷ് ആക്ടിങ് കൊണ്ടും, സൗബിൻ്റെ സ്വാഭാവിക അഭിനയം കൊണ്ടും അമൽ നീരദിന്റെ മനോഹരമായ മേക്കിങ് കൊണ്ടും മികച്ചതായിരിക്കുകയാണ് ഭീഷ്മപർവ്വം എന്നാണ് സന്തോഷ് വർക്കി കുറിച്ചത്.\nഒരു പക്കാ എൻ്റർറ്റൈനർ സിനിമയ്ക്ക് താൻ 5ല് 4.8 മാര്‍ക്ക് കൊടുക്കുമെന്നും കുറിപ്പിലുണ്ട്. മാത്രമല്ല ഭീഷ്മപർവ്വം മോഹൻലാലിൻ്റെ എക്കാലത്തെയും മികച്ച ഹിറ്റ് സിനിമയായ ലൂസിഫറിനൊപ്പം എത്തുകയോ, അല്ലെങ്കിൽ അതിന്റെ റെക്കോർഡ് തകർക്കുകയോ ചെയ്യുമെന്നും സന്തോഷ് കുറച്ചിട്ടുണ്ട്. ഒരു എഞ്ചിനീയർ കൂടിയായ സന്തോഷ വർക്കി കടുത്ത സിനിമ ആരാധകനാണ്. ഇപ്പോൾ അദ്ദേഹം ഫിലോസഫിയിൽ പിഎച്ച്ഡിയും ചെയ്യുകയാണ്. ഇതിനു മുൻപ് തന്നെ ഭീഷ്മപർവം കാണാൻ ടിക്കറ്റ് എടുക്കാൻ ശ്രമിച്ചെങ്കിലും സന്തോഷ് ലഭിച്ചിരുന്നില്ല. മോഹൻലാലിന്റേയും നിത്യാമേനോന്റേയും ആരാധകനാണ് താരം.\nമോഹൻലാലിനെ കുറിച്ച് ഒരു പുസ്തകവും സന്തോഷ വർക്കി എഴുതിയിട്ടുണ്ട്. താൻ ജനിച്ച വർഷമാണ് മോഹൻലാൽ സൂപ്പർതാര പദവിയിലേക്ക് എത്തിയതെന്നും താരം പറഞ്ഞിരുന്നു. എന്നാൽ ഇപ്പോഴത്തെ സിനിമയിൽ മോഹൻലാൽ എന്ന താരത്തിനപ്പുറം മോഹൻലാൽ എന്ന ബിസിനസ് മാനെയാണ് കാണാൻ സാധിക്കുന്നതെന്ന് സന്തോഷ് വർക്കി ഒരു അഭിമുഖത്തിൽ പറഞ്ഞിരുന്നു. ഇപ്പോൾ മമ്മൂട്ടിച്ചിത്രമായ ഭീഷ്മപർവ്വം വളരെ മികച്ചതാണ് എന്നാണ് സന്തോഷ് വർക്കിയുടെ അഭിപ്രായം.\nBets betfair app Tactics 1×2\n“കേസ് വിജയിക്കുമോ പരാജയപ്പെടുമോ എന്ന് വ്യാകുലപ്പെടാതെ യാതൊരു ഫ്രസ്‌ട്രേഷനും ദേഷ്യവും കാണിക്കാതെ ശാന്തമായ ചിരിയോടെ കില്ലറെ കണ്ടുപിടിക്കാനുള്ള അയ്യരുടെ UNIQUE IDENTITY” ; കുറിപ്പ്\nമോഹൻലാലിന്റെയും മമ്മൂട്ടിയുടെയും മികച്ച പ്രകടങ്ങളെ മറികടന്നുകൊണ്ട് നാഷണൽ അവാർഡ് മേടിച്ച സുരേഷ് ഗോപി ; ആരാധകന്റെ കുറിപ്പ് Viral\n#SRK+ : ബാക്കിയുള്ളവർ മറ്റ് ott പ്ലാറ്റ്ഫോമുകളെ ആശ്രയിച്ച് പോകുമ്പോൾ സ്വന്തമായി ott സൃഷ്ടിച്ചു കിംഗ് ഖാൻ


കയ്യടി നേടുന്ന കളക്ടർ ബ്രോ ഉത്തരം കൊടുക്കാത്ത ചോദ്യങ്ങളുണ്ട് – Maktoob Media\nകയ്യടി നേടുന്ന കളക്ടർ ബ്രോ ഉത്തരം കൊടുക്കാത്ത ചോദ്യങ്ങളുണ്ട്\nഫേസ്‌ബുക്ക് നോട്ടിഫിക്കേഷൻ – ദിവ്യ രാജീവ്\nകലക്ടർ ബ്രോയും എംപിയും തമ്മിലുളള പോര് മുറുകുമ്പോൾ ചർച്ച രണ്ടു വഴിക്കാണ് .\n1) കളക്ടറോട് എം പി പരസ്യമായി മാപ്പു പറയാൻ പറഞ്ഞപ്പോ മൂപ്പർ സ്വന്തം പേജില് കുന്നംകുളത്തിന്റെ മാപ്പ് ഇട്ടു എം പിയെ നൈസ് ആയി വാരിയത്തിൽ ഔചിത്യ കുറവുണ്ടോ ? അതു കോഡ് ഓഫ് കണ്ടക്ടനു എതിരല്ലേ ……..മൂപര് ജോസഫ് അലക്സ് കളിച്ചതാണോ ….. കാര്യം എന്തായാലും ബ്രോ ഒടുക്കത്തെ ഹ്യൂമർ സെൻസ് വച്ചു കയ്യടി നേടി , അതും ഒരക്ഷരം ഉരിയാടാതെ . ഒക്കെ 🙂\nഇനി അധികമാരും , മാധ്യമങ്ങൾ പോലും ചർച്ചയ്ക്ക് എടുക്കാത്ത രണ്ടാമത്തെ വിഷയം .\n2) എം പി ഫണ്ട് വിനിയോഗത്തിൽ കലക്ടർ കാലതാമസം വരുത്തുന്നു എന്ന എം പി യുടെ പരാതി . കലക്ടർ പറയുന്നത് അനാവശ്യമായ സമ്മർദ്ദത്തിന് വഴങ്ങി പരിശോധിക്കാതെ ഒന്നും അനുവദിച്ചു കൊടുക്കാൻ പറ്റില്ല എന്നും . വളരെ നല്ലത് . 🙂\nഎന്നാൽ MPLADS(MP Local Area Development Scheme) Guidelines പ്രകാരം ഇതിന്റെ നടത്തിപ്പിന് കൃത്യമായ മാർഗ രേഖയുണ്ട് . (ചിത്രം )\n1) എം പി പദ്ധതി നിർദേശിച്ചു കഴിഞ്ഞാൽ 45 ദിവസത്തിനുള്ളിൽ കലക്ടർ പരിശോധിച്ചു സാങ്ക്ഷൻ നൽകണം . ഇനി വല്ല കാരണവശാലും നടക്കില്ലെങ്കിൽ രേഖാമൂലം എം പി യെ 45 ദിവസത്തിനുള്ളിൽ അറിയിക്കണം\n2) ഇൻസ്‌പെക്ഷൻ എം പി യുടെ സാന്നിധ്യത്തിൽ ആകണം .\n3) MPLADS projects ആയി ജില്ലയിൽ ഫെലിസിറ്റേഷൻ സെന്റർ വേണം . ഈ സംഭവം ആണു തിരഞ്ഞെടുപ്പിന് ശേഷം പൂട്ടി കിടക്കുന്നതായി എം പി ആരോപിക്കുന്നത് .\nഇനി താഴെ കൊടുത്തിട്ടുള്ള ചിത്രങ്ങളിൽ ചില ഫ്ലാഷ് ബാക്ക് ഉണ്ട് .\nഎം പി ഈ കോലാഹലങ്ങൾക്കു ഒക്കെ മുൻപ് ചെയ്ത ചില കാര്യങ്ങൾ .\n2016 ഏപ്രിൽ9നു വെള്ളിമാട് കുന്നു റോഡ് ഫണ്ട് നഷ്ടമായത് എങ്ങനെ എന്നന്വേഷിക്കണം , പൊതു ജനം അതറിയണം എന്ന എം പി യുടെ ആവശ്യം , അതിന്റെ പത്ര വാർത്ത .(ചിത്രം)\n15.06.2016 ന് എം പി കളക്ടർക്ക് അയച്ച കത്ത് . 25.04.2016 മുതലുള്ള നാൽപതോളം പദ്ധതികൾ കാലതാമസം നേരിടുന്നു , അതു പരിശോധിക്കണം ….തുടങ്ങിയ4വിഷയങ്ങൾ എണ്ണമിട്ടു നിരത്തി,7ദിവസത്തിനുള്ളിൽ മറുപടി ആവശ്യപ്പെട്ടുള്ള കത്ത് . ( ചിത്രം കാണുക )\nഇതിനു ഇതു വരെയും മ്മടെ ബ്രോ മറുപടി നൽകിയിട്ടില്ല എന്നാണ് എംപി ഇന്നലെയും പറഞ്ഞത് .എങ്കിൽ അതു കൃത്യ വിലോപമല്ലേ .\nവിനിയോഗം ചർച്ച ചെയ്യാൻ വിളിച്ചു ചേർത്ത യോഗത്തിൽ കലക്ടർ പങ്കെടുത്തിട്ടുമില്ല . പദ്ധതി നടക്കില്ലെങ്കില് അതു കാണിച്ചു എംപിക്ക് മറുപടി പറയാനുള്ള ബാധ്യത കലക്ടർക്ക് ഉണ്ടല്ലോ . അഴിമതി ആരെങ്കിലും കാണിച്ചിട്ടുണ്ടെങ്കിൽ പുറത്തു വരണം .\nകാര്യം, പരസ്യമാക്കി മാപ്പു പറയണം എന്നൊക്കെ വച്ചു കാച്ചിയത് അബദ്ധമാണെങ്കിലും എംപി പറയുന്നതൊക്കെ പക്കാ പോയ്ന്റ്സ് ആണ് .\nകലക്ടറിനെ പൊക്കി മാനത്തു വയ്ക്കുന്ന , രാഷ്ട്രീയക്കാരെ ഊച്ചാളി എന്നാക്ഷേപിക്കുന്ന ഫേസ് ബുക് ആക്ടിവിസം രസം തന്ന്യാ . ഒപ്പം മർമ വിഷയം കൂടി ചർച്ച ആകണം .\nനിലനിൽക്കുന്ന വ്യവസ്ഥിതിക്കു എതിരെ നടക്കുന്നവരും നമ്മള് ചെയ്യാൻ ആഗ്രഹിക്കുന്നത് ഒക്കെ ഒരു റിബൽ ആയി ചെയ്ത് കാണിക്കുന്നവരും എന്നും ജനങ്ങൾക്ക് പ്രിയപ്പെട്ടവരാണ്. കളക്ടർ ബ്രോ ക്കു എന്തായാലും ആ ഒരു ഇമേജ് സൃഷ്ടിക്കാൻ സാധിച്ചിട്ടുണ്ട് . സമൂഹ\nമാധ്യമങ്ങളിൽ അതു ഫലപ്രദമായി ഉപയോഗിച്ചു പല നല്ല കാര്യങ്ങളും അദ്ദേഹം ചെയ്തിട്ടുണ്ട് . പക്ഷെ അതൊരിക്കലും ഉത്തരവാദിത്വങ്ങളിൽ വീഴ്ച വരുത്താനുള്ള ലൈസൻസ് അല്ല.\nഇവിടെ എം പി ആണൊ ബ്രോ ആണൊ ശരി എന്ന് ഒരു മുട്ടയുടെയോ മാപ്പിന്റെയോ കാര്യം ചർച്ച ചെയ്ത് നമ്മള് തീരുമാനിക്കേണ്ടതല്ല . നമ്മുടെ ചർച്ചകൾ അതിൽ ഒതുങ്ങി പോവുകയും അരുത് . ചർച്ച ചെയ്യപ്പെടേണ്ടത് എംപിയുടെ പദ്ധതികളും ഫണ്ടും അതിൽ കാലതാമസം വന്നിട്ടുണ്ടോ എന്നതും അതു വക മാറ്റി ചിലവഴിച്ചിട്ടുണ്ടോ എന്നതുമൊക്കെയാണ് . അതല്ലേ കട്ട ഹീറോയിസം . 😀\nഈ ഫോട്ടോസിനു പെരുത്തു നന്ദി ഇതൊക്കെ എവിടുന്നോ തപ്പി എടുത്ത Hemanth Kandoth\n(കോഴിക്കോട് പേരാമ്പ്ര സ്വദേശിയായ ദിവ്യ രാജീവ് ന്യൂഡൽഹി ജാമിഅ മില്ലിയ ഇസ്ലാമിയയിൽ രണ്ടാം വർഷ ഇംഗ്ലീഷ് ബിരുദാനന്തരബിരുദ വിദ്യാർത്ഥിനി ആണ്)\n”ചെറുമരെമക്കൾ ഇനി വളരേണ്ട”.ദളിത് കുടുംബത്തിന് നേരെ കോഴിക്കോട്ട് ആക്രമണം\nപശുദേശീയത അപരരാക്കിയവർ കോഴിക്കോട്ട് ഒത്തുകൂടുന്നു\n‘ക്ഷണിച്ചിരുന്നില്ല. എല്ലാ ഭാവുകങ്ങളും’ കോഴിക്കോട്ടെ പരിപാടിയെക്കുറിച്ച് കമല്‍ഹാസന്\nസാകിയ ജാഫ്രി ഒക്ടോബർ ഒന്നിന് കോഴിക്കോട്\nBe the first to comment on "കയ്യടി നേടുന്ന കളക്ടർ ബ്രോ ഉത്തരം കൊടുക്കാത്ത ചോദ്യങ്ങളുണ്ട്"


2008 അണ്ടര് -19 ലോകകപ്പ് ജേതാക്കള് ഇന്ന് എവിടെ?\nഅതില് കുറച്ച് പേര് കൊഹ്‍ലിക്കൊപ്പം ദേശീയ ടീമിലെ പടയോട്ടങ്ങള്‍ക്ക് ആയുധമെടുത്തപ്പോള് മറ്റു ചിലര് ക്രിക്കറ്റ് എന്ന ഫീല്‍ഡ് തന്നെ വിട്ടുപോയി.\n03 Mar, 2019 at 08:53 AM\nവിരാട് കൊഹ്‍ലി എന്ന ഇന്ത്യന് ക്രിക്കറ്റ് ടീം നായകന്റെ പടയോട്ടം ഒരര്‍ത്ഥത്തില് തുടങ്ങിയത് 2008 ലെ അണ്ടര് -19 ലോകകപ്പ് മുതലാണ്. അന്ന് ലോകകപ്പ് ഫൈനലില് ദക്ഷിണാഫ്രിക്കയുടെ യുവനിരയെ 12 റണ്‍സിന് കീഴടക്കി ഇന്ത്യ ലോകകപ്പില് മുത്തമിടുമ്പോള് കൊഹ്‍ലി എന്ന അന്നത്തെ യുവരക്തം ഒഴുക്കിയ വിയര്‍പ്പ് കുറച്ചൊന്നുമല്ല. അന്ന് ലോകകപ്പില് മുത്തമിട്ട കൊഹ്‍ലിയുടെ ടീമിലെ മറ്റു താരങ്ങള് ദേശീയ ടീമിലെ അംഗത്വം തന്നെയായിരിക്കാം ലക്ഷ്യമിട്ടത്. അതില് കുറച്ച് പേര് കൊഹ്‍ലിക്കൊപ്പം ദേശീയ ടീമിലെ പടയോട്ടങ്ങള്‍ക്ക് ആയുധമെടുത്തപ്പോള് മറ്റു ചിലര് ക്രിക്കറ്റ് എന്ന ഫീല്‍ഡ് തന്നെ വിട്ടുപോയി. അന്നത്തെ ലോകകപ്പ് ടീമില് കൊഹ്‍ലിക്കൊപ്പം അണിനിരന്നവര് ഇന്ന് എവിടെ?\n39 ടെസ്റ്റുകള്, 144 ഏകദിനങ്ങള്, 40 ട്വന്റി20 കള്... കൊഹ്‍ലിക്കൊപ്പം പടയോട്ടം തുടങ്ങിയ രവീന്ദ്ര ജഡേജ അന്നത്തെ യുവതാരങ്ങളില് ഏറ്റവും പ്രതിഭാശാലിയായ ക്രിക്കറ്റ് താരമാണ്. ടെസ്റ്റ് ടീമില് പകരംവെക്കാന് കഴിയാത്ത താരം. ഏഷ്യാ കപ്പിലൂടെ മികച്ച തിരിച്ചുവരവ്. ഐ.പി.എല്ലില് ചെന്നൈ സൂപ്പര് കിങ്, ഗുജറാത്ത് ലയണ്‍സ്, കൊച്ചി ടസ്കേഴ്‍സ്, രാജസ്ഥാന് റോയല്‍സ് എന്നീ ടീമുകളിലൊക്കെ ജഡേജ കളിച്ചിട്ടുണ്ട്. ചെന്നൈ സൂപ്പര് കിങ്സ് രണ്ടു തവണ ഐ.പി.എല് കിരീടം ഉയര്‍ത്തിയപ്പോഴും ജഡേജ ടീമിലുണ്ടായിരുന്നു.\nഅണ്ടര് 19 ലോകകപ്പ് ഫൈനലിലെ മാന് ഓഫ് ദ മാച്ച് ആയിരുന്നു അജിതേഷ്. അഞ്ച് ഓവറില് വെറും ഏഴു റണ്‍സ് മാത്രം വിട്ടുകൊടുത്ത് രണ്ടു വിക്കറ്റുകള് കൊയ്ത മിന്നുന്ന പ്രകടനം പുറത്തെടുത്ത താരം. പക്ഷേ പിന്നീടങ്ങോട്ട് അജിതേഷ് ക്രിക്കറ്റ് കളിക്കാന് ഇറങ്ങിയിട്ടില്ല. ഇപ്പോള് വഡോദരയില് ആദായ നികുതി വകുപ്പില് ഇന്‍സ്പെക്ടറായി ജോലി ചെയ്യുന്നു.\nപേരിലെ വ്യത്യസ്ത കൊണ്ട് ഏറെ ശ്രദ്ധിക്കപ്പെട്ട താരം. 2008 ലെ ഐ.പി.എല്ലില് ചെന്നൈ സൂപ്പര് കിങ്സ് വിലക്കെടുത്ത താരം. പക്ഷേ പിന്നീടങ്ങോട്ട് പ്രൊഫഷണല് ക്രിക്കറ്റില് ഐസ്റ്റീന്റെ പേര് കേട്ടിട്ടില്ല. ഇപ്പോള് എവിടെ? എന്ത് ചെയ്യുന്നു? തുടങ്ങിയ ചോദ്യങ്ങള്‍ക്ക് കൃത്യമായ ഉത്തരമില്ല.\nവിക്കറ്റ് കീപ്പര് ബാറ്റ്സ്മാനായിരുന്നു ശ്രീവത്സ്. അണ്ടര് 19 ലോകകപ്പില് 152 റണ്‍സ് നേടിയ തീപ്പൊരി താരം. ബംഗാളിന്റെ ടീമിലെ സൂപ്പര് താരമായ ശ്രീവത്സ്, ഐ.പി.എല്ലില് കൊല്‍ക്കത്ത നൈറ്റ് റൈഡേഴ്‍സ്, രാജസ്ഥാന് റോയല്‍സ്, റോയല് ചലഞ്ചേഴ്‍സ് ബംഗളൂരു, സണ്‍റൈസേഴ്സ് ഹൈദരാബാദ് തുടങ്ങിയ ടീമുകളുടെ ജേഴ്‍സി അണിഞ്ഞിട്ടുണ്ട്.\nവിക്കറ്റ് കീപ്പര് ബാറ്റ്സ്മാനായിരുന്നു പെറി ഗോയല്. ലോകകപ്പില് ഒരു മത്സരം പോലും ഗോയല് കളിച്ചില്ല. ലോകപ്പിന് ശേഷം ക്രിക്കറ്റ് എന്ന കരിയര് തന്നെ ഗോയല് ഉപേക്ഷിച്ചു. ഇന്ന് ആര്.എസ്.ജി പ്രോപ്പര്‍ട്ടീസ് എന്ന സ്ഥാപനത്തിന്റെ ഡയറക്ടറാണ് ഗോയല്.\nലോകകപ്പില് ഇന്ത്യന് ബോളര്‍മാരില് ഏറ്റവും മികച്ച പ്രകടനം കാഴ്ചവച്ചവരില് പ്രധാനിയായിരുന്നു ഇഖ്ബാല്. മുംബൈ രഞ്ജി ടീമിലെ സ്ഥിരം അംഗമായിരുന്ന ഇഖ്ബാല്, 2016 ല് കേരളത്തിലേക്ക് ചുവടുമാറ്റി. ഐ.പി.എല്ലില് കൊല്‍ക്കത്തക്കും ബംഗളൂരുവിനുമൊപ്പം ജേഴ്‍സിയണിഞ്ഞു.\nഇന്ത്യക്ക് വേണ്ടി മൂന്നു ഏകദിനങ്ങളും മൂന്നു ട്വന്റി20 മത്സരങ്ങളും കളിച്ചിട്ടുണ്ട്. പഞ്ചാബ് ടീമിലെ മികച്ച പേസറായ സിദ്ധാര്‍ഥ് ഇന്നും ദേശീയ ടീം ഉന്നംവച്ചു തന്നെയാണ് കളത്തിലിറങ്ങുന്നത്. ഐ.പി.എല്ലില് ഡല്‍ഹിക്കും കൊല്‍ക്കത്തക്കും പഞ്ചാബിനും ഹൈദരാബാദിനും വേണ്ടി കളിച്ചിട്ടുണ്ട്.\nഐ.പി.എല്ലില് രാജസ്ഥാന് റോയല്‍സിന് വേണ്ടി കളിച്ചിട്ടുള്ള തരുവാര് കൊഹ്‍ലി, രണ്ടാം എഡിഷനില് പഞ്ചാബിനൊപ്പം ചേര്‍ന്നു. 2012-13 രഞ്ജി ട്രോഫിയില് ജാര്‍ഖണ്ഡിനെതിരായ സെമി ഫൈനലില് പഞ്ചാബിന് വേണ്ടി ട്രിപ്പിള് സെഞ്ച്വറി നേടിയിട്ടുള്ള താരമാണ് കൊഹ്‍ലി. 2018-19 വിജയ് ഹസാരെ ട്രോഫിയില് മിസോറാമിന്റെ ജേഴ്‍സിയിലാണ് കൊഹ്‍ലി കളത്തിലിറങ്ങിയത്.\nറണ്‍വേട്ടയുടെ പേരില് ശ്രദ്ധേയനായ താരമാണ് അഭിനവ് മുകുന്ദ്. 139 ഫസ്റ്റ് ക്ലാസ് മത്സരങ്ങള് കളിച്ചിട്ടുള്ള അഭിനവ്, ഏഴു ടെസ്റ്റുകളും 35 ട്വന്റി20 മത്സരങ്ങളും കളിച്ചിട്ടുണ്ട്. തമിഴ്‍നാട്, സൌത്ത് സോണ്, ഇന്ത്യ എ, റെസ്റ്റ് ഓഫ് ഇന്ത്യ തുടങ്ങിയ ടീമുകളുടെയൊക്കെ ടോപ് സ്കോറര്‍മാരില് ഒരാളാണ് അഭിനവ്. 2011 ല് വെസ്റ്റിന്‍ഡീസ്, ഇംഗ്ലണ്ട് ടെസ്റ്റ് പരമ്പരയില് ഇന്ത്യയുടെ ഭാഗമായിരുന്നു. അന്ന് മോശം പ്രകടനത്തെ തുടര്‍ന്ന് പുറത്തുപോയെങ്കിലും 2017 ല് ശ്രീലങ്കക്കെതിരെ തിരിച്ചുവന്നു.\nഇന്ത്യന് ടീമിന് വേണ്ടി 23 ഏകദിനങ്ങളിലും 25 ട്വന്റി 20 കളിലും കളിച്ചു. ഐ.പി.എല്ലില് കൊല്‍ക്കത്ത, മുംബൈ, പൂനെ, ബംഗളൂരു, ഹൈദരാബാദ് തുടങ്ങിയ ടീമുകളുടെ ജേഴ്‍സിയണിഞ്ഞു. കുട്ടി ക്രിക്കറ്റിലെ തീപ്പൊരി താരമായ പാണ്ഡെ, ആര്.സി.ബിക്ക് വേണ്ടി ഐ.പി.എല്ലില് സെഞ്ച്വറി നേടിയ ആദ്യ ഇന്ത്യന് ബാറ്റ്സ്മാനാണ്. 2014 എഡിഷനില് കൊല്‍ക്കത്തയെ ഐ.പി.എല് കിരീടത്തിലേക്ക് എത്തിച്ചതിലും പാണ്ഡെ സുപ്രധാന പങ്കുവഹിച്ചിരുന്നു.\nലോകകപ്പില് അഞ്ച് വിക്കറ്റ് നേട്ടം കൊയ്ത ഏക ഇന്ത്യന് ബോളറായിരുന്നു പ്രദീപ്. ഇന്ന് ഡല്‍ഹി രഞ്ജി ടീം അംഗം. ഐ.പി.എല്ലില് ഡല്‍ഹി, ഗുജറാത്ത്, കൊല്‍ക്കത്ത, മുംബൈ ടീമുകള്‍ക്ക് വേണ്ടി കളിച്ചു. 2013 എഡിഷനില് മരുന്നടി വിവാദത്തില് കുടുങ്ങിയ പ്രദീപിന് 18 മാസം വിലക്ക് ലഭിച്ചിരുന്നു.\nഡി ശിവ കുമാര്\nആന്ധ്രാപ്രദേശ് ആഭ്യന്തര ക്രിക്കറ്റില് സജീവം. 42 ഫസ്റ്റ് ക്ലാസ് മത്സരങ്ങളില് നിന്നായി 133 വിക്കറ്റുകളും 1062 റണ്‍സും നേടിയിട്ടുണ്ട് ഈ 28 കാരനായ താരം.\nലോകകപ്പിലെ റണ്‍വേട്ടക്കാരനായിരുന്നു ശ്രീവാസ്തവ. 52 ശരാശരിയില് 262 റണ്‍സാണ് ശ്രീവാസ്തവ നേടിയത്. എന്നാല് പിന്നീടങ്ങോട്ട് വലിയ ചലനങ്ങളൊന്നും സൃഷ്ടിക്കാന് ഈ താരത്തിനായില്ല. ഇന്ന് ഉത്തര്‍പ്രദേശ് ടീമിലെ താരമാണ്.\nഇന്ത്യക്ക് വേണ്ടി മൂന്നു ഏകദിനങ്ങള് കളിച്ചിട്ടുണ്ട്. 2010 ഐ.പി.എല്ലില് മുംബൈ ഇന്ത്യന് വിലക്കെടുത്ത തിവാരി പിന്നീട് ബംഗളൂരു, ഡല്‍ഹി, പൂനെ ടീമുകള്‍ക്കൊപ്പം കളത്തിലിറങ്ങി. ആഭ്യന്തര ക്രിക്കറ്റില് ജാര്‍ഖണ്ഡിനൊപ്പം ഇന്നും കളിക്കുന്നു.


എഴുപതിന്റെ നിറവില് ലാന്‍ഡ് റോവര്; പിന്നിട്ട നാള് വഴിയിലൂടെ.... | Land Rover Complete Its 70 Years On Road\nഎഴുപതിന്റെ നിറവില് ലാന്‍ഡ് റോവര്; പിന്നിട്ട നാള് വഴിയിലൂടെ....\nAug 10, 2018, 05:29 PM IST\n1948-ല് ആംസ്റ്റര്‍ഡാം മോട്ടോര് ഷോയിലാണ് ലാന്‍ഡ് റോവറിന്റെ ആദ്യ വാഹനം പ്രദര്‍ശിപ്പിക്കുന്നത്. ആദ്യ വാഹനം പുറത്തിറക്കി 70 വര്‍ഷം പിന്നിടുന്നത് വലിയ ആഘോഷമാക്കുകയാണ് കമ്പനി.\nആഗോളതലത്തില് തന്നെ സുപ്രധാന വാഹന നിര്‍മാതാക്കളായ ലാന്‍ഡ് റോവര് എഴുപതാം വാര്‍ഷികത്തിന്റെ നിറവിലാണ്. 70 വര്‍ഷം പിന്നിടുമ്പോള് ട്രെക്ക് മുതല് ഇന്ന് നിരത്തിലുള്ള ആഡംബര കാര് വരെയുള്ള വാഹനങ്ങളുടെ പാരമ്പര്യമാണ് നിരത്തില് ലാന്‍ഡ് റോവറിന് അവകാശപ്പെടാന് കഴിയുന്നത്.\n1948-ല് ആംസ്റ്റര്‍ഡാം മോട്ടോര് ഷോയിലാണ് ലാന്‍ഡ് റോവറിന്റെ ആദ്യ വാഹനം പ്രദര്‍ശിപ്പിക്കുന്നത്. ആദ്യ വാഹനം പുറത്തിറക്കി 70 വര്‍ഷം പിന്നിടുന്നത് വലിയ ആഘോഷമാക്കുകയാണ് കമ്പനി. ലാന്‍ഡ് റോവറില് ആദ്യ കാലത്ത് പുറത്തുവന്ന ക്ലാസിക് സീരീസ് വാഹനങ്ങള് ഇന്നും ഉപയോഗിക്കുന്ന സന്ദക്ഫു കേന്ദ്രമാക്കിയാണ് പ്രധാന ആഘോഷം നടക്കുന്നത്.\nപശ്ചിമ ബംഗാളിലെ ഏറ്റവും ഉയര്‍ന്ന് ഗ്രാമപ്രദേശമായ സന്ദക്ഫുവില് ഇന്നും 1957-ല് പുറത്തിറക്കിയ ലാന്‍ഡ് റോവര് ക്ലാസിക് സീരീസിലുള്ള വാഹനമാണ് ഗതാഗതം സാധ്യമാക്കുന്നത്. 60 വര്‍ഷത്തിനലധികം പഴക്കമുള്ള 40 വാഹനങ്ങള് ഇന്നും പാറക്കെട്ടുകള് താണ്ടി ഈ മേഖലയില് എത്തുന്നുണ്ട്.\nഗതാഗതത്തിനായി ലാന്‍ഡ് റോവറിനെ മാത്രം ആശ്രയിക്കുന്ന ഹിമാലയത്തിലെ ഈ ഗ്രാമത്തെ ലാന്‍ഡ് ഓഫ് ലാന്‍ഡ് റേവേഴ്‌സ് എന്നാണറിയപ്പെടുന്നത്. ഉയര്‍ന്ന പ്രദേശത്ത് സ്ഥിതി ചെയ്യുന്ന ഈ മേഖലയില് ദുര്‍ഘടമായ പാതകളാണുള്ളത്. ഇതിന് പുറമെ, പ്രതികൂല കാലാവസ്ഥയേയും താണ്ടിയാണ് ലാന്‍ഡ് റോവറുകളുടെ പ്രയാണം.\n1948-ല് വാഹന മേഖലയിലേക്ക് ചുവടുവയ്പ്പ് നടത്തിയ ലാന്‍ഡ് റോവര് 70 വര്‍ഷങ്ങള്‍ക്കിടെ നൂറുകണക്കിന് വാഹനങ്ങളാണ് പുറത്തിറക്കിയിരിക്കുന്നത്. ഡിഫന്‍ഡര്, ഡിസ്‌കവറി സ്‌പോര്‍ട്ട്, റേഞ്ച് റോവര്, റേഞ്ച് റോവര് സ്‌പോര്‍ട്ട്, റേഞ്ച് റോവര് വെലാര്, റേഞ്ച് റോവര് ഇവോക് എന്നീ പുതുതലമുറ വാഹനങ്ങള് ആധുനിക സമൂഹത്തിലെ എസ്‌യുവിയുടെ നിര്‍വചനങ്ങളാണ്.\nലാന്‍ഡ് റോവര് 70 വര്‍ഷം പിന്നിടുമ്പോള്\n1948- ആംസ്റ്റര്‍ഡാം മോട്ടോര് ഷോയില് ലാന്‍ഡ് റോവര് സീരീസ്-1 അവതരിപ്പിച്ചു.\n1953- സീരീസ് ഒന്നിന്റെ ലോംഗ് വീല് ബേസ് പതിപ്പ് പുറത്തിറക്കി.\n1956- സീരീസ് ഒന്നില് ലണ്ടനില്‍നിന്ന് സിംഗപ്പൂര് വരെയുള്ള സാഹസികയാത്ര ഓക്‌സ്‌ഫോര്‍ഡ്, കേംബ്രിഡ്ജ് സംഘം പൂര്‍ത്തിയാക്കി.\n1958- കൂടുതല് പരിഷ്‌ക്കരിച്ച ഡിസൈനുമായി ലാന്‍ഡ് റോവര് സീരീസ് രണ്ട് നിരത്തിലെത്തുന്നു.\n1970- ടൂ ഡോര് റേഞ്ച് റോവര് (ക്ലാസിക്) വിപണിയില്.\n1971- ലാന്‍ഡ് റോവര് സീരീസ് മൂന്നിന്റെ പിറവി.\n1972- റേഞ്ച് റോവര് ഡാരിയന് ഗ്യാപ് മുറിച്ചു കടന്ന് 18,000 മൈല് സാഹസികയാത്ര.\n1976- നിര്‍മാണം 10 ലക്ഷത്തിലെത്തുന്നു.\n1979- ആദ്യ പാരിസ്-ഡാര്‍ക്കര് റാലിയില് റേഞ്ച് റോവര് വിജയം നേടി.\n1981- ക്യാമല് ട്രോഫിയുമായുള്ള സഹകരണം ആരംഭിക്കുന്നു.\n1981- ഫോര് ഡോര് വാഹനം നിരത്തിലേക്ക്.\n1989- ലാന്‍ഡ് റോവറിന്റെ മൂന്നാമത്തെ വാഹനം ഡിസ്‌കവറി വിപണിയില് എത്തി.\n1990- ഡിഫന്‍ഡര് എന്ന പേരില് യഥാര്‍ഥ ലാന്‍ഡീ വീണ്ടും അവതരിപ്പിക്കുന്നു.\n1994- രണ്ടാം തലമുറ റേഞ്ച് റോവര് പുറത്തിറക്കി.\n1997- നൂതന സാങ്കേതികവിദ്യയുമായി പുതിയ ഫ്രീലാന്‍ഡര് വരുന്നു.\n2001- ഇന്‍ഡിപെന്‍ഡന്റ് എയര് സസ്‌പെന്‍ഷനുള്ള മൂന്നാം തലമുറ റേഞ്ച് റോവര്.\n2003- ആദ്യ ജി ഫോര് ചലഞ്ചില് റേഞ്ച് റോവറിന്റെ 16 ടീമുകള് പങ്കെടുപ്പിച്ചു.\n2004- റേഞ്ച് സ്റ്റോമര് കണ്‍സെപ്റ്റ് അവതരിപ്പിച്ചു.\n2004 മൂന്നാം തലമുറ ഡിസ്‌കവറി 3/LR3 ന്യൂയോര്‍ക്ക് മോട്ടോര് ഷോയില് അവതരിപ്പിക്കുന്നു.\n2005- റേഞ്ച് റോവര് സ്‌പോര്‍ട്ട് നിരത്തിലെത്തിച്ചു.\n2006- ഫ്രീലാന്‍ഡര് 2/LR2 അവതരിപ്പിച്ചു.\n2008- ആഡംബര കോംപാക്ട് എസ്‌യുവി LRX കണ്‍സെപ്റ്റ് അവതരിപ്പിച്ചു\n2009- നാലാം തലമുറ ഡിസ്‌കവറി അവതരിപ്പിച്ചു.\n2010- ആഢംബര കോംപാക്ട് എസ്‌യുവി ഇവോക് പിറവിയെടുത്തു.\n2012- ഓള്-അലുമിനിയം എസ്‌യുവി, നാലാം തലമുറ റേഞ്ച് റോവര് അവതരിപ്പിച്ചു\n2013- പുതുതലമുറ റേഞ്ച് റോവര് സ്‌പോര്‍ട്ട് ന്യൂയോര്‍ക്ക് മോട്ടോര് ഷോയില്.\n2014- സ്‌പെഷ്യല് വെഹിക്കിള് ഓപ്പറേഷന്‍സ് (SVO) വിഭാഗം തുടങ്ങുന്നു.\n2014- റേഞ്ച് റോവര് സ്‌പോര്‍ട്ട് എസ്‌വിആര് അവതരിപ്പിച്ചു.\n2014- ഡിസ്‌കവറി വിഷന് കണ്‍സെപ്റ്റ് അവതരിപ്പിക്കുന്നു.\n2014-പ്രീമിയം കോംപാക്ട് എസ്‌യുവി ഡിസ്‌കവറി സ്‌പോര്‍ട്ട് അവതരിപ്പിച്ചു.\n2015- ഇവോക് കണ്‍വെര്‍ട്ടിബിള് ലോകത്തിലെ ആദ്യ ആഢംബര കോംപാക്ട് എസ്‌യുവി.\n2015- ജീവകാരുണ്യ പ്രവര്‍ത്തനങ്ങള്‍ക്കായി ലാന്‍ഡ് റോവര് ഡിഫന്‍ഡര് ലേലവില്‍പ്പന നടത്തുന്നു.\n2016- അവസാനത്തെ ഡിഫന്‍ഡര് പുറത്തിറങ്ങുന്നു.\n2016-റിമോട്ട് ഇന്റലിജന്റ് സീറ്റ് ഫോള്‍ഡ് സംവിധാനമുള്ള പുതിയ ഡിസ്‌കവറി വിപണിയില്.\n2017- നാലാമത്തെ റേഞ്ച് റോവറായ വേലാര് ലാന്‍ഡ് റോവര് എത്തുന്നു.\n2018- ലിമിറ്റഡ് എഡിഷന് റേഞ്ച് റോവര് എസ്‌വി കൂപ്പ് ജനീവ മോട്ടോര് ഷോയില്.\n2018 ലാന്‍ഡ് റോവറിന്റെ 70-ാം വാര്‍ഷികം.\nകറുത്ത സ്റ്റിക്കര്, ഭയപ്പെടുത്തുന്ന ശബ്ദം;രൂപമാറ്റം വരുത്തിയ ആഡംബര കാറിന് 18,500 രൂപ പിഴ\nമഞ്ഞില് വിരിഞ്ഞ ആഘോഷം; 50-ാം പിറന്നാള് പൊടിപൊടിച്ച് റേഞ്ച് റോവര്


Jose K Mani said that the Congress and pj joseph worked against KM Mani and kerala congress | കോണ്‍ഗ്രസ് മാണി സാറിനെ പിന്നില് നിന്ന് കുത്തി; പാലാ തിരഞ്ഞെടുപ്പിലും ചതിയുണ്ടായതായി ജോസ് കെ മാണി - Malayalam Oneindia\nUpdated: Fri, Oct 16, 2020, 19:53 [IST]\nകോട്ടയം: ഇടതുമുന്നണി പ്രവേശനം ഉറപ്പിച്ചതിന് പിന്നാലെ കോണ്‍ഗ്രസിനും പിജെ ജോസഫിനും എതിരെ രൂക്ഷ വിമര്‍ശനവുമായി ജോസ് കെ മാണി. കേരള കോണ്‍ഗ്രസിനെ ശത്രുവായി കാണുന്ന നിലപാടാണ് കോണ്‍ഗ്രസിന്‍റേത്. എക്കാലും കേരള കോണ്‍ഗ്രസിനെ ഇല്ലായ്മ ചെയ്യാനാണ് അവര് ശ്രമിച്ചതെന്നും അദ്ദേഹം പറഞ്ഞു.\nഏഷ്യാനെറ്റ് ന്യൂസ് ചാനലിന്‍റെ പോയിന്‍റ് ബ്ലാക്ക് പരിപാടിയില് പങ്കെടുത്തുകൊണ്ടാണ് പുതിയ രാഷ്ട്രീയ സാഹചര്യത്തിലെ തന്‍റെ നിലപാടുകള് ജോസ് കെ മാണി വ്യക്തമാക്കിയത്. കോണ്‍ഗ്രസുകാര് പിന്നില് നിന്നും കുത്തി. ഇതാരാണെന്ന് ജനങ്ങള്‍ക്ക് അറിയാണെന്നും ജോസ് കെ മാണി പറഞ്ഞു.\nഇപ്പോള് പേര് പറയുന്നില്ല\nകേരള കോണ്‍ഗ്രസിനും കെഎം മാണിക്കുമെതിരെ പ്രവര്‍ത്തിച്ചത് ഉമ്മന്‍ചാണ്ടിയാണോ രമേശ് ചെന്നിത്തലയാണോ എന്നൊന്നും ഇപ്പോള് പറയുന്നില്ല. അറിയാമായിരുന്നിട്ടും കെഎം മാണിയും അത് പറഞ്ഞിരുന്നില്ല. അതിനാല് അതേ കുറിച്ച് താനും ഇപ്പോള് ഒന്നും പറയുന്നില്ല. ആരേയും ഉന്നമിട്ടില്ല തന്‍റെ രാഷ്ട്രീയം. പാലാ ഉപതിരഞ്ഞെടുപ്പില് ചതിയുണ്ടയി. ചിഹ്നം നഷ്ടപ്പെട്ടപ്പോള് പോലും ഇടപെടാന് യുഡിഎഫിന് നേതൃത്വം തയ്യാറായിരുന്നില്ലെന്നും അദ്ദേഹം പറഞ്ഞു.\nകെഎം മാണിയെ വ്യക്തിപരമായി\nകെഎം മാണിയെ വ്യക്തിപരമായി അങ്ങേയറ്റം വേദനിപ്പിച്ച സംഭവമായിരുന്നു ബാര്‍ക്കോഴ കേസ്. ഒരു മകന് എന്ന നിലയില് ആ ദുഃഖം വളരെ അടുത്ത് നിന്ന് കണ്ടിട്ടുണ്ട്. കെഎം മാണി മുഖ്യമന്ത്രി സ്ഥാനത്തിന് അര്‍ഹനാണെന്ന അഭിപ്രായം എതിര് പക്ഷത്ത് നിന്ന് അടക്കം ഉയര്‍ന്നു വരുന്ന സമയത്താണ് ബാര് കോഴ ആരോപണം ഉയര്‍ന്നു വന്നത്. പലവട്ടം അന്വേഷിച്ചിട്ടും അതില് ഒന്നും കണ്ടെത്താന് കഴിഞ്ഞില്ല.\nബാര് കോഴക്കേസ് എന്ന അടഞ്ഞ അധ്യായമാണ്. ആ സംഭവത്തില് ഇടത് മുന്നണി കണ്‍വീനറുടെ വിശദീകരണം തന്നെ ഇതിനോടകം തന്നെ വന്നു കഴിഞ്ഞിട്ടുണ്ട്. കോണ്‍ഗ്രസിന് നേതൃത്വം നല്‍കുന്ന പ്രധാന നേതാക്കളാണ് കോഴക്കേസ് ഉണ്ടാക്കിയതിന് പിന്നില്. എന്നാല് അവര് ആരാണെന്ന് ഞാന് പറയില്ല. കെഎം മാണിയും ആ പേര് പറയാന് തയ്യാറായിരുന്നില്ലെന്നും ജോസ് കെ മാണി പറഞ്ഞു.\nകൂടുതല് സീറ്റുകള് ലക്ഷ്യമിട്ടല്ല കേരള കോണ്‍ഗ്രസിന്‍റെ ഇടതുമുന്നണി പ്രവേശനം. ഏത് മുന്നണിയിലായാലും പാര്‍ട്ടിയെന്ന നിലയില് പരിഗണനയും ബഹുമാനവുമാണ് കിട്ടേണ്ടത്. തനിക്കെതിരെ വ്യക്തിപരമായ ആരോപണങ്ങള് പലതും ഉണ്ടായിട്ടുണ്ട്. കെഎം മാണിയുടെ വിയോഗ ശേഷം കേരളാ കോണ്‍ഗ്രസ് മുന്നോട്ട് പോകരുതെന്ന് ആഗ്രഹിച്ച ചിലരാണ് തനിക്കെതിരെ വ്യക്തിപരമായ പ്രചാരണങ്ങള് പിന്നിലെന്നും ജോസ് കെ മാണി ആരോപിച്ചു.\nഅത് നല്ല കാര്യമാണ്\nപാലായില് ജോസ് കെ മാണിയെ സ്ഥാനാര്‍ത്ഥിയായി പിജെ ജോസഫ് തന്നെ ഇപ്പോഴെ പരിഗണിച്ചെങ്കില് അത് നല്ല കാര്യമാണ്. പാലായില് നിന്നാല് തോല്‍പ്പിക്കുമെന്നാണ് പിജെ ജോസപ് പറയുന്നത്. കെഎം മാണി ഉള്ളപ്പോഴും തോല്‍പ്പിക്കാന് തന്നെയായിരുന്നു പിജെ ജോസഫിന്‍റെ ശ്രമം. ഭരണത്തില് വരാന് വേണ്ടിയല്ല കേരള കോണ്‍ഗ്രസ് മുന്നണി മാറ്റ തീരുമാനം എടുത്തത്. കേരള കോണ്‍ഗ്രസിന്‍റെ ഇടതുമുന്നണി പ്രവേശനം വലിയ രാഷ്ട്രീയ മാറ്റം സംസ്ഥാനത്ത് സംജാതമാവുമെന്നും ജോസ് കെ മാണി പറ‍ഞ്ഞു.\nരാജ്യസഭാ സീറ്റ് സംബന്ധിച്ച നിലപാടും ജോസ് കെ മാണി വ്യക്തമാക്കി. അടിത്തറയുള്ള പാര്‍ട്ടിയാണ് കേരള കോണ്‍ഗ്രസ്. രാജ്യസഭാ സീറ്റിന് പാര്‍ട്ടിക്ക് അര്‍ഹതയുണ്ട്. അതില് ആര്‍ക്കും തര്‍ക്കം ഉണ്ടാവുമെന്ന് കരുതുന്നില്ലെന്നും അദ്ദേഹം പറഞ്ഞു. രജ്യസഭാ ഉപതിരഞ്ഞെടുപ്പില് താന് വീണ്ടും മത്സരിച്ചേക്കുമെന്ന പ്രചാരണങ്ങളേയും അദ്ദേഹം തള്ളി. രാജ്യസഭയിലേക്ക് മത്സരിക്കാനാണെങ്കില് അത് രാജിവെക്കേണ്ട കാര്യം ഇല്ലായിരുന്നല്ലോ എന്നും അദ്ദേഹം ചോദിച്ചു.\nലോക്സഭയിലേക്കാണോ, രാജ്യസഭയിലേക്കാണോ, നിയമസഭയിലേക്കാണോ മത്സരിക്കുന്നത്, എത്ര സീറ്റ് എവിടെയൊക്കെ എന്ന് സംബന്ധിച്ചെല്ലാം മുന്നണിയാണ് തീരുമാനം എടുക്കേണ്ടത്. പാലാക്ക് വേണ്ടിയുള്ള വാശി കേരള കോണ്‍ഗ്രസിനില്ല. പാലയെന്നാല് അത് കേരളാ കോണ്‍ഗ്രസിന്‍റെ ഹൃദയ വികാരം ആണ്. പാലായെന്നാല് കെഎം മാണിയാണ്. അതില് ആര്‍ക്കും തര്‍ക്കമില്ലെന്നും അദ്ദേഹം പറഞ്ഞു.\nപാലാ സീറ്റിനെ ചൊല്ലി തര്‍ക്കം ഉണ്ടാക്കാവോ വിവാദ പ്രസ്താവനക്കോ ഇത് വരെ പോയിട്ടില്ല. അത് അതിന്‍റേതായ സമയത്ത് ചര്‍ച്ച ചെയ്ത് തീരുമാനിക്കും. സിപിഎമ്മിനും സിപിഐക്കും അതിനുള്ള കഴിവുള്ള പ്രാപ്തിയും ഉണ്ട്. മാണി സി കാപ്പന് ജയിച്ച സീറ്റില് എന്ത് നിലപാട് തീരുമാനിക്കാന് ഇടതു മുന്നണി നേതൃത്വത്തിന്‍റെ പരിചയ സമ്പത്തു കൊണ്ട് കഴിയുമെന്നും ജോസ് കെ മാണി പറഞ്ഞു.\nപാര്‍ട്ടിയുടെ ഇടത് പ്രവേശനത്തിനെതിരായി കുടുംബത്തില് നിന്ന് തന്നെ ഉയര്‍ന്ന എതിര്‍പ്പ് കാര്യമായി എടുക്കേണ്ടതില്ല. സഹോദരി ഭര്‍ത്താവും ഐഎഎസ് ഉദ്യോഗസ്ഥനുമായിരുന്ന എംപി ജോസഫാണ് ഇപ്പോള് എതിര്‍പ്പുമായി രംഗത്ത് വന്നിരിക്കുന്നത്. അദ്ദേഹം കോണ്‍ഗ്രസുകാരനാണ്. വിഎം സുധീരന് കെപിസിസി പ്രസിഡന്‍റ് ആയിരിക്കെയാണ് അദ്ദേഹം കോണ്‍ഗ്രസ് അംഗത്വം സ്വീകരിച്ചതെന്നും ജോസ് കെ മാണി പറഞ്ഞു.\nJose K Mani said that the Congress and pj joseph worked against KM Mani and kerala congress


മദ്യലഹരിയിൽ ഭാര്യയെ ശ്വാസംമുട്ടിച്ചു കൊന്ന യുവാവ് പിടിയിൽ - Express Kerala\nCrime February 26, 2021 | Published by : Express Kerala Network\nന്യൂഡൽഹി: മദ്യലഹരിയിൽ ഭാര്യയെ കൊലപ്പെടുത്തിയ യുവാവ് പോലീസിന്റെ പിടിയിൽ. ബുറാഡിയിലെ സന്ത് നഗറിൽ നടന്ന സംഭവത്തിൽ ഹഷിക (30) ആണ് കൊല്ലപ്പെട്ടത്. ഭാര്യയെ കൊലപ്പെടുത്തിയ യുവാവ് മൃതദേഹത്തിനു സമീപം കിടന്നുറങ്ങുകയും ചെയ്തു.\nരാജ്കുമാറിന്റെ മദ്യപാനത്തെ ചൊല്ലി ഇരുവരും തമ്മിൽ വഴക്കു പതിവായിരുന്നെന്ന് പൊലീസ് പറയുന്നു. ഹഷികയുടെ ബന്ധുക്കളാണ് യുവതിയെ മരിച്ച നിലയിൽ കണ്ടെത്തിയത്. തുടർന്ന് പൊലീസ് നടത്തിയ അന്വേഷണത്തിലാണ് രാജ്കുമാർ പിടിയിലായത്.


വയറിന്റെ വലിപ്പം കുറയ്ക്കാൻ വളരെ പെട്ടെന്ന് റിസൾട്ട് കിട്ടുന്ന പ്രധാന5വ്യായാമ മുറകൾ.!! വയർ ക\nവയറിന്റെ വലിപ്പം കുറയ്ക്കാൻ വളരെ പെട്ടെന്ന് റിസൾട്ട് കിട്ടുന്ന പ്രധാന5വ്യായാമ മുറകൾ.!! വയർ കുറക്കാൻ എളുപ്പവഴി.!!\nUpdated: Thursday, October 29, 2020, 17:03 [IST]\nവയറിന്റെ വലിപ്പം കുറയ്ക്കാൻ വളരെ പെട്ടെന്ന് റിസൾട്ട് കിട്ടുന്ന പ്രധാനപ്പെട്ട5വ്യായാമങ്ങളാണ് ഈ വീഡിയോയിലൂടെ നിങ്ങൾക്കായി പരിചയപ്പെടുത്തുന്നത്.\nവയറിന് ചുറ്റുമുള്ള കൊഴുപ്പാണ് പലപ്പോഴും കുടവയര് എന്ന അവസ്ഥയിലേക്ക് എത്തുന്നത്. വളരെ ഗൗരവത്തോടെ കാണേണ്ട ഒന്നാണ് കുടവയര്. പല വിധത്തിലുള്ള ആരോഗ്യ പ്രശ്‌നങ്ങള്‍ക്കും കുടവയര് കാരണമാകുന്നുണ്ട്.\nവയറു കുറയാൻ എന്തു ചെയ്യണമെന്നു ചോദിക്കുന്നവരുടെ എണ്ണം കൂടിക്കൊണ്ടിരിക്കുകയാണ്. കുടവയര് വയ്ക്കാന് ചുരുങ്ങിയ സമയം മതിയെങ്കിലും കുറയ്ക്കൽ അത്ര എളുപ്പമല്ല. വയറിന് കാരണങ്ങള് പലതുണ്ട്. ഇതില് പ്രധാനപ്പെട്ട ഒന്നാണ് ഭക്ഷണശീലം.\nഅമിതമായ ഭക്ഷണവും വ്യായാമത്തിന്റെ അഭാവവുമാണു കൂടുതൽ പേരുടെയും കുടവയറിനു കാരണം. അമിതമായെത്തുന്ന ഗ്ലൂക്കോസ് കൊഴുപ്പാക്കി ശരീരത്തിൽ സംഭരിക്കപ്പെടുന്നു. കുടവയറിനെ ഒളിപ്പിച്ചു വയ്ക്കാൻ ഇങ്ങനെ കഷ്ടപ്പെടേണ്ട കാര്യമുണ്ടോ.?\nമടി മാറ്റിവച്ചു കൃത്യമായി വ്യായാമം ചെയ്തു നോക്കൂ. വയറിന്റെ വലിപ്പം കുറയ്ക്കാൻ വളരെ പെട്ടെന്ന് റിസൾട്ട് കിട്ടുന്ന പ്രധാനപ്പെട്ട5വ്യായാമങ്ങളാണ് ഈ വീഡിയോയിലൂടെ നിങ്ങൾക്കായി പരിചയപ്പെടുത്തുന്നത്. നിങ്ങളും ഇതുപോലെ വീട്ടിൽ ചെയ്തു നോക്കൂ. നല്ല റിസൾട്ട് നിങ്ങൾക്കും ലഭിക്കും.


❝തകർപ്പൻ ജയത്തോടെ ബ്രസീൽ ക്വാർട്ടറിൽ ; സമനില വഴങ്ങി ജർമ്മനി പുറത്ത്❞ - Sportssify\nഒളിമ്പിക്സ് ഫുട്ബോളിൽ സൗദി അറേബ്യയെ ഒന്നിനെതിരെ മൂന്നു ഗോളുകൾക്ക് പരാജയപ്പെടുത്തി നിലവിലെ സ്വർണ മെഡൽ ജേതാക്കളായ ബ്രസീൽ രണ്ടാം റൗണ്ടിലേക്ക് കടന്നു.ആദ്യ മത്സരത്തിൽ ഹാട്രിക്ക് നേടിയ സൂപ്പർ സ്‌ട്രൈക്കർ റിചാലിസന്റെ ഇരട്ട ഗോളുകളുടെ പിൻബലത്തിലായിരുന്നു ബ്രസീലിന്റെ ജയം.മറ്റൊരു ഗോൾ മാത്യൂസ് ക്യൂന നേടി.ഗ്രൂപ്പ് ഡിയിൽ മൂന്ന് മത്സരങ്ങളിൽ രണ്ട് വിജയവും ഒരു സമനിലയുമായി7പോയിന്റോടെ ഗ്രൂപ്പ് ചാമ്പ്യന്മാരായാണ് ബ്രസീൽ രണ്ടാം റൗണ്ടിൽ കടന്നത്, രണ്ടാം സ്ഥാനക്കാരായി ഐവറി കോസ്റ്റ് യോഗ്യത നേടിയപ്പോൾ ജർമനിയും സൗദി അറേബ്യയും പുറത്തായി.\nമാത്യൂസ് കുൻഹ 14-ാം മിനിറ്റിൽ ബ്രസീലിന് ലീഡ് നൽകിയെങ്കിലും 27 ആം മിനുട്ടിൽ അബ്ദുല്ല അൽമാരി സൗദിയെ ഒപ്പമെത്തിച്ചു. ആദ്യ പകുതിയിൽ ആന്റണി ,ബ്രൂണോ ഗുയിമറേസ്,ഗിൽ‌ഹെർം അരാന, റിചാലിസൺ എന്നിവർക്ക് ലീഡ് നേടാൻ അവസരം ലഭിച്ചെങ്കിലും സൗദി വല ചലിപ്പിക്കനായില്ല. രണ്ടാം പകുതിയിൽ മാത്യൂസ് ഹെൻ‌റിക്സിന്റെ ഷോട്ട് സൗദി കീപ്പർ അമിൻ ബുഖാരി തടുത്തിട്ടു.റീബൗണ്ടിൽ ക്യൂനായുടെ ഷോട്ട് പോസ്റ്റിൽ തട്ടി മടങ്ങി.\n76 ആം മിനുട്ടിൽ റിചാലിസണിലൂടെ ബ്രസീൽ ലീഡ് നേടി. ബ്രൂണോ ഗുയിമറസ് കൊടുത്ത ക്രോസിൽ നിന്നും ഹെഡ്ഡറിലൂടോടെയാണ് എവെർട്ടൻ സ്‌ട്രൈക്കർ ഗോൾ നേടിയത്. ഇഞ്ചുറി ടൈമിൽ റെയ്‌നിയർ കൊടുത്ത പാസിൽ നിന്നും റിചാലിസൺ ഗോൾ പട്ടിക പൂർത്തിയാക്കി.\nറിഫുവിലെ മിയാഗി സ്റ്റേഡിയത്തിൽ ഐവറി കോസ്റ്റുമായി 1-1 സമനിലയിൽ പിരിഞ്ഞതിനെ തുടർന്നാണ് ജർമ്മനി ഒളിമ്പിക് ഫുട്ബോൾ ടൂർണമെന്റിന്റെ ഗ്രൂപ്പ് ഘട്ടത്തിൽ പുറത്തായത്. 67 ആം മിനുട്ടിൽ വഗേര്മാണ താരം ബെഞ്ചമിൻ ഹെൻ‌റിച്സ് സെൽഫ് ഗോളിലൂടെ ഐവറി കോസ്റ്റ് ലീഡ് നേടി.ആറ് മിനിറ്റിനുശേഷം എഡ്വേർഡ് ലോവന്റെ അതിശയകരമായ ഫ്രീ കിക്കിലൂടെ ജർമ്മനിക്ക് സമനില നേടിക്കൊടുത്തു. പൊരുതി നീക്കിയെങ്കിലും വിജയം നേടാനായില്ല.


Friday, October 23, 2020 17:15:45 PM\nPosted By: Nri Malayalee September 10, 2020\nസ്വന്തം ലേഖകൻ: അമേരിക്കയിലെ ഡെമോക്രാറ്റിക് പാർട്ടി വൈസ് പ്രസിഡന്റ് സ്ഥാനാർഥി കമലാ ഹാരിസിനെതിരെ വിമർശനവുമായി പ്രസിഡന്റ് ഡൊണാള്‍ഡ് ട്രംപ്. അമേരിക്കയിലെ ജനങ്ങൾക്ക് കമലയെ ഇഷ്ടമില്ലെന്നും അവര് വൈസ് പ്രസിഡന്റായാല് അത് രാജ്യത്തിന് അപമാനമാണെന്നും ട്രംപ് പറഞ്ഞു. നോര്‍ത്ത് കരോലിനയിൽ നടന്ന റാലിയെ അഭിസംബോധന ചെയ്യുന്നതിനിടെ ആയിരുന്നു ട്രംപിന്റെ പരാമര്‍ശം.\n“ആളുകൾക്ക് അവരെ ഇഷ്ടമല്ല. ആരും അവരെ ഇഷ്ടപ്പെടുന്നില്ല. അവർക്ക് ഒരിക്കലും ആദ്യത്തെ വനിതാ വൈസ് പ്രസിഡന്റാകാൻ കഴിയില്ല. അതു നമ്മുടെ രാജ്യത്തിന് അപമാനമായിരിക്കും,” ട്രംപ് തുറന്നടിച്ചു.\nബൈഡന് തെരഞ്ഞെടുപ്പില് വിജയിക്കണമെന്നു ചൈന ആഗ്രഹിക്കുന്നതിന്റെ കാരണം ഇപ്പോള് വ്യക്തമാണ്. അമേരിക്കയെ തകര്‍ക്കുന്ന നയങ്ങള് മാത്രമറിയുന്നയാളാണ് ബൈഡന് എന്ന് അവര്‍ക്ക് നന്നായി അറിയാമെന്നും ട്രംപ് പറഞ്ഞു.\nനേരത്തേയും കമല ഹാരിസിനെതിരെ ട്രംപ് രംഗത്തെത്തിയിരുന്നു. കൊവിഡ് വാക്സിൻ വിഷയത്തിൽ കമലാ ഹാരിസും ബൈഡനും രാഷ്ട്രീയം കളിക്കുന്നുവെന്ന് ട്രംപ് ആരോപിച്ചിരുന്നു. കമല ക്ഷോഭിക്കുന്ന ഭ്രാന്തിളകിയ തീവ്ര ഇടതുപക്ഷക്കാരിയാണെന്നും ട്രംപ് ആരോപിച്ചു.


ഇ കോര്‍ട്ട് പദ്ധതിയില് സെന്‍ട്രല് പ്രോജക്ട് കോഓര്‍ഡിനേറ്റര് വിഭാഗത്തില് ഒഴിവുകള് – Times Kerala\nഇ കോര്‍ട്ട് പദ്ധതിയില് സെന്‍ട്രല് പ്രോജക്ട് കോഓര്‍ഡിനേറ്റര് വിഭാഗത്തില് ഒഴിവുകള്\nBy Web Desk On Aug 3, 2017\nകേരള ഹൈക്കോടതിയുടെ ഇ കോര്‍ട്ട് പദ്ധതിയില് സെന്‍ട്രല് പ്രോജക്ട് കോ ഓര്‍ഡിനേറ്റര് വിഭാഗത്തില് വിവിധ ഒഴിവുകളില് കരാര് നിയമനത്തിന് ഓണ്‍ലൈനില് അപേക്ഷിക്കാം. ഡെവലപ്പറുടെ അഞ്ചും സീനിയര് ടെക്‌നിക്കല് ഓഫീസറുടെ ഒന്നും സീനിയര് ഓഫീസര്/ടെക്‌നിക്കല് അസിസ്റ്റന്റിന്റെയും സീനിയര് ഡെവലപ്പറുടെയും രണ്ടു വീതവും ഒഴിവുകളുണ്ട്. വിശദവിവരം www.hckrecruitment.nic.in ല് ലഭിക്കും. 1982 ജനുവരി രണ്ടിനും അതിനു ശേഷവും ജനിച്ചവര്‍ക്ക് അപേക്ഷിക്കാം.\nമദ്യ കുപ്പികളുമായി 2000 അടി താഴ്ചയുള്ള കൊക്കയ്ക്ക് മുകളില്; പിടിവിട്ട് താഴെ; രണ്ട് യുവാക്കള് വീഴുന്ന വീഡിയോ വൈറല്; യുവാക്കള്‍ക്കായുള്ള തിരച്ചില് തുടരുന്നു


കോഴിക്കോടിനും കണ്ണൂരിനും ഇടയില് ട്രാക്ക് നവീകരണം നടക്കുന്നതിനാല് ഈ മാസം 31 വരെ ട്രെയിനുകള് വൈകും - Kannur Varthakal\nHome / Kannur / കോഴിക്കോടിനും കണ്ണൂരിനും ഇടയില് ട്രാക്ക് നവീകരണം നടക്കുന്നതിനാല് ഈ മാസം 31 വരെ ട്രെയിനുകള് വൈകും\nകോഴിക്കോടിനും കണ്ണൂരിനും ഇടയില് ട്രാക്ക് നവീകരണം നടക്കുന്നതിനാല് ഈ മാസം 31 വരെ ട്രെയിനുകള് വൈകും\nകോഴിക്കോട്: കോഴിക്കോടിനും കണ്ണൂരിനും ഇടയില് ട്രാക്ക് നവീകരണം നടക്കുന്നതിനാല് ഈ മാസം 31 വരെ ട്രെയിനുകള് വൈകും.\nമംഗലാപുരത്ത് നിന്ന് 11.45ന് പുറപ്പെടേണ്ട മംഗളൂരു കോയമ്പത്തൂര് ഇന്റര്‍സിറ്റി 75 മിനിറ്റ് വൈകി ഒരു മണിക്കേ പുറപ്പെടുകയുള്ളൂ.\nകണ്ണൂരില് നിന്ന് ഉച്ചക്ക് 2.35ന് പുറപ്പെടുന്ന കണ്ണൂര് എറണാകുളം ഇന്റര്‍സിറ്റി 3.10ന് പുറപ്പെടും. കണ്ണൂര് ഷൊര്‍ണ്ണൂര് പാസഞ്ചര് 2.45ന് പുറപ്പെടേണ്ടത് 35 മിനിറ്റ് വൈകി 3.20ന് യാത്ര തുടങ്ങും.\nകോയമ്പത്തൂര് മംഗളുരു പാസഞ്ചര് ഷൊര്‍ണ്ണൂരിനും കണ്ണൂരിനും ഇടയില് സര്‍വീസ് നടത്തില്ല. 56324 നമ്പര് മംഗളുരു കോയമ്പത്തൂര് പാസഞ്ചര് കണ്ണൂരിനും ഷൊര്‍ണൂരിനുമിടയില് സര്‍വീസ് നടത്തില്ല. ഈ ട്രെയിന് രാവിലെ 7.30ന് മംഗളുരുവില് നിന്ന് പുറപ്പെട്ട് 10.50ന് കണ്ണൂരില് യാത്ര അവസാനിപ്പിക്കും.\n22150 പൂണെ എറണാകുളം എക്‌സ്പ്രസ് 25നും 29നും 1.35 മണിക്കൂര് വൈകും. 22629 ദാദര് തിരുനെല്‍വേലി സൂപ്പര് ഫാസ്റ്റ് 27ന് 45 മിനിറ്റ് വൈകുമെന്നും റെയില്‍വേ അറിയിച്ചു.


ആര്.എസ്.എസ് പ്രവര്‍ത്തകന്റെ കൊലപാതകം; ഹര്‍ത്താലിനിടെ എസ്.ഡി.പി.ഐ പ്രവര്‍ത്തകരുടെ കടകള്‍ക്ക് തീവെച്ചു\n2021-02-25 02:38:38 pm IST\nചേര്‍ത്തല: ആലപ്പുഴ വയലാറില് ആര്.എസ്.എസ്-എസ്.ഡി.പി.ഐ സംഘര്‍ഷത്തില് ആര്.എസ്.എസ് പ്രവര്‍ത്തകന് കൊല്ലപ്പെട്ടതിനെ തുടര്‍ന്നുണ്ടായ ബി.ജെ.പി ഹര്‍ത്താലിനിടെ കടകള്‍ക്ക് നേരെ വ്യാപക അക്രമം. അഞ്ചു കടകള് തകര്‍ക്കുകയും മൂന്നെണ്ണത്തിന് തീവെക്കുകയും ചെയ്തു.\nഎസ്.ഡി.പി.ഐ ചേര്‍ത്തല മണ്ഡലം സെക്രട്ടറി സുനീര്, എസ്.ഡി.പി.ഐ പ്രാദേശിക നേതാവ് ഷിഹാബുദ്ദീന് എന്നിവരുടെ കടകളും തീവെച്ചവയില് ഉള്‍പ്പെടും. സ്ഥലത്ത് വന് പൊലീസ് സന്നാഹം ക്യാമ്പ് ചെയ്യുന്നുണ്ട്.\nരാവിലെ ആറുമുതല് വൈകിട്ട് ആറുവരെയാണ് ഹര്‍ത്താല്. ആര്.എസ്.എസ് നാഗംകുളങ്ങര ശാഖ പ്രവര്‍ത്തകന് നന്ദു കൃഷ്ണയാണ് കൊല്ലപ്പെട്ടത്. ചേര്‍ത്തല താലൂക്ക് ആശുപത്രിയിലുള്ള മൃതദേഹം വൈകീട്ടോടെ നാട്ടിലെത്തിക്കും.\nഅതേസമയം, കൊലപാതകവുമായി ബന്ധപ്പെട്ട് എട്ട് എസ്.ഡി.പി.ഐ പ്രവര്‍ത്തകരെ കസ്റ്റഡിയിലെടുത്തു. എസ്.ഡി.പി.ഐ പ്രവര്‍ത്തകരായ പാണാവള്ളി സ്വദേശി റിയാസ്, അരൂര് സ്വദേശി നിഷാദ്, വടുതല സ്വദേശി യാസര്, എഴുപുന്ന സ്വദേശി അനസ്, വയലാര് സ്വദേശി അബ്ദുല് ഖാദര്, ചേര്‍ത്തല സ്വദേശികളായ സുനീര്, ഷാജുദീന് എന്നിവരെയാണ് കസ്റ്റഡിയിലെടുത്തത്.\nസംഘര്‍ഷത്തില് മൂന്ന് ആര്.എസ്.എസ് പ്രവര്‍ത്തകര്‍ക്കും നാല് എസ്.ഡി.പി.ഐ പ്രവര്‍ത്തകര്‍ക്കും പരിക്കേറ്റിരുന്നു. ബുധനാഴ്ച രാത്രി എട്ടോടെ വയലാര് നാഗംകുളങ്ങര കവലയിലായിരുന്നു സംഭവം. ഉച്ചക്ക് എസ്.ഡി.പി.ഐ പ്രചരണ ജാഥക്കിടെ പ്രസംഗത്തിലെ പരാമര്‍ശങ്ങളുടെ പേരില് ഇരുവിഭാഗവും തമ്മില് തര്‍ക്കമുണ്ടായിരുന്നു. ഇതിന്റെ പേരില് വൈകിട്ട് എസ്.ഡി.പി.ഐയും ആര്.എസ്.എസും പ്രതിഷേധ പ്രകടനവും നടത്തി.\nപ്രകടനങ്ങള്‍ക്കു ശേഷം പിരിഞ്ഞു പോയ പ്രവര്‍ത്തകര് തമ്മില് വീണ്ടും സംഘര്‍ഷമുണ്ടാകുകയായിരുന്നു. പൊലീസ് നോക്കി നില്‍ക്കെയാണ് സംഘര്‍ഷവും ആക്രമണവും. ഇരുവിഭാഗവും തമ്മില് കല്ലേറും കൂട്ടത്തല്ലുമുണ്ടായി.\nSDPI Alappuzha RSS


Munnar Cardamom hill reserve and Famarers: Jiju Kurian Writes | സമ്പൂർണ്ണ ഭവനനിർമ്മാണ പദ്ധതിയും ഇടുക്കിയുടെ അന്ത്യം കുറിക്കും; 'ഉപാധിരഹിത പട്ടയം' എന്നത് രാഷ്ട്രീയക്കാരുടെ പൊള്ളയായ വാദം; സ്വയം കുടിയിറങ്ങും മുൻപ് ഏലമലക്കാടുവാസികളോട് ചില കാര്യങ്ങൾ; അനധികൃത റിസോർട്ടുകൾ ജെസിബി കൊണ്ട് തച്ചുടക്കുമ്പോഴുള്ള പാരിസ്ഥിതിക പ്രശ്‌നങ്ങളും ചർച്ച ചെയ്യണം; മൂന്നാറിനെ കുറിച്ച് ജിജോ കുര്യൻ തുടരുന്നു.. - MarunadanMalayali.com\nസമ്പൂർണ്ണ ഭവനനിർമ്മാണ പദ്ധതിയും ഇടുക്കിയുടെ അന്ത്യം കുറിക്കും; 'ഉപാധിരഹിത പട്ടയം' എന്നത് രാഷ്ട്രീയക്കാരുടെ പൊള്ളയായ വാദം; സ്വയം കുടിയിറങ്ങും മുൻപ് ഏലമലക്കാടുവാസികളോട് ചില കാര്യങ്ങൾ; അനധികൃത റിസോർട്ടുകൾ ജെസിബി കൊണ്ട് തച്ചുടക്കുമ്പോഴുള്ള പാരിസ്ഥിതിക പ്രശ്‌നങ്ങളും ചർച്ച ചെയ്യണം; മൂന്നാറിനെ കുറിച്ച് ജിജോ കുര്യൻ തുടരുന്നു..\nApril 20, 2017 | 01:41 PM IST | Permalink\nസമ്പൂർണ്ണ ഭവനനിർമ്മാണ പദ്ധതിക്ക് വേണ്ടി സർക്കാർ തയ്യാറാക്കിയ ഏറ്റവും പുതിയ ലിസ്റ്റ് പ്രകാരം ഇടുക്കിയിലെ ഭവനരഹിതരുടെ എണ്ണം 24628 ആണ്. ഇത് ഒട്ടും ശാസ്ത്രീയമായി തയ്യാറാക്കാത്ത ലിസ്റ്റാണെന്ന് എണ്ണം കാണുമ്പോൾ തന്നെ നിസ്സംശയം പറയാം. ഇടുക്കിയിൽ ലയങ്ങളിൽ താമസിക്കുന്ന തോട്ടം തൊഴിലാളികൾ തന്നെ ലക്ഷത്തോട് അടുത്താണ്. അവരിൽ സിംഹഭാഗവും ഭൂരഹിതരും ഭവനരഹിതരുമാണ്. സമ്പൂർണ്ണ ഭവനനിർമ്മാണപദ്ധതി അതിന്റെ പൂർണ്ണരീതിയിൽ നടപ്പിലാക്കിയാൽ ഇടുക്കിയുടെ മലകളിൽ അടുത്ത4വർഷത്തിനുള്ളിൽത്തന്നെ അരലക്ഷത്തോളം വീടുകൾ പുതുതായി ഉണ്ടാവും. ഇത്രയും പുതിയവീടുകൾ ഭൂരഹിതർക്ക് വേണ്ടി സർക്കാർ കണ്ടെത്താൻ പോകുന്ന വാസയോഗ്യമല്ലാത്ത മിച്ചഭൂമിയിലും (അതാണ് മുൻഅനുഭവം), ജനങ്ങൾ കാട്ടിക്കൊടുക്കുന്ന അവരുടെ മലമുകളിലും കാടിനോട് ചേർന്ന സ്ഥലങ്ങളിലും പണിതുയർത്തിയാൽ അത് ഇടുക്കിക്കുമേൽ ഉണ്ടാക്കാൻ പോകുന്ന പാരിസ്ഥിതിക പ്രശ്‌നങ്ങൾ ഭീകരമായിരിക്കും.\nഒന്നാമതായി, സർക്കാർ വീടുകൾ ഒന്നും പ്രകൃതിസൗഹൃദവീടുകൾ അല്ല. അതുകൊണ്ട് തന്നെ അവയിൽ നിന്ന് ഇവർ ഭാവിയിൽ കുടിയൊഴിയില്ലായെന്ന് കരുതാൻ നമുക്ക് ആവില്ല. കാരണം വയനാട് പോലുള്ള സ്ഥലങ്ങളിൽ ആദിവാസികൾക്ക് വേണ്ടി നടത്തിയ ഭവനനിർമ്മാണ പദ്ധതിയിയുടെ പരാജയം അതാണ് നമ്മെ പഠിപ്പിച്ചത്. രണ്ടാമതായി, വനഭൂമിയാൽ ചുറ്റപ്പെട്ട ഇടുക്കിമലകളുടെ ചെരുവുകളിൽ ഓരോരുത്തർ കാണിച്ചുതരുന്ന അവരുടെ തുണ്ടുഭൂമികളിൽ വീടുപണിതുവച്ചാൽ കാര്യങ്ങൾ അവിടം കൊണ്ട് തീരുന്നില്ല. നാളെ ഓരോരുത്തരും വഴിയും വൈദ്യുതിയും വെള്ളവും ആവശ്യപ്പെടും. അതൊക്കെ എത്തിച്ചുകൊടുക്കാൻ വീണ്ടും ഏക്കറുകണക്കിന് ഭൂമിക്ലിയർ ചെയ്യുകയും മലകൾ ഇടിക്കുകയും ചെയ്യേണ്ടിവരും. എല്ലാ മലകളിലും വൈദ്യുതിപോസ്റ്റുകളും കമ്പികളും വലിക്കേണ്ടിവരും. പിന്നെ വേനലിൽ വെള്ളത്തിന്റെ അഭാവം, വിദ്യാഭ്യാസ സ്ഥാപനങ്ങൾ -ആശുപത്രി-കടകൾ പോലുള്ളവരുടെ പ്രാഥമിക ആവശ്യങ്ങൾ ഉണ്ടാകാതിരിക്കുക ഇവയെല്ലാം ഇതിനോട് ചേർന്ന് വരും.\nഇടുക്കിക്ക് 'സമ്പൂർണ്ണ ഭവനനിർമ്മാണപദ്ധതി' നടപ്പിലാക്കുമ്പോൾ ഇവയൊക്കെ പരിഗണിക്കണം. ഇടുക്കിയുടെ കാർഷീക മേഖലയിൽ നേരിട്ട് ഇടപെടാത്ത ഭൂരഹിതർക്ക് ഇടുക്കിയുടെ മലമുകളിലല്ല ഭൂമികണ്ടെത്തേണ്ടത്. കൂടുതൽ സൗകര്യങ്ങളും ഭൂമൂല്യവും ഉള്ള സമതലത്തിൽ ആവണം. ഇടുക്കിയുടെ ലോറേഞ്ചിൽ തന്നെ അത് നടപ്പിലാക്കാവുന്നതേയുള്ളൂ. അതിന് സർക്കാറിന് വേണ്ടത് വെറും രാഷ്ട്രീയ ഇച്ചാശക്തി മാത്രം. പാട്ടക്കാലാവധി കഴിഞ്ഞുകിടക്കുന്ന ഹാരിസന്റെ കാളിയാർ എസ്റ്റേറ്റ് പോലുള്ള പലതോട്ടങ്ങളും സമതലത്തിലുള്ള ജില്ലയാണ് ഇടുക്കി. എന്തുകൊണ്ട് അവ സർക്കാർ എത്രയും നേരത്തെ പിടിച്ചെടുത്ത് ഭൂരഹിതർക്ക് കൊടുത്തുകൂടാ?\nഇനിമുതൽ ഇടുക്കിയിൽ നടത്തുന്ന ഓരോ നിർമ്മാണവും കർഷകരുടേയും ഭൂ-ഭവനരഹിതരുടേയും ആവശ്യം കണ്ടറിഞ്ഞ്, പ്രകൃതി പ്രത്യാഘാതങ്ങൾ നന്നായി പഠിച്ച്, നിലനിക്കുന്നവയെ വേണ്ടരീതിയിൽ ഉപയോഗിച്ച് മാത്രം നടപ്പിലാക്കേണ്ടതാണ്. ഉപേക്ഷിക്കപ്പെട്ട എത്ര KSEB കെട്ടിടങ്ങൾ പുനർനവീകരിച്ചാൽ ഭവനരഹിതരെ പാർപ്പിക്കാൻ കഴിയുമെന്ന് ആലോചിക്കണം. അനധികൃത റിസോർട്ടുകൾ ജെസിബി കൊണ്ട് പൊളിച്ചടുക്കും മുൻപ് സർക്കാർ ഒരു വലിയ വിചിന്തനം തന്നെ നടത്തണം. അതൊക്കെ കെട്ടിപ്പൊക്കിയിരിക്കുന്നത് രാജ്യത്തിന്റെ വിഭവങ്ങൾ കൊണ്ടാണ്. അവ തച്ചുടച്ചാൽ അതുണ്ടാക്കുന്ന പാരിസ്ഥിതിക പ്രശ്‌നങ്ങൾ ആരും ചർച്ചചെയ്തു കണ്ടില്ല.\nഇനിയും ഭൂരഹിതർക്ക് വേണ്ടി അടുത്തഘട്ടം നിർമ്മാണം നടത്താൻ കൂടി തയ്യാറെടുക്കുമ്പോൾ ഇടുക്കി അടുത്ത നാലോ അഞ്ചോ വർഷത്തിന് ശേഷം എന്തായി തീരും? മൂന്നാറിലെ തോട്ടം മേഖലയിലെ ഭവനരഹിതരെ മുക്കാൽ ശതമാനവും അധിവസിപ്പിക്കാൻ, അനധികൃത റിസോർട്ടുകൾ പിടിച്ചെടുക്കാൻ കഴിഞ്ഞാൽ, അവ മാത്രം മതികാകും. അവയിൽ അപകടാവസ്ഥയിൽ സ്ഥിതിചെയ്യുന്നവയെ മാത്രം അവയുടെ അപകടാവസ്ഥമാറ്റിയും (നിലകൾ കുറച്ചും) അല്ലാത്തവ അത്യാവശ്യം റീമോഡലിങ് നടത്തി ഫ്‌ലാറ്റ് സമാന പാർപ്പിടങ്ങളാക്കി മാറ്റി ക്രമപ്പെടുത്താവുന്നതേയുള്ളൂ. ഇനി മുതൽ ഇടുക്കിയിലെ ഓരോ നിർമ്മാണവും അതീവജാഗ്രതയോടെയാവണം. ഇടുക്കിക്ക് മാത്രമായി ഒരു പരിസ്ഥിതിസൗഹൃദ നിർമ്മാണചട്ടം രൂപീകരിച്ച് മാത്രമേ ചെയ്യാവൂ എന്ന് ചുരുക്കം.\nCHR ജൈവമണ്ഡലത്തെ ജീവനോടെ നിലനിർത്താനുള്ള വഴികൾ\nCHR മേഖല അഭിമുഖീകരിക്കുന്ന ഭൂപ്രശ്‌നങ്ങൾ പലതാണ്.\n1.7സെപ്റ്റംബർ 2005 സുപ്രീംകോടതി വിധിപ്രകാരം ഏലമലക്കാടുകൾ വനഭൂമിയാണ്. വനഭൂമി എന്ന സ്റ്റാറ്റസ് നിലനിൽക്കുന്നതുകൊണ്ടുതന്നെ ഇവിടെ കാർഷീക-താമസ ആവശ്യങ്ങൾക്ക് അപ്പുറം ഭൂമി വിനിയോഗിച്ചുകൂടാ.\n2. വനഭൂമിയുടെ പരിപാലനം കൂടെ നടക്കണം എന്നതിനാൽ ഇവിടെ മരങ്ങൾ മുറിച്ചുമാറ്റാൻ അനുവാദം ഉണ്ടായിരിക്കില്ല.\n3. കൃഷിമേഖല മൊത്തത്തിൽ നഷ്ടത്തിൽ ആയിരിക്കെ ഏലമല്ലാതെ വനത്തിൽ എന്ത് കൃഷി ലാഭകരമായി ചെയ്യാൻ ആവുമെന്ന് ഈ കർഷകരെ ആരും പഠിപ്പിച്ചിട്ടില്ല. കണക്കുകൂട്ടലുകൾ തെറ്റിച്ച് മാറിക്കൊണ്ടിരിക്കുന്ന കാലാവസ്ഥ വ്യതിയാനത്തിന്റെ പശ്ചാത്തലത്തിൽ ഏലകൃഷി ഇനി മുന്നോട്ട് ലാഭകരമാവില്ല എന്നുമാത്രമല്ല പശ്ചിമഘട്ടത്തെ ഏറ്റവും കൂടുതൽ വിഷലിബ്തമാക്കുന്ന കൃഷി എന്ന കുപ്രസിദ്ധിയും ഏലകൃഷിക്കുണ്ട്.\n4. സംരക്ഷിത വനമേഖലയെ വെട്ടിപ്പിടിച്ച് സ്വന്തം എസ്റ്റേറ്റുകളോട് ചേർത്ത വൻഏലക്കർഷകരുണ്ട്.\n5. ഈ മേഖലയിൽ നിയമവിരുദ്ധമായി റിസോർട്ട് നടത്തി ടൂറിസം കൊഴിപ്പിക്കുന്ന മാഫിയകൾ ഉണ്ട്. മൂന്നാർ റിസോർട്ട് മാഫിയകൾ ഏറ്റവും കൂടുതൽ കയ്യേറിയ പ്രദേശം മൂന്നാർ എന്ന കൊച്ചു പട്ടണമോ അവിടുത്തെ തേയിലത്തോട്ടങ്ങളോ അല്ല, CHR മേഖലയാണ്.\n6. തൗഫീക്ക് പാറമട, മാർ ബേസിൽ പാറമട, തിങ്കൾക്കാട് പാറമട, CMJ പാറമട... തുടങ്ങിയ ചെറുതും വലുതുമായ 100 കണക്കിന് പാറമടകൾ CHR മേഖലയിൽ ഇന്ന് പ്രവർത്തിക്കുന്നു. എങ്ങനെയാണ് CHR വനമേഖലയിൽ പാറമടകൾക്ക് അംഗീകാരം കിട്ടിയത് എന്ന് ചോദിച്ചാൽ എല്ലാവരും കൈമലർത്തും.\nഏലമലക്കാടുകളിൽ വരുന്ന CHR നെ 'വനം' എന്ന സ്റ്റാറ്റസ് മാറ്റി അവിടെ 'ഉപാധിരഹിത പട്ടയം' കൊടുക്കുക എന്നതാണ് CHRൽ വസിക്കുന്നവർ ഇന്ന് ഉന്നയിക്കുന്ന പ്രധാന ആവശ്യം. ഒന്നാമതായി പറയട്ടെ. 'ഉപാധിരഹിത പട്ടയം' എന്നൊന്ന് ഈ സംസ്ഥാനത്ത് എങ്ങും നിലനിൽക്കുന്നില്ല, തലസ്ഥാന നഗരിയിൽ പോലും. ഭൂമി അത് ആരുടെ കൈവശമായിക്കൊള്ളട്ടെ അടിസ്ഥാനപരമായി അത് ഗവണ്മെന്റിന്റേത് ആണ്. ഒരാൾക്ക് സർക്കാർ ഭൂമിവിനിയോഗത്തിനായി കൊടുക്കുമ്പോൾ അതിൽ ആ ഭൂമിയുടെ ഉപയോഗത്തെക്കുറിച്ച് കൃത്യമായ നിബന്ധനകൾ പറയുന്നുണ്ടാവും.\nആ നിബന്ധനകളിൽ ഏതെങ്കിലും തെറ്റിച്ചാൽ ആ ഭൂമിപട്ടയം ഉടൻ റദ്ദാക്കപ്പെടുകയും ഭൂമി ഗവൺമെന്റിലേയ്ക്ക് തിരിച്ച് എടുക്കപ്പെടുകയും ചെയ്യും. അതാണ് കേരളത്തിൽ ഏത് പൗരന് കൊടുത്തിരിക്കുന്ന പട്ടയത്തിലും അവസാനം പറഞ്ഞിരിക്കുന്ന വ്യവസ്ഥ. അങ്ങനെയെങ്കിൽ പിന്നെ ഇടുക്കിയിലെ വനമേഖലയിൽ കൃഷിചെയ്യാനും വീടുവെച്ച് താമസിക്കാനും ഭൂമിപട്ടയം കിട്ടിയിരിക്കുന്ന കർഷകർക്ക് എങ്ങനെ 'ഉപാധിരഹിത പട്ടയം' ചോദിക്കാൻ ആവും? അവരുടെ കയ്യിലെ പട്ടയത്തിന് വിലയിൽ എന്നൊരു തെറ്റിദ്ധാരണയാണ് 'ഹൈറേഞ്ച് സംരക്ഷസമിതി'യടക്കമുള്ള രാഷ്ട്രീയ-മത സംഘടനകൾ കർഷകരുടെ ഇടയിൽ സൃഷ്ടിച്ചത്. ആ പട്ടയത്തിന് ക്രയവിക്രയമൂല്യമുണ്ട്. പാട്ടവ്യവസ്ഥ ലംഘിക്കാത്തിടത്തോളം കാലം കൈവശംവെച്ച് അനുഭവിക്കാനുള്ള അവകാശമുണ്ട്.\nവാസ്തവത്തിൽ അവർ ആവശ്യപ്പെടുന്ന കാര്യം CHR ഭൂമിയുടെ 'വന'മെന്ന സ്റ്റാറ്റസ് മാറ്റിക്കളയണമെന്നാണ്. ആതായത് അവർക്ക് എന്തിന് പട്ടയം കൊടുത്തോ (വനത്തിലെ ഏലകൃഷിക്കും-വനത്തിന് കോട്ടം വരുത്താത്ത മറ്റ് കൃഷികളും ആവാം- വീടുവെച്ചുള്ള വാസത്തിനും) അതിനോട് അവർക്ക് താത്പര്യമില്ലതാവുകയോ, അവർക്ക് മുന്നോട്ടു കൊണ്ടുപോകാൻ കഴിയാതാവുകയോ ചെയ്തിരിക്കുന്നു. ഇനി അവിടെ അവർക്ക് വ്യവസായങ്ങൾ തുടങ്ങാൽ, ബഹുനിലക്കെട്ടിടങ്ങൾ പണിയാൻ, മരങ്ങൾ മുറിച്ചുവിൽക്കാൻ താത്പര്യമുണ്ടെന്ന് അർത്ഥം. ഈ പ്രശ്‌നത്തെയാണ് പഠിക്കേണ്ടത്. തണലും തണുപ്പും ജനസംരക്ഷണവും ജൈവവൈവിധ്യവും നൽകുന്ന മരങ്ങൾ ഇനിയും മുറിക്കണോ?\nലോറേഞ്ചിൽ ജനവാസം സാധ്യമാകാത്ത രീതിയിൽ കാലാവസ്ഥമാറുകയും ജനം അല്പം ആശ്വാസം തേടിമലമുകളിൽ എത്തുകയും ചെയ്യുമ്പോൾ ഒരു എക്കോ-ടൂറിസത്തിന്റെ സാധ്യത കളഞ്ഞുകുളിക്കണോ? ഇപ്പോൾ തന്നെ ഹൈറേഞ്ച് ജനതകൾക്കിടയിൽ നിശബ്ദമായി സംഭവിച്ചുകൊണ്ടിരിക്കുന്ന മറ്റൊരു കാസർഗോഡൻ എൻഡോസൾഫാൻ ദുരന്തത്തിന്റെ ആക്കം കൂട്ടണോ? കേരളത്തിൽ തന്നെ ഏറ്റവും കൂടുതൽ സ്‌പെഷ്യൽ സ്‌കൂളുകൾ ഉള്ള സ്ഥലങ്ങളിൽ ഇടുക്കി ഇടംപിടിച്ചു കഴിഞ്ഞു. പത്തുവീടുകളിൽ ഒന്നിൽ ഒരാൾ എന്ന അനുപാതത്തിൽ ക്യാൻസർ രോഗികൾ പെരുകികൊണ്ടിരിക്കുന്നു. റെഡ് കാറ്റഗറി-യെല്ലോ കാറ്റഗറി വ്യവസായങ്ങൾ CHR വനമേഖലയ്ക്ക് വേണോ? ഇടുക്കിക്കാരന്റെ നാട്ടിൽ ഉത്ഭവിക്കുന്ന പെരിയാർ അത് ഒഴുകിയെത്തുന്ന ആലുവയിൽ വ്യവസായമാലിന്യം കൊണ്ട് ആ പുഴ ചത്തു. അവിടെ ജനം, സ്ത്രീകളും കുട്ടികളുമടക്കം, ഈ വലിയ പ്രതിസന്ധിക്കെതിരെ ജനകീയപ്രക്ഷോഭങ്ങൾ നടത്തുമ്പോഴാണ് നിങ്ങളുടെ പുഴകളെ അതിന്റെ ഉത്ഭവത്തിൽ വെച്ച് തന്നെ കൊല്ലാനുള്ള അവകാശത്തിന് വേണ്ടി നിങ്ങൾ ആവശ്യപ്പെടുന്നത് എന്ന് ഓർക്കണം.\nCHR ലെ ജനം തന്നെ ആലോചിച്ച് ഉത്തരം പറയേണ്ട വിഷയമാണ്. അല്ലെങ്കിൽ ഏലമലക്കാടുകളിൽ നിങ്ങൾ ഭയക്കുന്ന കുടിയിറക്കല്ല നടക്കാൻ പോകുന്നത്, നിങ്ങൾ സ്വയം കുടിയൊഴിഞ്ഞു പോവുകയായിരിക്കും. ഇപ്പോൾത്തന്നെ പശ്ചിമഘട്ടത്തിൽ നിന്ന് സ്വാഭാവികമായി കുടിയിറങ്ങന്നവരുടെ കണക്കുകൾ നോക്കിയാൽ അത് മനസ്സിലാകുന്നതേയുള്ളു. പണ്ട് ജനവാസമേഖലകൾ ആയിരുന്ന പ്രദേശങ്ങളിൽ നിന്ന് ഇടുക്കിയിലെ ജനങ്ങൾ ഇപ്പോൾത്തന്നെ അസൗകര്യങ്ങളെ മറികടക്കാൻ കൂടുതൽ സൗകര്യങ്ങളിലേയ്ക്ക് കുടിയിറങ്ങി പോരുന്നുണ്ട്.\nCHRലെ കർഷകന്റെ പ്രധാനപ്രശ്‌നങ്ങൾ കൃഷി ആദായകരമല്ലാതായതും, കൃഷിനശിപ്പിക്കുന്ന വന്യമൃഗങ്ങളും, അടിസ്ഥാന സൗകര്യങ്ങളായ റോഡ്, സ്‌കൂൾ, കോളേജ്, ആശുപത്രികൾ എന്നിവ വേണ്ടത്ര ഇല്ലാത്തതുമാണ്. ഇവക്കൊക്കെ പരിഹാരം അന്വേഷിക്കുകയാണ് ആദ്യം വേണ്ടത്. കൃഷിയെ മാത്രം ആശ്രയിച്ച് ഇന്ത്യയിൽ എവിടെയും കർഷകന് ജീവിക്കാൻ ആവില്ല എന്ന് സ്വതന്ത്രഇന്ത്യ കാലംകൊണ്ട് തെളിയിച്ചു കഴിഞ്ഞു. കൃഷിയോടൊപ്പം ഹൈറേഞ്ച് കർഷകർക്ക് ആദായകരമായ പലതും പ്രകൃതിയെ മെച്ചപ്പെടുത്തിക്കൊണ്ട് തന്നെ ചെയ്യാനാവുമെന്ന് കാട്ടിക്കൊടുക്കുകയും അതിന് പ്രോത്സാഹനം കൊടുക്കുകയും ചെയ്യേണ്ടത് സംസ്ഥാനസർക്കാറിന്റെ കടമയാണ്.\nവനമേഖലയിൽ ആദ്യകരമായി ചെയ്യാൻ കഴിയുന്ന തേനീച്ചവളർത്തൽ, വനഹോർട്ടികൾച്ചറൽ (വനഓർക്കിഡുകൾ), കേന്ദ്രീകൃത പശു-ആട് വളർത്തൽ, പശ്ചിമഘട്ടത്തിലെ ബ്രാൻഡഡ് ജൈവഉത്പ്പന്നങ്ങളുടെ കയറ്റുമതി യൂണിറ്റുകളുടെ നടത്തിപ്പ് (വയനാട്ടിൽ സ്വകാര്യ മേഖലയിൽ വർഷങ്ങളായി വലിയ ലാഭത്തിൽ കർഷകർ കൊണ്ടുനടക്കുന്ന 'എലമെന്റ്‌സ്' പോലുള്ള യൂണിറ്റുകൾ എന്തുകൊണ്ട് സർക്കാറിന് ചെയ്യാൻ ആവുന്നില്ല!) എന്നിവ സബ്‌സിഡിയോടുകൂടി തന്നെ പ്രോത്സാഹിപ്പിക്കപ്പെടണം. അതിനെല്ലാം ഉപരിയായി 'ഫാം ടൂറിസം' എന്ന മേഖലയെ പൂർണ്ണമായി കർഷകർക്ക് കൃത്യമായ നിബന്ധനകളോടെ വിട്ടുകൊടുക്കേണ്ടതുണ്ട്. ഇടുക്കിക്ക് ആവശ്യം ഫാം ഹൗസുകളും കർഷകർ മേൽനോട്ടം വഹിക്കുന്ന ഹോം സ്റ്റേകളുമാണ്.\nഅത് ആ കർഷകജനതയുടെ ഒരു പ്രധാനവരുമാനമാർഗ്ഗമായി മാറണം. അഗസ്ത്യാർകൂടം പോലെ മൂന്നാറും ഏലമലക്കാടുകളും ഇടുക്കിയുടെ പ്രകൃതിലോലമേഖലകളും നിയന്ത്രിതമായ എക്കോടൂറിസത്തിലാണ് ഇടം നേടേണ്ടത്. ഇവിടെ ത്രീസ്റ്റാർ ഫൈവ്സ്റ്റാർ റിസോർട്ട്വാസികൾ ആയ വിനോദസഞ്ചാരികളെയല്ല പ്രോത്സാഹിപ്പിക്കേണ്ടത്. എക്കോ-ടൂറിസത്തിൽ നിന്ന് വരുമാനം കണ്ടെത്തേണ്ടത് കുത്തകകൾ അല്ല, ഇടുക്കിയിലെ കർഷകജനത തന്നെയായിരിക്കണം. വനമില്ലെങ്കിൽ പിന്നെ ഈ പറയുന്നതൊന്നും ഇല്ലായെന്ന് അപ്പോൾ അവർക്ക് ബോധ്യമാകും. ഇഒഞ ഇനിയും ജൈവസമർദ്ധിയിൽ വളർന്നേമതിയാകൂ. അതിന്റെ ചാലകശക്തിയായി അവിടുത്തെ കർഷകറായി മാറുകയും വേണം.\nവൻകിടകയ്യേറ്റങ്ങളെ ഒഴിപ്പിച്ചേ മതിയാകൂ എന്ന് സ്വന്തം നിലനിൽപ്പിനെപ്രതിയെങ്കിലും CHRലെ ജനങ്ങൾ ഇനിയെങ്കിലും തീരുമാനിക്കണം. നിങ്ങളുടെ സ്ഥാനത്തും അസ്ഥാനത്തുമുള്ള ഭയത്തിൽ ആണ് നൂറുകണക്കിന് പാറമടകൾ നിങ്ങളുടെ തന്നെ ജീവിതത്തെ ദുരിതത്തിൽ ആക്കുംവിധം അവിടെ കൊഴുത്തത്. നിങ്ങളുടെ ജീവനോപാധിയാകേണ്ട ടൂറിസം മേഖലയിൽ ആണ് റിസോർട്ട് മാഫിയകൾ കടന്നുകയറിയത്. കൂടാതെ വനംവെട്ടിപ്പിടിച്ച കുത്തകകർഷകർ പുറത്തുനിന്നും നിങ്ങളുടെയുള്ളിൽ നിന്നും ഉണ്ടായിട്ടുണ്ട് എന്ന് 50 ഏക്കർ തോട്ടത്തിന് പട്ടയംകിട്ടിയവർ ഇന്ന് 150 ഏക്കർ ഏലത്തോട്ടം കൈവശം വെക്കുമ്പോൾ അറിയണം. അതുകൊണ്ട് കാര്യങ്ങളെ നെല്ലുംപതിരും തിരിച്ചുതന്നെ മനസ്സിലാക്കണം.\nനാളെ: എന്തായിരിക്കണം വനഭൂമിയിലും സെറ്റിൽമെന്റിലും താമസ്സിക്കുന്നവരുടെ നാളത്തെ ഭാവി? മാഫിയലിസ്റ്റ് പൂർണ്ണമാക്കാൻ ഇടുക്കിയുടെ സാധാരണക്കാരും കർഷകരും കൈകോർക്കുക.


ഇംഗ്ലണ്ടില് ഇന്ത്യയെ രക്ഷിക്കാന് സ്റ്റുവര്‍ട്ട് ബിന്നി; ഭാര്യ മായന്ദി പോസ്റ്റ് ചെയ്ത ചിത്രം വൈറല് – News18 Malayalam\nഇംഗ്ലണ്ടില് ഇന്ത്യയെ രക്ഷിക്കാന് സ്റ്റുവര്‍ട്ട് ബിന്നി; ഭാര്യ മായന്ദി പോസ്റ്റ് ചെയ്ത ചിത്രം വൈറല്\n2014ല് ഇംഗ്ലണ്ടില് പര്യടനം നടത്തിയ ഇന്ത്യന് ടീമില് ഉള്‍പ്പെട്ടിരുന്ന സ്റ്റുവര്‍ട്ട് ബിന്നി പുറത്തെടുത്ത മികച്ച പ്രകടനം നടത്തിയ ഇന്നിങ്‌സിലെ ചിത്രമാണ് ഇത്.\nLast Updated : August 30, 2021, 15:36 IST\nഇംഗ്ലണ്ടില് പരമ്പര നേടാനായി ഇന്ത്യ ഇനി എന്ത് ചെയ്യണമെന്ന് മുന് താരങ്ങളടക്കമുള്ളവര് നിര്‍ദേശങ്ങളുമായി എത്തുമ്പോള് മറ്റൊരു കൗതുകകരമായ സാധ്യത ചൂണ്ടിക്കാണിക്കുകയാണ് പ്രശസ്ത സ്‌പോര്‍ട്‌സ് അവതാരകയും മുന് ഇന്ത്യന് താരം സ്റ്റുവര്‍ട്ട് ബിന്നിയുടെ ഭാര്യയുമായ മായന്ദി ലാംഗര്. മായന്ദി തന്റെ ഇന്‍സ്റ്റാഗ്രാം സ്റ്റോറിയില് പങ്കുവെച്ച ചിത്രമാണ് ആരാധകര് ഏറ്റെടുത്തത്. തലയില് കൈവച്ചുനില്‍ക്കുന്ന ജയിംസ് ആന്‍ഡേഴ്സനു മുന്നിലൂടെ റണ്ണിനായി ഓടുന്ന സ്റ്റുവര്‍ട്ട് ബിന്നിയുടെ ചിത്രമാണ് മായന്ദി പോസ്റ്റ് ചെയ്തത്.\n2014ല് ഇംഗ്ലണ്ടില് പര്യടനം നടത്തിയ ഇന്ത്യന് ടീമില് ഉള്‍പ്പെട്ടിരുന്ന സ്റ്റുവര്‍ട്ട് ബിന്നി പുറത്തെടുത്ത മികച്ച പ്രകടനം നടത്തിയ ഇന്നിങ്‌സിലെ ചിത്രമാണ് ഇത്. ലീഡ്സില് വമ്പന് തോല്‍വി വഴങ്ങിയ ഇന്ത്യന് ടീമിനെ മായന്ദി ട്രോളിയതാണെന്നും ഒരു കൂട്ടര് പറയുന്നുണ്ട്. ഇംഗ്ലണ്ടില് ടെസ്റ്റ് അരങ്ങേറ്റത്തില് ബിന്നി 78 റണ്‍സ് നേടിയ ഇന്നിങ്‌സിലെ ചിത്രമാണ് ഇതെന്നാണ് അവര് അഭിപ്രായപ്പെടുന്നത്. ലീഡ്സില് ഇന്ത്യന് ടീം ഓള് ഔട്ട് ആയതും ഇതേ സ്‌കോറിനായിരുന്നു.\nഇതിന് പിന്നാലെയാണ് താരത്തിന്റെ വിരമിക്കല് പ്രഖ്യാപനം എന്നതും ശ്രദ്ധേയമാണ്. സജീവ ക്രിക്കറ്റിലെ എല്ലാ ഫോര്‍മാറ്റുകളില് നിന്നും വിരമിച്ച താരം പരിശീലന കരിയറിലേക്ക് ചുവട് മാറ്റിയേക്കും എന്നാണ് പ്രതീക്ഷിക്കുന്നത്. ഇന്ത്യക്ക് വേണ്ടി കളിക്കാന് കഴിഞ്ഞതില് സന്തോഷവും അഭിമാനവുമുണ്ടെന്ന് താരം തന്റെ വിരമിക്കല് പ്രഖ്യാപനത്തില് പറഞ്ഞു. തന്നിലര്‍പ്പിച്ച വിശ്വാസത്തിന് ബിസിസിഐക്കും കര്‍ണാടക ക്രിക്കറ്റ് അസോസിയേഷനും പരിശീലകര്‍ക്കും സെലക്ടര്‍മാര്‍ക്കും ക്യാപ്റ്റന്‍മാര്‍ക്കും താരം നന്ദി പറഞ്ഞു. കുടുംബത്തിന്റെ പിന്തുണയില്ലായിരുന്നെങ്കില് ക്രിക്കറ്റ് കരിയറില് ഒന്നും സാധ്യമാവുകയില്ലായിരുന്നു എന്നും സ്റ്റുവര്‍ട്ട് ബിന്നി കൂട്ടിച്ചേര്‍ത്തു. മുന് ഇന്ത്യന് ഓള് റൗണ്ടര് റോജര് ബിന്നിയുടെ മകനാണ് സ്റ്റുവര്‍ട്ട് ബിന്നി.\n37 കാരനായ സ്റ്റുവര്‍ട്ട് ബിന്നി ആറ് ടെസ്റ്റുകളിലും, 14 ഏകദിനങ്ങളിലും മൂന്ന് ടി20 മല്‍സരങ്ങളിലും ഇന്ത്യന് ജേഴ്സിയില് ഇറങ്ങിയിട്ടുണ്ട്. 17 വര്‍ഷത്തോളം നീണ്ട ഫസ്റ്റ് ക്ലാസ് കരിയറില് ഭൂരിഭാഗവും തന്റെ സംസ്ഥാനമായ കര്‍ണാടകയ്ക്ക് വേണ്ടിയാണ് കളിച്ചത്. ഫസ്റ്റ് ക്ലാസ് കരിയറില് 4796 റണ്‍സും 146 വിക്കറ്റും പേരിലുണ്ട്. 2013-14 സീസണില് 443 റണ്‍സും 14 വിക്കറ്റുമായി കര്‍ണാടകയുടെ രഞ്ജി വിജയത്തില് നിര്‍ണായകമായി.\nഇന്ത്യന് ജേഴ്സിയില് മൊത്തം 23 മത്സരങ്ങളില് കളത്തിലിറങ്ങിയ ബിന്നിയെ ഇന്ത്യന് ആരാധകര് ഓര്‍ക്കുന്നത്, 2014ല് ബംഗ്ലാദേശിനെതിരായ ഏകദിനത്തില് നാല് റണ്‍സിന് ആറ് വിക്കറ്റ് വീഴ്ത്തിയ പ്രകടനമാണ്. ഏകദിനത്തില് ഒരു ഇന്ത്യന് താരത്തിന്റെ ഏറ്റവും മികച്ച ബൗളിംഗ് പ്രകടനം കുറിച്ച ബിന്നി അന്ന് ഇന്ത്യക്ക് അവിസ്മരണീയ ജയമാണ് നേടിക്കൊടുത്തത്. 105 റണ്‍സിന് പുറത്തായി തോല്‍വി നേരില്‍ക്കണ്ട ഇന്ത്യയെ രക്ഷിച്ചെടുത്തത് ബിന്നിയുടെ ഈ പ്രകടനമായിരുന്നു. ബിന്നിയുടെ ബലത്തില് ബംഗ്ലാദേശിനെ 58 റണ്‍സിന് പുറത്താക്കിയ ഇന്ത്യന് സംഘം 47 റണ്‍സിനാണ് വിജയിച്ചത്.\nFirst published: August 30, 2021, 15:35 IST\nIndian cricket playerInstagram postretirement day


ഇറാന്റെ മിസൈൽ ആക്രമണത്തിൽ 34 യുഎസ് സൈനികരുടെ തലച്ചോറിന് ക്ഷതമേറ്റെന്ന് സ്ഥിരീകരിച്ച് പെന്റഗൺ\nMonday, February 24, 2020 15:39:17 PM\nഇറാൻ മിസൈൽ ആക്രമണം: 34 യുഎസ് സൈനികരുടെ തലച്ചോറിന് ക്ഷതം; സ്ഥിരീകരിച്ച് പെന്റഗൺ\nസ്വന്തം ലേഖകൻ: ഇറാന് നടത്തിയ മിസൈല് ആക്രമണത്തില് അമേരിക്കയുടെ 34 സൈനികരുടെ തലച്ചോറിന് പരിക്കേറ്റതായി പെന്‍റഗണ് സ്ഥിരീകരിച്ചു. വിദഗ്ധ ചികിത്സക്ക് വിധേയരാക്കിയ ഇവരില് 11 പേര് പരുക്കില് നിന്ന് മോചിതരായെന്നും പെന്‍റഗണ് അറിയിക്കുന്നു.\nഖുദ്സ് ഫോഴ്സ് തലവന് സുലൈമാനിയുടെ കൊലപ്പെടുത്തിയതിന് പ്രതികാരമായി ശക്തമായ വ്യോമാക്രമണമായിരുന്നു ഇറാഖിലെ യുഎസ് സൈനിക താവളങ്ങള്‍ക്ക് നേരെ ഇറാന് നടത്തിയത്. ജനുവരി 8 നായിരുന്നു യുഎസ് സൈനിക താവളങ്ങള് ഇറാന് ആക്രമിച്ചത്.\nഅല് അസദ്, ഇര്‍ബില് എന്നീ സൈനിക കേന്ദ്രങ്ങള്‍ക്ക് നേരയുണ്ടായ ആക്രമണത്തില് 80 അമേരിക്കന് സൈനികര് കൊല്ലപ്പെട്ടതായും 200 ഓളം പേര്‍ക്ക് പരിക്കേറ്റിട്ടുണ്ടെന്നുമായിരുന്നു ഇറാന്‍റെ അവകാശവാദം. എന്നാല് സൈനിക താവളങ്ങള്‍ക്ക് നേരെയുണ്ടായ ആക്രമണത്തെ അമേരിക്ക സ്ഥിരീകരിച്ചെങ്കിലും തങ്ങള്‍ക്ക് കാര്യമായ നഷ്ടം സംഭവിച്ചിട്ടില്ലെന്നായിരുന്നു പ്രസിഡന്‍റ് ഡൊണാള്‍ഡ് ട്രംപ് അവകാശപ്പെട്ടത്.\nപതിനഞ്ചിലേറെ മിസൈലുകള് ഉപയോഗിച്ചായിരുന്നു അമേരിക്കന് സൈനിക താവളങ്ങള്‍ക്ക് നേരെ ഇറാന് ജനുവരി 8 ന് ആക്രമണം നടത്തിയത്. അല് അസദ് താവളത്തിന് നേരെയാണ് പ്രധാനമായും ഇറാന്‍റെ ആക്രമണമുണ്ടായത്. ഇറാന്‍റെ ബാലിസ്റ്റിക് മിസൈലുകള് അമേരിക്കന് സഖ്യസേനയുടെ സൈനികര് ഉണ്ടായിരുന്ന ഇറാഖിന്‍റെ രണ്ട് വിമാനത്താവളങ്ങളില് വന്ന് വീഴുന്ന ദൃശ്യങ്ങള് പുറത്തു വരികയും ചെയ്തിരുന്നു.


UUKMA News ഡിവില്ലേഴ്സ് ഇനി ലോക ക്രിക്കറ്റിലില്ല; ക്രിക്കറ്റ് ലോകത്തെ അമ്പരപ്പിച്ച് വിരമിക്കൽ പ്രഖ്യാപനം - UUKMA News ഡിവില്ലേഴ്സ് ഇനി ലോക ക്രിക്കറ്റിലില്ല; ക്രിക്കറ്റ് ലോകത്തെ അമ്പരപ്പിച്ച് വിരമിക്കൽ പ്രഖ്യാപനം - UUKMA News\nക്രിക്കറ്റ് ലോകത്തെയും ആരാധകരെയും അമ്പരപ്പിച്ച് ദക്ഷിണാഫ്രിക്കൻ സൂപ്പർ താരം ഡിവിലല്ലേഴ്സിന്റെ വിരമിക്കൽ പ്രഖ്യാപനം. അന്താരാഷ്ട്ര ക്രിക്കറ്റിലെ എല്ലാ ഫോർമാറ്റുകളിൽ നിന്നും വിരമിക്കുന്നതായി ഡിവില്ലേഴ്സ് തന്റെ ഔദ്യോഗിക ആപ്പിലൂടെ അറിയിച്ചു.\n‘അന്താരഷ്ട്ര ക്രിക്കറ്റിലെ എല്ലാ ഫോർമാറ്റുകളിൽ നിന്നും ഞാൻ വിരമിച്ചിരിക്കുന്നു. ഞാനാകേ ക്ഷീണിതനാണ്. ക്രിക്കറ്റിൽ നിന്നും വിരമിക്കുക എന്ന തീരുമാനത്തിലെത്തിയത് വലിയ വിശമത്തോഒടെയാണ്. പക്ഷെ ക്രിക്കറ്റിനോട് വിടപറയാനുള്ള ഏറ്റവും ഉചിതമായ സമയം ഇതാണ് എന്ന് കരുതുന്നു‘ അന്താരാഷ്ടര ക്രിക്കറ്റിൽ നിന്നും വിരമിച്ചുകൊണ്ട് താരം പറഞ്ഞ വാക്കുകളാണ് ഇത്.\nലോകം കണ്ട ഏറ്റവും മികച്ച ക്രിക്കറ്റ് താരങ്ങളിലൊരാളാണ് എ ബി ഡിവില്ലേഴ്സ്. ദക്ഷിണാഫ്രിക്കക്ക് വേണ്ടി 114 ടെസ്റ്റുകളും 228ഏകദിനവും 78 ടി20യും ഡിവില്ലേഴ്‌സ് കളിച്ചിട്ടുണ്ട്. 2004ൽ ഇംഗ്ലണ്ടുമായുള്ള ടെസ്റ്റ് പരമ്പരയിലാണ് താരം അന്താരഷ്ട്ര ക്രിക്കറ്റിലേക്ക് അരങ്ങേറ്റം കുറിക്കുന്നത്.\nഎറ്റവും വേഗമേറിയയ ടെസ്റ്റ് സെഞ്ച്വറിയും ഏകദിന സെഞ്ച്വറിയും ഇപ്പോഴും ഡിവില്ലേഴ്സിന്റെ പെരിൽ തന്നെയാ‍ണ്. ക്രീകറ്റ് ലോകം ഒരിക്കലും പ്രതീക്ഷിക്കാത്ത നേരത്താണ് ഡിവില്ലേഴ്സ് തന്റെ വിരമിക്കൽ പ്രഖ്യാപിച്ചത്. ഇനി ദേശീയ ക്രിക്കറ്റിനെ പ്രോത്സാഹിപ്പിക്കാനായി ദക്ഷിണാഫ്രിക്കയിൽ തന്നെ തുടരാനാണ് ഡിവില്ലേഴ്സിന്റെ തീരുമാനം.


രക്ഷാപ്രവര്‍ത്തനങ്ങള്‍ക്കായി ബോബി ഫാന്‍സ് ഉത്തരാഖണ്ഡിലേക്ക് • Live Kerala News\nThursday 4. Mar 2021\n10/2/2021 at 9:37 pm\nകോഴിക്കോട്: ഉത്തരാഖണ്ഡില് മഞ്ഞുമല തകര്‍ന്നതിനെ തുടര്‍ന്നുണ്ടായ വെള്ളപ്പൊക്കത്തിലും മണ്ണിടിച്ചിലിലും അകപ്പെട്ടവരെ രക്ഷിക്കുന്നതിനായി കേരളത്തില് നിന്നും ബോബി ഫാന്‍സ് ചാരിറ്റബിള് ട്രസ്റ്റ് അംഗങ്ങള് യാത്രതിരിച്ചു. രഞ്ജിത്ത് ഇസ്രായേല് തിരുവനന്തപുരം, ബിനീഷ് തോമസ് ആലപ്പുഴ, നിതിന് വയനാട് എന്നിവരാണ് കോഴിക്കോട് നിന്നും വിമാനമാര്‍ഗം ഉത്തരാഖണ്ഡിലേക്ക് പോയത്.\nകരിപ്പൂര് വിമാനത്താവളത്തില് ബോബി നേരിട്ടെത്തി സന്നദ്ധസേനാ അംഗങ്ങളെ യാത്രയാക്കി. ഇവരില് ബിനീഷ് തോമസ് ഇന്ത്യയിലെ തന്നെ ആദ്യത്തെ ട്രയാത്തിലോണ് മത്സരത്തിന്റെ ദേശീയ റെക്കോര്‍ഡ് നേടിയ വ്യക്തികൂടിയാണ്. അംഗങ്ങളെല്ലാവരും പ്രത്യേകം പരിശീലനം നേടിയവരും കേരളത്തിലെ 2018 ലെ വെള്ളപ്പൊക്കം മുതല് രക്ഷാപ്രവര്‍ത്തനത്തില് കഴിവ് തെളിയിച്ചവരുമാണ്. രക്ഷാപ്രവര്‍ത്തനങ്ങള്‍ക്കാവശ്യമായ വിവിധ ഉപകരണങ്ങള് അടങ്ങിയ കിറ്റും ഇവരുടെ പക്കലുണ്ട്.